,നായര് പിടിച്ച പുലിവാല് !: ‘ബൂലോക കാരുണ്യത്തോട്‘ ഒരു വാക്ക്!\nPosted by അമ്മേടെ നായര് at 9:23 AM\nകൊള്ളാം നായരെ, നല്ല പോസ്റ്റ്\nആരോഗ്യപരമായ വിമര്‍ശനം, നന്മയ്ക്കായിട്ടുള്ള വിമര്‍ശനം\nവളരെ പക്വമായ ഉപദേശം. തീര്‍ച്ചയായും ഇത് ബൂലോക കാരുണ്യത്തിന്റെ ഭാരവാഹികള് അര്‍ഹിക്കുന്ന പ്രാധാന്യത്തോടെ കണക്കിലെടുക്കും എന്ന് കരുതുന്നു.\nനായരുടെ മനസിന്റെ നന്മയ്ക്ക് അഭിനന്ദനങ്ങള്!!!\nഇതിലെ അംഗങ്ങള് പോരാളികളാണ്, അവര് തളരാന് പാടില്ല.നിങ്ങല് തളര്‍ന്നാല് നിങ്ങളേക്കാള് തളര്‍ന്നവരുടെയടുത്ത് നിങ്ങള്‍ക്കെത്താനാവില്ല.\nഇതിന്റെ അടിയില് ഒരു കയ്യൊപ്പ്!\nനല്ല പോസ്റ്റ് നായരേ.....അഭിനന്ദനങ്ങള്!!!\nഇതു പറയാന് എന്തിന് അനോണി പ്രൊഫൈല്?\nഒറിജിനലില് തന്നെ പറയാമല്ലോ.\nവളരെ സ്വാഗതാര്‍ഹമാണ് ഈ പോസ്റ്റ്....\nഅനില്‍ജി: നായര് പറഞ്ഞു, ചിലപ്പോള് സനോണി ആവും എന്ന്. ല്ലേ നായരേ..? പോസ്റ്റ് പ്രസക്തം തന്നെ.\nമൊത്തത്തില് നായരു് പറഞ്ഞത് ശരിയാണു്.\nപക്ഷേ ഇങ്ങനെ പറഞ്ഞതിനോടു യോജിക്കുന്നില്ല.\nഒരു രോഗിക്ക് ചികിത്സയ്ക്ക് ആവശ്യമായി വരുന്നത് രണ്ട് ലക്ഷം രൂപയാണെങ്കില് അതിലേക്ക് ഒരു ഇരുപതിനായിരം രൂപ ബൂലോക കാരുണ്യം നല്‍കിയാല് അവിടം കൊണ്ട് ഒരു ചുമതല തീര്‍ന്നു എന്ന് കരുതിയാല് അത് തികച്ചും അപക്വമാണ് എന്നാണ് നായരുടെ പക്ഷം. കാരണം ആ പണം ചികിത്സയ്ക്ക് ഉപകരിക്കില്ല എന്ന് മാത്രമല്ല മറ്റു ആവശ്യങ്ങള്‍ക്കായി ചിലവായിപ്പോകും എന്നാണ് കരുതേണ്ടത്.\nഅത്രയും എങ്കിലും ഒരു കാരുണ്യമായെത്തിയാല് അതൊരു നന്മയല്ലേ.\nവേണുവിന്റെ അഭിപ്രായത്തിനു താഴെ എന്റെ ഒരൊപ്പും.\nഅപ്പോള് നായരുടെ പേരും ചേര്‍ക്കാലോ അല്ലെ.\nഅഡ്രസ്സ് പ്ലീസ് :)\nvery ഗുഡ്, ഉപദേശം. നട്ടപിരാന്തന് പറഞത് പോലെ. നന്മയ്ക്കായിട്ടുള്ള വിമര്‍ശനം.\nഅത് പോലെ കിച്ചു പരജ്ത് ഒരു വളരെ നല്ല കാരിയം. ഇങ്ങനെ ക്രിയാത്മക വിമര്‍ശനം. നടത്താന് കഴിവുള്ള ആള് ഒരുക്കലും പുറത്തു നില്കരുത്. കൂട്ടത്തില് കൂടി, നയിക്കണം.\npublic ആയി വന്നിലെങ്ങിലും, ബൂലോക കാരുണ്യത്തിന്റെ ഭാരവാഹികളെ മാത്രം identity അറിയിച്ചു കൂട്ടത്തില് കൂടികൂടെ ?\nഒരു അന്ധന് ഒരു റോഡ് മുറിച്ച് അപ്പുറത്തേക്ക് കടക്കണം എന്ന് വെയ്ക്കുക.അയാളുടെ കൈപിടിച്ച് റോഡിന്റെ നടുക്ക് വരെ എത്തിച്ചിട്ട് പിന് മാറി അത്രയെങ്കിലും നന്മ ചെയ്തല്ലോ എന്ന് സമാധാനിച്ചാല് മതിയോ? അയാളെ റോഡിന്റെ അപ്പുറത്തേക്ക് എത്തിക്കുക എന്ന ലക്ഷ്യം പൂര്‍ത്തീകരിക്കണം എന്ന അര്‍ത്ഥത്തിലാണ് നായര് പറഞ്ഞത്. അല്ലാതെ ആ നന്മയെ നായര് നിഷേധിച്ചിട്ടില്ല ഉവ്വോ?\nനട്ടപ്പിരാന്താ അനിലേ... പറയാറായിട്ടില്ല. തല്‍ക്കാലം ദന്നെ അനോണി.\nകിച്ചുവിന് നിരാശപ്പെടേണ്ടി വരും.തല്‍ക്കാലം അഡ്രസ് തരാന് നിര്‍വ്വാഹമില്ല.ഞാനൊരു പഴയ ബ്ലോഗര് തന്നെയാണ്.കുറച്ച് കാലം വിട്ട് നിന്ന് തിരിച്ച് വന്നപ്പോള് ബ്ലോഗില് അനാരോഗ്യകരമായ പലപ്രവണതകളും കണ്ടു. അതിനെതിരെ പ്രതികരിക്കാനായിട്ടാണ് ഈ അവതാരം.\nഇവിടെ അഭിപ്രായങ്ങള് അറിയിച്ച എല്ലാ യുവ ബ്ലോഗര്‍മാര്‍ക്കും നന്ദി അറിയിക്കട്ടെ!\nബൂലോകത്തെ സൌഹ്യദം ചിലപ്പോഴൊക്കെ ഒരു കമന്റിന്റെ അകലം മാത്രമാണ്.ഒരാളുടെ പോസ്റ്റ് സത്യസന്ധമായി വിലയിരുത്തിയാല് ബ്ലോഗ് പൂട്ടിപ്പോകുന്ന പ്രവണതയാണ് ഇപ്പോഴുള്ളത്. അത് പോലെ നന്ദി പ്രകാശിപ്പിക്കുന്ന കമന്റ്.ഒന്ന് ഇങ്ങോട്ടിട്ടാലൊന്ന് അങ്ങോട്ട്! അതാണ് ഇപ്പോഴത്തെ രീതി.ക്രിയാത്മക വിമര്‍ശനത്തിന് വേണ്ടി ഒരു അനോണി അവതാരം!പലരും നായരുടെ കമന്റ് ഡിലീറ്റ് ചെയ്തിട്ടുണ്ട്,എങ്കിലും നായരുടെ അഭിപ്രായം വായിച്ച ശേഷമല്ലേ ഡെലീറ്റ് ചെയ്യുന്നത് എന്നാണ് ആശ്വാസം.അത്രയേ ഉള്ളൂ.അല്ലാതെ ഈ ബൂലോകം നന്നാക്കാനൊക്കെ ഒരു നായര് വിചാരിച്ചാല്...ഹി ഹി ഹി\nഹ ഹ ഹ നായരേ അതിന്റെ അടിയില് രണ്ട് ഒപ്പ്!കലക്കന് പോസ്റ്റ്!\nചില സാഹചര്യങ്ങളില് നമുക്ക് അന്ധനെയും കൊണ്ട് റോഡിന്‍റെ പകുതിവരെയേ പോക്കാന് സാധിക്കു. ബാക്കി പകുതിക്ക് കൈപിടിക്കാന് തയാറുള്ള ഒരാള് കാണും എവിടെയെങ്കിലും. അങ്ങനെ യുള്ള ഒരാളെ കൂടി കണ്ടുപിടിച്ചാല് അന്ധനെ നമുക്ക് ലക്ഷ്യസ്ഥാനത്ത് എത്തിക്കാം. " അയ്യോ നിക്കു പകുതി വരയെ വരാന് പറ്റു എന്ന് പറഞ്ഞു മാറി നില്‍ക്കരുത് "\n2 ലക്ഷം രൂപ വേണ്ടിയിടത് 2000 / 20,000 ഒന്നുമാകില്ലായിരിക്കും. പക്ഷെ ഇത് പോലെ കൊടുക്കാന് തയ്യാറുള്ള ഒരുപാട് പേരുണ്ടാവും ഇവിടെ അവരെ ഒക്കെ ഒന്ന് ഒന്നിപ്പിക്കുക .അതാണ് ചെയ്യേണ്ടത് , നായരായാലും ,ഭൂലോകം ആയാലും .\nനായര് പറഞ്ഞ കാര്യം ഞാന് മനസിലാക്കുന്നു .അര്‍ഹതപ്പെട്ട ഒരാളെ കണ്ടു കുറച്ചു പൈസ കൊടുത്തുകഴിഞ്ഞാല് 'ഞങ്ങളെ കൊണ്ട് ചെയ്യാന് പറ്റുന്നത് ചെയ്തു' ഏന്നു പറഞ്ഞു മാറി നില്‍ക്കുന്നത് ശരിയല്ല എന്ന നായരുടെ അഭിപ്രായത്തോട് ഞാന് യോജിക്കുന്നുണ്ടേ. അവരുമായി ഒരു നല്ല "ആരോഗ്യകരമായ " ബന്ധം ഉണ്ടാക്കണം. അത് അവര്‍ക്ക് മാനസികമായ താങ്ങും സഹായവും കൂടെ ആണ് . സഹായത്തിനു ഒരാള് ഉണ്ടെന്നു അറിയുന്നത് തന്നെ ഒരാശ്വാസം അല്ലെ ?\nപിന്നെ ഞാനും ഒരു അനോണി തന്നെ ആണ് ....നായരേ അനോണി ആണെങ്കിലും ഒരു അനോണി വിലാസം കാണുമല്ലോ ?\nഅതുഒന്നു പറയോ ? അഭിപ്രായങ്ങള് പൊതുവായി പറയുന്നത് നല്ലതാണ്. പക്ഷെ ചിലപ്പോള് നേരിട്ട് അഭിപ്രായങ്ങള് പറയുന്നതാവും ഉചിതം. കുറെ അഭിപ്രായങ്ങള് കേട്ടിട്ടും ,ചര്‍ച്ചകള് നടത്തിയിട്ടും കാര്യമില്ലല്ലോ.\nബൂലോകതിനും നായര്‍ക്കും ആശംസകള് ...\nപിന്നെ നായരെ നായര് അനോണി ആയിരിക്കുന്നത് പോലെ അനോണിയായി പ്രതികരണം അറിയിക്കാനും ഒരു അവസരം തരണേ !!!\nനായരെ നട്ട്സ് പറഞ്ഞത് പോലെ നന്മയ്ക്കായുള്ള വിമര്‍ശനം... നന്നായി പറഞ്ഞിരിക്കുന്നു...\nചില സാഹചര്യങ്ങളില് നമുക്ക് അന്ധനെയും കൊണ്ട് റോഡിന്‍റെ പകുതിവരെയേ പോക്കാന് സാധിക്കു. ബാക്കി പകുതിക്ക് കൈപിടിക്കാന് തയാറുള്ള ഒരാള് കാണും എവിടെയെങ്കിലും. അങ്ങനെ യുള്ള ഒരാളെ കൂടി കണ്ടുപിടിച്ചാല് അന്ധനെ നമുക്ക് ലക്ഷ്യസ്ഥാനത്ത് എത്തിക്കാം.\n"അയ്യോ നിക്കു പകുതി വരയെ വരാന് പറ്റു എന്ന് പറഞ്ഞു മാറി നില്‍ക്കരുത്"\nഇതിനടിയില് ഒരൊപ്പ് വിത്ത് ഡബിള് അണ്ടര്‍ലൈന്‍സ് :)\nപ്രതികരണത്തിനു നന്ദി. നിരാശ ഒന്നുമില്ലട്ടോ. സ്വയം വെളിപ്പെടണം എന്നു തോന്നുമ്പോള് മാത്രം അവതരിച്ചാല് മതി.:) പിന്നെ അന്ധനെ റോഡിന് നടുക്ക് വിടുന്ന ഒരുദാഹരണവുമായി ബൂലോഗ കാരുണ്യത്തിന്റെ പ്രവര്‍ത്തനത്തെ താരതമ്യം ചെയ്തത് ശെരിയായി എന്നു അഭിപ്രായമില്ല. അങ്ങനത്തെ ഒരു മനസ്സുള്ളവരാണ് എങ്കില് ഇതിന് ഇറങ്ങി പുറപ്പെടേണ്ടല്ലോ.\nരണ്ടൊപ്പ് വെക്കുന്നതിന്റെ മുന്‍പ് നൂര്‍ദീനും അതൊന്നു ചിന്തിക്കാമായിരുന്നു. സാം പറഞ്ഞപോലെ ആവാലോ.ഇതിവിടെ പറഞ്ഞത് ഒരു ആര്‍ഗ്യുമെന്റിനല്ല.. സദുദ്ദേശങ്ങള് തെറ്റിദ്ധരിക്കപ്പെട്ടുപോകരുത് എന്ന ഒരു ചിന്ത കൊണ്ടു മാത്രം.\nവരികള്‍ക്കിടയില് വായിക്കുക എന്നത് മലയാളിയെ സംബന്ധിച്ചിടത്തോളം പുതിയ കാര്യമല്ല. സാമും സാമിന്റെ അടിയില് ഡബിള് ഒപ്പിട്ട അഗ്രജനും ചെയ്തത് അതാണ്.\n"നിനക്ക് എപ്പോള് വേണമെങ്കിലും എനിക്ക് വിളിക്കാം " എന്ന് പറഞ്ഞാല് ഇതില് ഒരര്‍ത്ഥമേയുള്ളൂ എന്ന് വാശി പിടിക്കുകയാണ് നിങ്ങള് . ഒരന്ധനെ റോഡ് മുറിച്ച് കടത്താന് ഉദ്ദേശിക്കുന്നെങ്കില് അത് പൂര്ത്തീകരിക്കുക തന്നെ വേണം .അതല്ല പകുതിക്ക് കൊണ്ട് പോയി നിര്‍ത്തീട്ട് തിരിച്ച് പോരരുത് എന്ന് പറഞ്ഞാല് അതിനു കഴിവുള്ള മറ്റൊരാളെ ഏര്‍പ്പാടാക്കണം എന്നതാണ് സാമാന്യ ബുദ്ധിയുടെ തിട്ടം!എനിക്ക് പകുതിയേ പൊകേണ്ടൂ എന്നു പറയുന്ന അന്ധനെ കൂടുതല് ശ്രദ്ധിക്കണം കാരണം അയാള് ആത്മഹത്യയ്ക്ക് ശ്രമിക്കുന്നതാകാം !അയാളുടെ പ്രശ്നങ്ങള് കൂടുതല് മനസ്സിലാക്കി സഹായങ്ങള് ചെയ്യണം .ചെയ്യുന്ന പ്രവര്‍ത്തി അത് ലഭിക്കുന്ന ആള്‍ക്ക് ഗുണപ്രദമാകുന്ന രീതിയില് ചെയ്യുക. ചെയ്യുന്ന പ്രവര്ത്തി നന്മയാകണം എന്നേ നായരും ഉദ്ദേശിച്ചുള്ളൂ.\nഎന്നാ പിന്നെ കാര്യങ്ങളൊക്കെ ഭംഗിയായി നടക്കട്ടെ. അന്ധന്റെ വാലിന്മേല് തൂങ്ങി സമയം കളയണ്ട. എന്നാ നായരങ്ങട്........\nനായരുടെ ഉദ്ദേശ ശുദ്ധിയെ ഞാന് ചോദ്യം ചെയ്തിട്ടില്ല. നായര് പറഞ്ഞ ആ ഒരു ഭാഗത്തിനെ നൂറുദ്ദീന് എടുത്തെഴുതിയത് പോലെ പലരും കാണുന്നുണ്ടായിരിക്കാം. അങ്ങിനെ ചിന്തിക്കുന്നവര്‍ക്ക് സാം ചൂണ്ടിക്കാണിച്ച മറുഭാഗത്തിനെ സപ്പോര്‍ട്ട് ചെയ്യുകയായിരുന്നു.\nബൂലോഗ കാരുണ്യത്തിന്റെ പ്രസ്തുത പോസ്റ്റില് പറഞ്ഞ മിനിമം "ഇരുപതിനായിരം" എന്ന തുക പോലും കൊടുക്കാനാവാത്ത പോസ്റ്റുകളും ബൂലോഗ കാരുണ്യ പോസ്റ്റില് കിടക്കുന്നുണ്ട്...\nഎന്താ നായരേ ഇത്... ചൂടാകാതെ.. അണ്ണാറക്കണ്ണനും തന്നാലായത് എന്നല്ലേ പ്രണാമം...! ഒത്തു പിടിച്ചാൽ..:) നായരും കൂടിക്കോ..\nവലത് കൈ കൊടുക്കുന്നത് ഇടത് കൈ അറിയരുതെന്നും ഒരു പ്രമാണവുമുണ്ട്!\nവ്യക്തികള് സഹായങ്ങള് ചെയ്യുമ്പോള് അത് അയാളുടെ ആവശ്യത്തിനു ഉപകരിക്കുമോ ഇല്ലയോ എന്ന് നോക്കേണ്ട കാര്യമില്ല.ഒരു കൂട്ടായ്മയില് നിന്നും ചെയ്യുമ്പോള് അങ്ങിനെ എന്തെങ്കിലും സഹായം ചെയ്താല് മതി എന്നല്ല വ്യക്തികള് ഒറ്റയ്ക്ക് ചെയ്യുന്നതിനേക്കാള് ഫലപ്രദമാവുകയെങ്കിലും വേണം. ഇത് ഒരു വാശിയല്ല ആഗ്രഹമാണു.\nബൂലോക കാരുണ്യം എന്ന കൂട്ടായ്മ കേവലം പബ്ലിസിറ്റിക്കായി എന്തെങ്കിലും ചെയ്യാന് വേണ്ടി ഇറങ്ങിത്തിരിക്കരുത് എന്ന ആത്മാര്‍ത്ഥമായ ആഗ്രഹം കൊണ്ട് പറയുകയാണ്. കാരണം നായര്‍ക്ക് ബൂലൊക്കത്തെകുറിച്ച് നല്ല ധാരണയുണ്ട് വിശ്വാസമുണ്ട്.നിങ്ങല്‍ക്കതിനു കഴിയും. ആത്മാര്‍ത്ഥമായി ശ്രമിക്കൂ എല്ലാ നല്ല മനസ്സുകളും നിങ്ങളുടെ കൂടെയുണ്ടാകും.നന്മകള് നേര്‍ന്ന് കൊണ്ട്....\nവളരെ പോസിറ്റീവ് ആറ്റിറ്റ്യൂഡ് ഉള്ള പോസ്റ്റ്. തീര്‍ച്ചയായും വിലമതിക്കേണ്ട നിര്‍ദ്ദേശങ്ങള് ആണ് നായര് നല്‍കിയിരിക്കുന്നത്. ഇതില് എറ്റവും പ്രധാനപ്പെട്ടതായി എനിക്കു തോന്നിയത് സര്‍ക്കാര്‍തലത്തില് നിന്നുള്ള സഹായങ്ങളെ ആവശ്യക്കാര്‍ക്കായി നേടിയെടുക്കാന് ബ്ലോഗര്‍മാര് എന്ന നിലക്ക് നമുക്കെന്ത് ചെയ്യാനാകും എന്നാണ്. തികച്ചും ഗൗരവത്തോടെ കണക്കിലെടുക്കേണ്ട നിര്‍ദ്ദേശം ആണിത്.\nഅതിനായി കുറേയേറെ ദൂരം മുന്നോട്ട് പോകേണ്ടതായി വരുമെന്ന് നമുക്കറിയാം . ഒന്നാമത്തെ കാര്യം ഇതു തികച്ചും ഒരു വിര്‍ച്ച്വല് ലോകത്തെ കൂട്ടായ്മയാണ്. നേരിട്ട് ഫോണ് വഴി പോലും സംസാരിച്ചിട്ടില്ലാത്തവര് ഉള്‍പ്പെടുന്ന ഒരു വിഭാഗം. ജീവിതത്തിന്റെ ഭാഗമായല്ല, മറിച്ച് ജീവിതത്തിന്റെ ഒരു ചെറിയ കാലത്തിന്റെ ഒഴിവുസമയത്തിന്റെ ഭാഗമായി മാത്രമാണ് പലരും ഇവിടെ. അതിനാല് മറ്റ് കൂട്ടായ്മകളെപ്പോലെ ഒത്തിരി അധികം ചുമതലകള് ഏറ്റെടുക്കുവാന് തയാറുള്ളവര് അധികം ഉണ്ടാകില്ല. അതിനാല് തന്നെ കാലാകാലങ്ങളില് പലരും പിരിഞ്ഞുപോകുന്നു. അതും പോകുന്നുവെന്ന് കൂടെയുള്ളവരോട് പറയാതെ തന്നെ.മറ്റാരെയെങ്കിലും ചുമതല ഏല്പിച്ചുള്ള പിന്മാറല് അല്ല അത്. ബൂലോകകാരുണ്യത്തില് ഇപ്പോള് കാണുന്നതും അതാണ്. അന്നു ഇതിനായി പ്രവര്‍ത്തിച്ചവര് പൂര്‍ണ്ണമനസ്സോടെ തന്നെയായിരുന്നു. പക്ഷെ അവരുടെ വ്യക്തിപരമായ തിരക്കില് അവര് പിന്നീടവര്‍ക്ക് ഇതില് അതേ സ്പിരിറ്റില് ഉള്‍പ്പെടാന് കഴിയാതെ വന്നു.ഇതാ ഇപ്പോള് കുറച്ച് നാളുകള്‍ക്ക് ശേഷം മറ്റു ചിലര് അതിനായി പിന്നെയും മുന്നിട്ടിറങ്ങി. നാളെ അവരും ഇതു പോലെ മാറിയേക്കാം. കുറ്റപ്പെടുത്താനാവില്ല.\nഅതിനുള്ള പ്രതിവിധിയും പലരും പറഞ്ഞു. ചാരിറ്റിയായി രെജിസ്റ്റര് ചെയ്യുക. അങ്ങനെയെങ്കില് സഹായം കൂടുതല് നേടാനാകും എന്നതിനപ്പുറം എന്തെങ്കിലും അസൗകര്യമുള്ളവര്‍ക്ക് അതില് നിന്നു പിന്മാറുമ്പോള് താന് വഹിച്ചിരുന്ന ചുമതലകള് മറ്റൊരാള്‍ക്കായി ഏല്പ്പിക്കാന് കഴിയും. നല്ലത്. കൂടാതെ നല്‍കുന്ന സഹായത്തിന്റെ ബാധ്യതകളെ നിയമപരിരക്ഷ നേടുകയും ചെയ്യാം. ഇതു പറയാന് കാരണം ഒരു സഹായം ചെയ്യുന്ന സമയം അതുല്യേച്ചി സൂചിപ്പിച്ച ഒരു കാര്യം ആണ്. സുഖമില്ലാത്ത ഒരു അമ്മയെ കൂടുതല് സൗകര്യപ്രദമായ സ്ഥലത്തേക്ക് മാറ്റാനായി തയാറാകുമ്പോള് ഉണ്ടാകുന്ന റിസ്ക്കുകളെ അതില് പറഞ്ഞിരുന്നു.\nഎങ്കിലും അതിനായി ആവശ്യമായ നിയമപരമായ കാര്യങ്ങളെക്കുറിച്ചും എല്ലാവര്‍ക്കും അറിയാവുന്നതാണ്. ആരൊക്കെ അതിനായി വ്യക്തിപരമായി (ഓണ്‍ലൈന്‍പരമായി അല്ല) മുന്നിട്ടിറങ്ങുമെന്നത് ബൂലോഗകാരുണ്യത്തില് ഇപ്പോള് സജീവമാകുന്നവര് ചര്‍ച്ചചെയ്തുകൊണ്ടിരിക്കുന്നതാണ്. അതിനു മുന്നോടി ആയി, കൂടെ ആരൊക്കെ നില്‍ക്കും എന്നറിയാന് ആണ് ഈ ബൂലോഗകാരുണ്യം മെംബെര്‍ഷിപ്പ് എന്നവര് ആ പോസ്റ്റില് തന്നെ വ്യക്തമാക്കിയിട്ടുണ്ട്.\nബൂലോഗകാരുണ്യം ഇപ്പോള് ചെറുതായ ഒരു തുക സഹായം നല്‍കാം എന്ന ഒരു തീരുമാനം എടുക്കാന് കാരണമായ സാഹചര്യവും സൂചിപ്പിക്കേണ്ടി വരും. ഇരുപതിനായിരം എന്ന തുക പോലും നല്‍കാന് കഴിയാതെ പോയ ചില പോസ്റ്റുകള് അവിടെ നിങ്ങള്‍ക്ക് കാണാം. പഴയ പോസ്റ്റുകള് അല്ല. ഏറ്റവും പുതിയ രണ്ട് പോസ്റ്റുകള്. കിഡ്നി സംബന്ധമായ ശസ്ത്രക്രിയ അടുത്തമാസം ഫെബ്രുവരിയില് നടത്തേണ്ട ഷൈലജ, ചിക്കന്‍പോക്സ് വന്നു ശരീരം തളര്‍ന്നുപോയ മുരളിച്ചേട്ടന്. പലരും നേരിട്ട് സഹായിച്ചിട്ടുണ്ട്. പക്ഷെ അത് റോഡിനു നടുവില് പോലും എത്താന് പര്യാപ്തമായിരിക്കില്ല. അവിടെയാണ് ഈ ഇരുപതിനായിരം എന്ന തുകക്ക് പ്രസക്തി. ബൂലൊഗകാരുണ്യത്തിന്റെ ആ പോസ്റ്റില് തന്നെ പറഞ്ഞിട്ടുണ്ട് 'ആ തുക മിനിമം ആണ്.എതെങ്കിലും ഒരു പ്രത്യേകകാര്യത്തിനായി ബൂലോഗരും മറ്റ് സഹായമനസ്കരും തരുന്ന തുക പൂര്‍ണ്ണമായും അവര്‍ക്കായി നല്‍കും' എന്ന്. നൂറുരൂപ മാസം നല്‍കുന്നതിനു പുറമേ നമുക്ക് നല്‍കേണ്ട ഒരോ കാര്യത്തിനും ഒരു നൂറ് രൂപ കുറേ അംഗങ്ങള് എങ്കിലും നല്‍കിയാല് അതൊരു നല്ല കാര്യമല്ലേ? മാത്രമല്ല സ്ഥിരമായി നാം ഒരു കൂട്ടം അംഗങ്ങള് ഇതിനു കൂടെയുണ്ടെങ്കില് പുറമേ നിന്നുള്ളവരുടെ സഹായം നേടാന് അതു വളരെ അധികം സഹായിക്കും. അതിനൊരു കാരണം പല ആളുകളിലൂടെ ആ ആവശ്യം പലരിലേക്ക് എത്തിച്ചേരുന്നു എന്നതാണ്. :) പിന്നെ വല്ല്യ ഒരു ഗ്രൂപ്പ് ആയിക്കഴിഞ്ഞാല് നമ്മെയും സ്പോണ്‍സര് ചെയ്യാന് കോര്‍പ്പറേറ്റ്സ് വരില്ലെന്നാരറിഞ്ഞു. നൂറും ഇരുന്നൂറും സമാനമനസ്ക്കരുടെ ഗ്രൂപ്പിനെ ഒരു നല്ല മാര്‍ക്കറ്റ് ആയിക്കാണാതിരിക്കാനാകുമോ? അങ്ങനെയെങ്കില് തീര്‍ച്ചയായും ബാക്കി പാതി റോഡ് കടക്കാന് അവര്‍ക്കു കഴിയില്ലേ. കഴിയുമെന്നാണ് ബൂലോഗകാരുണ്യപ്രവര്‍ത്തകര് വിശ്വസിക്കുന്നതെന്ന് ഞാന് കരുതുന്നു.\nഅങ്ങ് പറഞ്ഞ നല്ല നിര്‍ദ്ദേശങ്ങള് സ്വീകരിച്ച് അതിനായി മുന്നേറാന് ഇന്നു ബൂലോഗകാരുണ്യത്തിന്റെ കൂടെ ചേര്‍ന്നവര്‍ക്ക് കഴിയട്ടെ എന്ന് ആശംസിക്കുന്നു.\nഓ.ടിയാണ് വിഷയവുമായി ഒരു ബന്ധവുമില്ല!\nഅനോണിയായി ഒരു ബ്ലോഗര് ഐഡി തുടങ്ങി ആളുകളെ തെറിപറയുക, പിന്നീട് ഒരു പോസ്റ്റിട്ട് നാലാള് കമന്റുമ്പോള്\n>>ക്രിയാത്മക വിമര്‍ശനത്തിന് വേണ്ടി ഒരു അനോണി അവതാരം!<<\nപോലുള്ള വര്‍ത്താനം പൊഴിയുക , എല്ലാം സ്വാതന്ത്ര്യത്തിന്റെ ഭാഗമാണല്ലോ!\nഇതുപോലുള്ളതൊക്കെ പറയുമ്പോള് ചരിത്രവും ഓര്‍ക്കുന്നത് നല്ലതാവും അപ്പോ തറവാടിയങ്ങട്ട് ...\n>>തെറിവിളികള് ഒഴിച്ച് എന്തും ആവാം!<<\nഇത് മറ്റുള്ളവരെ വിളിക്കുമ്പോളൂം ഓര്‍ക്കുക!\nSorry guys for the non-subject oriented comments!\nഎന്റെ നായരെ ,നിങ്ങളും വരികള്‍ക്കിടയിലൂടെ അല്ലെ വായിച്ചതു ? വിമര്‍ശിക്കുക എന്ന ലക്ഷ്യത്തോടെ അല്ല ഞാന് ഇത് വായിച്ചതു.വായിച്ചപ്പോള് സാധാരണക്കാരനായ എനിക്ക് തോന്നിയ കാര്യമാണ് ഞാന് പറഞ്ഞത്. ഞാന് ആരെയും വിമര്‍ശിക്കാറില്ല. അതുകൊണ്ട് വരികള്‍ക്കിടയില് കൂടെ വായിക്കാന് ശ്രമിച്ചിട്ടുമില്ല. സംസാരത്തെക്കാള് പ്രവര്‍ത്തിയില് ഞാന് വിശ്വസിക്കുന്നു. വിമര്‍ശനം വേണ്ട എന്നല്ല ഞാന് പറയുന്നത്.\nഅന്ധനെ പകുതിയില് കൊണ്ട് നിര്‍ത്തുന്നതിനോട് എനിക്കും യോജിപ്പില്ല. ഞാന് പറഞ്ഞത് മുഴുവന് സഹായിക്കാന് പറ്റില്ല ഏന്നു പറഞ്ഞു മാറിനില്‍ക്കരുത് എന്നാണ്.അന്ധന്റെ കയ്പിടിച്ചു ഒന്ന് നടന്നു നോക്ക്. അപ്പോളല്ലേ അറിയാന് പറ്റു. ഇനി ,ബാക്കി പകുതിക്ക് കയ്പിടിക്കാന് ആളില്ലെങ്കില് തിരിച്ചു കൊണ്ടുവന്നു സുരക്ഷിതമായി ഒരിടത്ത് ഇരുതാമല്ലോ.\nഇനി ഒരു രോഗിയെ സംബന്ധിചിടത്തോളം മരുന്നിനു തന്നെ ആണ് പ്രാധാന്യം. പക്ഷെ അവന്‍റെ വീട്ടില് ചിലപ്പോള് ദിവസങ്ങളോളം പട്ടിണി ആയിരിക്കും. അങ്ങനെ ഉള്ളവരോട് നമ്മള് കൊടുക്കുന്നത്, മരുന്നിനു മാത്രമേ ഉപയോഗിക്കാവു എന്ന് പറയാന് പറ്റുമോ? വിശപ്പിനെ ക്കാള് വലുതായി എന്താണുള്ളത് ?\nനമ്മള് കൊടുക്കുന്ന സഹായം ,അത് എങ്ങനെയാണ് നമ്മള് സമാഹരിച്ചത് എന്ന് ,അത് സ്വീകരിക്കുന്നവനെ പറഞ്ഞു മനസിലാക്കിയാല് ,അവന് അത് മറ്റു കാര്യങ്ങള്‍ക്ക് ഉപയോഗിക്കുമെന്ന് എനിക്ക് തോന്നുന്നില്ല.\nനമ്മള് ഒരു കാര്യം എഴുതുമ്പോള്, ചിലപ്പോള് നാം ഉദ്ദേശിക്കുന്ന , അര്‍ത്ഥത്തില് ആയിരിക്കില്ല വായിക്കുന്നവര് മനസിലാക്കുന്നത്. അത് ആരുടേയും കുഴപ്പമല്ല. ഇന്നതുപോലെ മാത്രമേ മനസിലാക്കാവൂ എന്ന് നമുക്ക് നിര്‍ബന്ധം പിടിക്കുന്നത് ശരിയാണോ ? ഏതഭിപ്രായവും ഓരോ വീക്ഷണകോണില്‍നിന്നുള്ള കാഴ്ചമാത്രമാണ്. ഓരോരുത്തര്‍ക്കും ഓരോ കഴ്ചപാടുകളാണ്.അതിനെ വരികള്‍ക്കിടയില്‍കൂടെയുള്ള വായനയായി കാണണ്ട . ഒരു "പ്രത്യേക" വീക്ഷണകോണ് പാടില്ല എന്ന് നിര്‍ബന്ധം പിടികുന്നത് ശരിയല്ല എന്നാണ് എനിക്ക് തോന്നുന്നത്.\nഓരോരുത്തരും അവരവരുടെ സൌകര്യതിനായാണ് കാര്യങ്ങളെ മനസിലാക്കുന്നത്. " അന്ധന്റെ വാലിന്മേല് തൂങ്ങി സമയം കളയണ്ട.എന്നാ നായരങ്ങട്........ " ഇതില് തന്നെ ഉണ്ടല്ലോ നായരുടെ കാഴ്ചപാട്. ...............\nപണ്ട് ഒരു "സിംഗപൂര്" പുലിയുടെ വാലില് പിടിച്ച നായരുതന്നെ ആണോ ഈ നായര്. മറുപടി വേണമെന്നില്ല. വരികള്‍ക്കിടയില് കൂടെ വായിച്ചതല്ല കേട്ടോ..\nനാലു മലയാളികള് കൂടിച്ചേര്‍ന്നാല്, അഞ്ചു സംഘടനകളും, ആറു കലാ-സാംസ്കാരിക ഇവന്റുകളും, ഏഴു ഗ്രൂപ്പുകളും, എട്ടു പാരകളും ഓട്ടോമാറ്റിക്കായി ജനിക്കുന്ന നമുക്കിടയില്, ബൂലോഗകാരുണ്യം എന്നൊരു സംരംഭം-\nപക്ഷേ എനിക്ക് ഈയിടെ ഒരു ഈമെയില് വന്നു- ഫെബ്രവരി 10 നു മുന്‍പ് ബൂലോഗകാരുണ്യത്തില് കമന്റിട്ടില്ലെങ്കില് അംഗത്വം റദ്ദു ചെയ്യുമന്നു. അതുകൊണ്ടു തന്നെ ഫെബ്-10 വരെ ഒരു ബ്ലോഗിലും കമന്റില്ലെന്നു കരുതിയതാ. അപ്പൊഴാ ഈ ബ്ലോഗു കണ്ടത്. അമ്മേടെ നായരു പഴേ ആളാണെന്നൊക്കെ കണ്ടു- എന്തോ ആവട്ട്. ഞാന് അവിടെ കമന്റുന്നില്ല- റദ്ദിനു കാത്തിരിക്കുന്നു.\nഎങ്കിലും ആ ബ്ലോഗില് ഞാന് ഇടക്കൊക്കെ പോയി നോക്കും. എന്റെ ഇഷ്ടമനുസരിച്ച് , സ്ഥിതിക്കനിസരിച്ച്,ദൈവാനുഗ്രഹമുണ്ടെങ്കില്, കാരുണ്യത്തിലൂടെ അല്ലാതെയും സഹായിക്കണമെന്നു തോന്നിയാല് , അതിനു അവസ്ഥയുണ്ടെങ്കില് നേരിട്ടു ചെയ്തോളാം. ഇതൊരു റിബല് കമന്റായി ബൂലോഗകാരുണ്യം കാരു കാണണ്ട- നന്ദി\nതറവാടി എന്ന് പേരിട്ടത് കൊണ്ട് തറവാടിയാകില്ല ‘തറ‘വാടി!ഏത് ബ്ലോഗില് ചെന്നാലും ഈ കാലു പൊക്കി മൂത്രമൊഴിക്കുന്ന സ്വഭാവം ഉണ്ടല്ലേ കഷ്ടം! എന്നിട്ടവന്റെ അമ്മേടെ ഒരു സോറിയും ഓഫ് ടോപ്പിക്കും!\nനായരേ അയാളെ കണ്ടിടത്ത് വെച്ചൊക്കെ ഇനിയും തെറിവിളിക്ക്! ഒരു സദാചാര ഫക്കര്!അപ്പോ തറവാടിയങ്ങട്ട് ....ലേക്ക് ചെല്ല്!ഹല്ല പിന്നെ!\nതന്നോടിതൊക്കെ എത്ര തവണ പറയണം!\n--- : പലപ്പോഴും അതൊന്നും അതിന്റെ യഥാര്‍ത്ത അവകാശികളില് എത്തുന്നില്ല എന്നത് സങ്കടകരമാണ്. :---\nബൂലോഗകാരുണ്യത്തെക്കുറിച്ച് ഇതു മാത്രം പറയരുത്..\nബൂലോഗകാരുണ്യം വഴി അയച്ച ഓരോ പൈസയും അതര്‍ഹതപ്പെട്ടവര്‍ക്കുമാത്രമാണ് കിട്ടിയത് എന്ന് എനിക്ക് നിശ്ചയമുണ്ട്. ഉറപ്പുണ്ട്. സംശയമുള്ളവര്‍ക്ക് എന്നെ വിളിക്കാം. 99959011122 എന്ന എന്റെ നമ്പറില് ..\nഞാനും ഒപ്പുന്നു, ആദ്യമായാണ് ഈ ബ്ളോഗിലെങ്കിലും.\nപല ബ്ലോഗുകളിലും കാണാത്ത കാര്യമാത്ര പ്രസക്തമായ ഒരു വിമര്‍ശനം ഞാനിതില് കാണുന്നു.\nപരിമിതികളാണ് പലരെയും പലപ്പോഴും പാലതില് നിന്നും പിന്തിരിപ്പിക്കുന്നത്.\nഎങ്കിലും സത്യങ്ങള് കാണാതിരിക്കുന്നത് ശരിയല്ലെന്ന് തന്നെയാണ് എന്റെയും അഭിപ്രായം.


വി മുരളീധരൻ കേരള രാഷ്ട്രീയത്തിൽ അമിതമായി ഇടപെടുന്നു; വിമർശനവുമായി കൃഷ്ണദാസ് പക്ഷം - Keralabhooshanam Daily വി മുരളീധരൻ കേരള രാഷ്ട്രീയത്തിൽ അമിതമായി ഇടപെടുന്നു; വിമർശനവുമായി കൃഷ്ണദാസ് പക്ഷം\nHome/NEWS/KERALA/വി മുരളീധരൻ കേരള രാഷ്ട്രീയത്തിൽ അമിതമായി ഇടപെടുന്നു; വിമർശനവുമായി കൃഷ്ണദാസ് പക്ഷം\nബിജെപി കോർ കമ്മറ്റി യോഗത്തിൽ വി മുരളീധരനെതിരെ വിമർശനവുമായി കൃഷ്ണദാസ് പക്ഷം. മുരളീധരൻ കേരള രാഷ്ട്രീയത്തിൽ അമിതമായി ഇടപെടുന്നു എന്ന് കൃഷ്ണദാസ് പക്ഷം ആരോപിച്ചു. യോഗത്തിൽ തെരഞ്ഞെടുപ്പ് അവലോകന റിപ്പോർട്ട് ചർച്ചയായി. കെ സുരേന്ദ്രൻ്റെ 35 സീറ്റ് പരാമർശം തിരിച്ചടിച്ചു. സുരേന്ദ്രൻ ഏകപക്ഷീയമായി നിലപാട് എടുക്കുന്നു എന്നും വിമർശനം ഉയർന്നു.\n‘അഹങ്കാരത്തിനും വിവരമില്ലായ്മയ്ക്കും വാക്‌സിന് ലഭ്യമല്ല’: രാഹുല് ഗാന്ധിക്കെതിരേ ഹര്‍ഷവര്‍ധന്\nസിൽവർ ലൈനിനെതിരെ ചങ്ങനാശേരിയിൽ പ്രതിഷേധം; കിടപ്പാടത്തിനായി മരിക്കാനും തയ്യാറെന്ന് പ്രതിഷേധക്കാർ\nപരാതി പിന്‍വലിക്കാന് വിജയ് ബാബു ഒരു കോടി വാഗ്ദാനം ചെയ്തു;വെളിപ്പെടുത്തലുമായി പരാതിക്കാരി


ഹർത്താൽ പ്രഖ്യാപനം: തനിക്കെതിരെ നടക്കുന്നത് ഭരണകൂട ഭീകരതയെന്ന് ഡീന് കുര്യാക്കോസ് - ഇ വാർത്ത | evartha\nപെരിയ ഇരട്ടക്കൊലപാതകത്തിന്റെ പേരില് ഹര്‍ത്താല് ആഹ്വാനം ചെയ്തതില് തനിക്കെതിരെ നടക്കുന്നത് ഭരണകൂട ഭീകരതയെന്ന് യൂത്ത് കോണ്‍ഗ്രസ് സംസ്ഥാന പ്രസിഡന്റ് ഡീന് കുര്യാക്കോസ് ആരോപിച്ചു. ഇതിന്റെ ഭാഗമായാണ് തന്നെ കേസുകളിലും തന്നെ പ്രതി ചേര്‍ക്കണമെന്നാവശ്യപ്പെട്ട് ഡി ജി പി സര്‍ക്കുലര് അയച്ചതെന്നും യൂത്ത് കോണ്‍ഗ്രസ് സംസ്ഥാന പ്രസിഡന്റ് ഡീന് കുര്യാക്കോസ് ആരോപിച്ചു.\nകേസുകളില് ഹര്‍ത്താല് ആഹ്വാനം ചെയ്തവരെ കൂട്ടുപ്രതികളാക്കണമെന്ന് ഹൈക്കോടതി ഉത്തരവില് പറയുന്നില്ല. മാത്രമല്ല ഹര്‍ത്താല് സമാധാനപരമായിരുന്നു. അഡ്വക്കേറ്റ് ജനറല് ഓഫീസും ഡയറക്ടര് ജനറല് ഓഫ് പ്രോസിക്യൂഷന് ഓഫീസും രാഷ്ട്രീയ ലക്ഷ്യത്തോടെ അധികാരം ദുരുപയോഗം ചെയ്യുകയാണ്. പെരിയ കേസ് അട്ടിമറിക്കാനാണ് സി.പി.എമ്മിന്റെ ശ്രമം. ഇതിനെതിരെ ശക്തമായ സമരപരിപാടികളുമായി മുന്നോട്ട് പോവുമെന്നും കേസുകളെ നിയമപരമായി നേരിടുമെന്നും ഡീന് കുര്യാക്കോസ് വ്യക്തമാക്കി.\nഹർത്താലിനെതിരെ കേരളത്തിലാകമാനം 189 കേസുകളാണ് രജിസ്റ്റർ ചെയ്തിട്ടുള്ളത്. നേരത്തെ കേരളാ ഹൈക്കോടതിയും ഡീന് കുര്യാക്കോസിനി രൂക്ഷമായി വിമർശിച്ചിരുന്നു.\nTopics: election 2019 harthal


യു എന് ജനറല് അസംബ്ലി യോഗം CAP-26 ന്റെ ദിശ തീരുമാനിക്കും - Malayalam Daily News\nSep 15, 2021 Sep 14, 2021 .\nഐക്യരാഷ്ട്രസഭയുടെ ജനറൽ അസംബ്ലി (UNGA) യോഗം പ്രധാനപ്പെട്ട ആഗോള പ്രശ്നങ്ങളും കാലാവസ്ഥാ വ്യതിയാന ഭീഷണി നേരിടാനുള്ള തന്ത്രവും ചർച്ച ചെയ്യുമെന്ന് പരിസ്ഥിതി വിദഗ്ധർ പ്രതീക്ഷ പ്രകടിപ്പിച്ചു. നവംബറിൽ നടക്കുന്ന CAP-26 ന്റെ ദിശയും ജനറൽ അസംബ്ലി യോഗം തീരുമാനിക്കും. കാലാവസ്ഥാ മേഖലയിലെ ഈ മീറ്റിംഗ് ലോകം മുഴുവൻ വലിയ പ്രതീക്ഷയിലാണ് നോക്കിക്കാണുന്നത്.\nയുഎൻജിഎ യോഗവുമായി ബന്ധപ്പെട്ട സാധ്യതകൾ ചർച്ച ചെയ്യുന്നതിനായി സംഘടിപ്പിച്ച ഒരു വെബിനാറിൽ, യൂറോപ്യൻ ക്ലൈമറ്റ് ഫൗണ്ടേഷൻ സിഇഒ ലോറൻസ് തുബിയാന അഫ്ഗാനിസ്ഥാൻ വിഷയത്തിൽ ചർച്ചകൾ നടത്തുമെന്ന് പറഞ്ഞു.\nകാലാവസ്ഥാ വ്യതിയാന പ്രശ്നത്തിൽ നിന്ന് വ്യതിചലിക്കാതിരിക്കാൻ യുഎൻ സെക്രട്ടറി ജനറൽ അന്റോണിയോ ഗുട്ടറസ് പരമാവധി ശ്രമിക്കുമെന്ന് പ്രതീക്ഷിക്കുന്നു.\n“കാലാവസ്ഥാ വ്യതിയാനം ലോകം മുഴുവൻ വലിയ പ്രശ്നമാണ്. 2030, 2050 ലക്ഷ്യങ്ങൾക്കായി ഞങ്ങൾ ശക്തമായ സാമ്പത്തിക പാക്കേജ് റിലീസ് ചെയ്യണം. ആഗോളതാപനം 1.5 ഡിഗ്രി സെൽഷ്യസിനു താഴെ നിലനിർത്തുന്നത് ഇപ്പോഴും സാധ്യമാണ്, യുഎൻജിഎ ഒരു വിശ്വസനീയമായ പ്ലാറ്റ്ഫോമാണ്. ഇത് ലോകമെമ്പാടും താൽപ്പര്യമുള്ള ഒരു പ്രശ്നമാണ്, അതിനാൽ ഈ മീറ്റിംഗ് മനസ്സിൽ സൂക്ഷിക്കും,” ലോറന്‍സ് തുബിയാന പറഞ്ഞു.\nയുഎൻജിഎ സെഷനിൽ മുമ്പത്തേക്കാൾ കൂടുതൽ രാജ്യങ്ങൾ പങ്കെടുക്കുന്നത് ഇതാദ്യമാണെന്ന് കാലാവസ്ഥാ സഹകാരി ബെർണിസ് ലീ പറഞ്ഞു. അന്താരാഷ്ട്ര സമൂഹത്തിന്റെ വിവിധ ഭാഗങ്ങളുടെ ചലനാത്മകത എങ്ങനെ പ്രവർത്തിക്കുന്നുവെന്ന് കാണാൻ രസകരമായിരിക്കും. ചൈന, ഇന്ത്യ, ബ്രസീൽ, ദക്ഷിണാഫ്രിക്ക എന്നിവയുൾപ്പെടെ എല്ലാ മധ്യവരുമാന രാജ്യങ്ങളും ഈ സെഷനിൽ എന്ത് പങ്കാണ് വഹിക്കുന്നതെന്ന് കാണാനുണ്ട്.\n‘സന്‍സദ് ടിവി’ ഇന്ന് പ്രധാനമന്ത്രി നരേന്ദ്ര മോദി ഉദ്ഘാടനം ചെയ്യും


Kamal talking about Mohanlal - Malayalam Filmibeat\n20 min ago ടൊവിനോയും ബയോപിക്കിന്റെ ഭാഗമാവുന്നു? സ്വദേശാഭിമാനി രാമകൃഷ്ണപിള്ളയായി ടൊവിനോ എത്തുന്നു!\n43 min ago നിത്യ മേനോന്റെ ബോളിവുഡ് അരങ്ങേറ്റ ചിത്രം! മിഷന് മംഗലിന്റെ ട്രെയിലര് പുറത്ത്\nNews അമേരിക്കന് പട്ടാളം സൗദിയിലേക്ക്; ഇറാനെ നേരിടാനെന്ന് പ്രതിരോധ വൃത്തങ്ങള്, സൈനികരെ നിറച്ച് ട്രംപ്\n| Published: Thursday, January 24, 2019, 15:53 [IST]\nകമലും മോഹന്‍ലാലും ഒരുമിച്ചെത്തിയപ്പോഴൊക്കെ പ്രേക്ഷകര് അവര്‍ക്കൊപ്പമായിരുന്നു. ഇരുവരും തമ്മില് വീണ്ടും ഒരുമിക്കുന്നതിനായി ഓരോ തവണയും ആരാധകര് കാത്തിരിക്കാറുണ്ട്. മോഹന്‍ലാലിനെക്കുറിച്ച് വാചാലനായി രംഗത്തെത്തിയിരിക്കുകയാണ് കമല്. കേരളകൗമുദിക്ക് നല്‍കിയ അഭിമുഖത്തിനിടയിലാണ് അദ്ദേഹം കാര്യങ്ങള് വിശദീകരിച്ചത്. തന്റെ ആദ്യ സിനിമ റിലീസ് ചെയ്യുന്നതിന് മുന്നേതന്നെ അദ്ദേഹം തനിക്ക് ഡേറ്റ് തന്നിരുന്നതായി കമല് പറയുന്നു. അന്ന് തന്നെക്കുറിച്ച് വളരെ പോസിറ്റീവായാണ് മോഹന്‍ലാല് നിര്‍മ്മാതാവിനോട് സംസാരിച്ചത്. സെഞ്ച്വിറി ഫിലിംസ് വെര വരാന് പറ്റുമോയെന്നും അന്നദ്ദേഹം ചോദിച്ചിരുന്നു.\nഊണ് കഴിച്ചിരിക്കുന്നതിനിടയിലാണ് അദ്ദേഹം ഇക്കാര്യത്തെക്കുറിച്ച് തന്നോട് പറഞ്ഞത്. കമലേ നമുക്ക് അടുത്ത പണം ചെയ്യണമെന്നായിരുന്നു അദ്ദേഹം പറഞ്ഞത്. തന്നെ സംബന്ധിച്ച് കിട്ടാവുന്നതില് വലിയൊരു അംഗീകാരമായിരുന്നു അതെന്നും കമല് പറയുന്നു. ആദ്യ പടം റിലീസ് ചെയ്യുന്നതിന് മുന്‍പായിരുന്നു ഈ സംഭവം. ആദ്യ സിനിമയുടെ പോസ്റ്റ് പ്രൊഡക്ഷന് ജോലികള് പുരോഗമിച്ച് വരുന്നതിനിടയിലായിരുന്നു അടുത്ത സിനിമ തനിക്കൊപ്പമാവാമെന്ന് മോഹന്‍ലാല് പറഞ്ഞത്.\nനവാഗതരെ പിന്തുണയ്ക്കുന്ന കാര്യത്തില് അതീവ ശ്രദ്ധാലുവാണ് മോഹന്‍ലാല്. അദ്ദേഹത്തിനൊപ്പം പ്രവര്‍ത്തിച്ചതിനെക്കുറിച്ചും പിന്തുണയെക്കുറിച്ചുമൊക്കെ വാചാലരായി നിരവധി പേരെത്തിയിരുന്നു. ഏത് തരത്തിലുള്ള സിനിമ ചെയ്യണമെന്ന് അന്ന് മോഹന്‍ലാല് തന്നോട് പറഞ്ഞിരുന്നില്ലെന്നും കമല് പറയുന്നു. കമലിന് ഇഷ്ടമുള്ള സിനിമ ചെയ്‌തോളൂവെന്നായിരുന്നു പറഞ്ഞത്.\nRead more about: kamal mohanlal കമല് മോഹന്‍ലാല്\nKamal talking about Mohanlal\nStory first published: Thursday, January 24, 2019, 15:53 [IST]


എഴുതിയെഴുതി മായ്ച്ചുകളഞ്ഞ ഒരാള് - NEWSPAGES | KMA\nജനങ്ങളുടെ ജീവിതത്തിന്റെ മേന്മ ഉയര്‍ത്താനുള്ള സംഘടിത പ്രവര്‍ത്തനമാണ് രാഷ്ട്രീയം. സാധാരണ ജനങ്ങള് പലവിധത്തില് ചൂഷണ വിധേയരാണ്. അവരെ അതില്‍നിന്ന് രക്ഷിച്ച് സമത്വ ബോധത്തോടും അവസര തുല്യതയോടും കൂടി ജീവിക്കാന് സൗകര്യമൊരുക്കുന്നതിന് കമ്യൂണിസ്റ്റ് പാര്‍ട്ടി പ്രതിജ്ഞാബദ്ധമാണ്. അതിനുവേണ്ടി സമൂഹത്തെ വിപ്ലവസജ്ജമാക്കുകയാണ് പാര്‍ട്ടിയുടെ പ്രധാനപ്പെട്ട പരിപാടി. അതുകൊണ്ട് സി.പി.രാമചന്ദ്രന് ചെറുപ്പത്തില് തന്നെ ഒരു കമ്മ്യൂണിസ്റ്റ് ആകാന് തീരുമാനിച്ചു.\nവിപ്ലവ പ്രവര്‍ത്തനങ്ങള് നാട്ടില് കാര്യമായൊന്നും നടക്കുന്നില്ല. തിരഞ്ഞെടുപ്പുകള് വരുമ്പോള് സ്ഥാനാര്‍ത്ഥികളായി മത്സരിക്കുന്നതും ജാഥകള് നടത്തുന്നതും പൊതുയോഗങ്ങളും പ്രസംഗങ്ങളും മാത്രമായി പാര്‍ട്ടി പ്രവര്‍ത്തനം പരിമിതപ്പെട്ടപ്പോള് ചുവന്ന പുസ്തകം അടച്ചുവച്ച് രാമചന്ദ്രന് എന്ന യുവാവ് നാവിക സേനയില് ചേര്‍ന്നു. വിശാലമായ കടല്. ചുവന്ന ചക്രവാളത്തിലേക്ക് നീളുന്ന കപ്പല് യാത്രകള്. ഉദയഗിരിശിഖരങ്ങളില്ലാത്ത പ്രഭാതങ്ങള്. നാവിക പരിശീലന കാലത്ത് നാടും വീടും നാട്ടുകാരെയും മറന്ന് ദേശസേവന തല്‍പ്പരനാകാന് ശ്രമിച്ചു. പക്ഷേ രാമചന്ദ്രന് നാവികസേനയില് ഏറെക്കാലം തുടരാനായില്ല. മനസ്സില് ആയിരം വിസ്‌ഫോടനങ്ങള് നടക്കുമ്പോള് രാത്രിയില് ദുസ്വപ്‌നം കണ്ട് ഞെട്ടി ഉണര്‍ന്നു. അരണ്ട വെട്ടത്തില് ചുവന്ന പുസ്തകം എടുത്തു നിവര്‍ത്തി ആവേശപൂര്‍വ്വം വായിച്ചു. റോയല് നേവിയിലെ രഹസ്യചാരന്മാര് രാമചന്ദ്രന് എന്ന കേഡറ്റിന്റെ ‘രോഗം’ തിരിച്ചറിഞ്ഞ് മേലധികാരികള്‍ക്കു റിപ്പോര്‍ട്ട് ചെയ്തു. ഒരു കമ്മ്യൂണിസ്റ്റിനെ അറിഞ്ഞുകൊണ്ട് സേനയില് നിലനിറുത്താന് മാത്രം വിശാലമനസ്‌ക്കരൊന്നും ആയിരുന്നില്ല മേലധികാരികള്. രാമചന്ദ്രനെ അവര് പിരിച്ചുവിട്ടു. ഉര്‍വശീശാപം ഉപകാരമെന്നമട്ടില് രാമചന്ദ്രന് ഒറ്റപ്പാലത്ത് തിരിച്ചെത്തി സജീവ കമ്മ്യൂണിസ്റ്റ് പ്രവര്‍ത്തകനായി.\nപാര്‍ട്ടി നിരോധിക്കപ്പെട്ട കാലം. നിരോധനം ലംഘിച്ച് സമരത്തില് പങ്കെടുത്ത സി.പി.രാമചന്ദ്രന് അറസ്റ്റിലായി. ശിക്ഷിക്കപ്പെട്ട് കണ്ണൂര് സെന്‍ട്രല് ജയിലിലുമായി. തടവറയിലെ ജീവിതം പുതിയ അനുഭവങ്ങളും സൗഹൃദങ്ങളും സമ്മാനിച്ചു. വായനയിലൂടെ മനസ്സിനെ ജയിലിനു പുറത്തുകൊണ്ടുപോയി. രാജ്യത്തെ ആദ്യ തിരഞ്ഞെടുപ്പ് പ്രഖ്യാപിച്ചതോടെ രാഷ്ട്രീയ തടവുകാര് മോചിതരായി. എ.കെ.ഗോപാലന് പാര്‍ലമെന്റിലേക്ക് മത്സരിക്കുന്നു. പ്രചാരണ പ്രവര്‍ത്തനങ്ങള്‍ക്ക് എ.കെ.ജി. ആളയച്ച് രാമചന്ദ്രനെ ക്ഷണിച്ചു. സന്തോഷപൂര്‍വം രാമചന്ദ്രന് ആ ജോലി ഏറ്റെടുത്തു. നേതാക്കന്മാരുമായി തിരഞ്ഞെടുപ്പ് പ്രചാരണ വേളയില് കൂടുതല് അടുത്തു. എ.കെ.ജി ജയിച്ച് ലോക്‌സഭാംഗവും പ്രതിപക്ഷ നേതാവും ആയി. രാമചന്ദ്രന് ഇനിയെന്ത് എന്ന ചോദ്യം സ്വയം ഉന്നയിച്ച് പാര്‍ട്ടി ഓഫീസില് പത്രങ്ങള് നിവര്‍ത്തിപ്പിടിച്ച് വെറുതെ ഇരുന്നു. വായിച്ച വാര്‍ത്തകള് വീണ്ടും വായിച്ച് വിരസദിനങ്ങള് നീക്കുന്നതിനിടയില് എ.കെ.ജി. ഒരു ദിവസം കണ്ടപ്പോള് കുശലം ചോദിച്ചു. അങ്ങനെ ദേശാഭിമാനിയില് പത്രപ്രവര്‍ത്തകനായി ചേര്‍ന്നു. മലയാളവും ഇംഗ്ലീഷും ഒരുപോലെ വഴങ്ങിയിരുന്ന രാമചന്ദ്രന്റെ കഴിവുകള് ഇ.എം.എസ്. തിരിച്ചറിഞ്ഞു. രാമചന്ദ്രനെ അദ്ദേഹം ഡല്‍ഹിയിലേക്ക് കൂട്ടിക്കൊണ്ടുപോയി. സി.പി.രാമചന്ദ്രന് എന്ന പത്രപ്രവര്‍ത്തകന്റെ ഐതിഹാസിക ജീവിതം ഒരു കെട്ടുകഥപോലെ അങ്ങനെ ആരംഭിക്കുകയായി.\nനല്ല വഴക്കമുള്ള ആംഗലേയ ശൈലി. കുറിക്കുകൊള്ളുന്ന നര്‍മ്മം. സാഹിത്യവും രാഷ്ട്രീയവും സാമൂഹിക വിമര്‍ശനവും ഇടകലര്‍ത്തി തൊഴിലാളി വര്‍ഗ്ഗത്തിന്റെ സൗന്ദര്യശാസ്ത്രത്തിന് ഇണങ്ങിയ പത്രഭാഷ രാമചന്ദ്രന് സ്വന്തമായി സൃഷ്ടിച്ചെടുത്തു. പ്രഭുത്വ ചിഹ്നങ്ങളും അലങ്കാര പ്രയോഗങ്ങളും രാമചന്ദ്രന്റെ എഴുത്തിന് അന്യമായിത്തീര്‍ന്നു.\nനല്ല വഴക്കമുള്ള ആംഗലേയ ശൈലി. കുറിക്കുകൊള്ളുന്ന നര്‍മ്മം. സാഹിത്യവും രാഷ്ട്രീയവും സാമൂഹിക വിമര്‍ശനവും ഇടകലര്‍ത്തി തൊഴിലാളി വര്‍ഗ്ഗത്തിന്റെ സൗന്ദര്യശാസ്ത്രത്തിന് ഇണങ്ങിയ പത്രഭാഷ രാമചന്ദ്രന് സ്വന്തമായി സൃഷ്ടിച്ചെടുത്തു. പ്രഭുത്വ ചിഹ്നങ്ങളും അലങ്കാര പ്രയോഗങ്ങളും രാമചന്ദ്രന്റെ എഴുത്തിന് അന്യമായിത്തീര്‍ന്നു. കമ്മ്യൂണിസ്റ്റ് പാര്‍ട്ടിയുടെ മുഖപത്രമായ ‘ക്രോസ് റോഡ്’ കെട്ടിലും ഉള്ളടക്കത്തിലും അതുവരെ ഇല്ലാത്ത ഊര്‍ജ്ജസ്വലത കൈവരിച്ചു. ബ്രിട്ടീഷ് ഇംഗ്ലീഷിനെ രാമചന്ദ്രന് കമ്മ്യൂണിസ്റ്റ് ശൈലിയില് തീഷ്ണവും ലളിതവും സാധാരണവും ആക്കി വായനക്കാരെ ആകര്‍ഷിച്ചു. പത്രഭാഷയില് പുതിയൊരു സംവേദനശീലം വളരുകയായിരുന്നു. ഡല്‍ഹിയിലെ പത്രപ്രവര്‍ത്തക സമൂഹം സി.പി.രാമചന്ദ്രന്റെ രചനകള് ശ്രദ്ധിച്ചു. ക്രോസ് റോഡ് എന്ന പാര്‍ട്ടി പത്രത്തിന്റെ പേരുപോലും ന്യൂഏജ് എന്ന് തിരുത്തപ്പെട്ടു. പക്ഷേ, കമ്മ്യൂണിസ്റ്റ് പാര്‍ട്ടിക്ക് രാമചന്ദ്രന് എന്ന പത്രപ്രവര്‍ത്തകന്റെ പ്രതിഭയുടെ മികവ് ഉള്‍ക്കൊള്ളാന് കഴിഞ്ഞില്ല. പാര്‍ട്ടിയെ രാമചന്ദ്രനും സഹിക്കാനാവാതായി. അഗസ്ത്യന് എന്ന തൂലികാനാമത്തില് സി.പി. ശങ്കേഴ്‌സ് വീക്കിലിയില് ആക്ഷേപഹാസ്യം എഴുതുമായിരുന്നു. ആത്മപരിഹാസങ്ങളും സ്വയംവിമര്‍ശനങ്ങളും ഇടകലര്‍ന്ന തീഷ്ണപ്രയോഗങ്ങള് കൊള്ളേണ്ടിടത്തുകൊണ്ടു. ഇ.എം.എസ്. ഒരിക്കല് രാമചന്ദ്രനെ നേരിട്ട് താക്കീതു ചെയ്തു. ‘പാര്‍ട്ടിയെ നശിപ്പിക്കുന്ന എഴുത്തുവേണ്ട’ എന്നു ഉപദേശിച്ചു.\nകമ്മ്യൂണിസ്റ്റ് പാര്‍ട്ടിയുടെ നിലപാടുകളോട് ഇണങ്ങിപ്പോകാന് സി.പി.രാമചന്ദ്രന് പ്രയാസപ്പെട്ടു. ജനങ്ങള്‍ക്കുവേണ്ടി ഉണ്ടാക്കിയ പാര്‍ട്ടി ജനവിരുദ്ധമായിത്തീരുന്നു എന്ന് അദ്ദേഹത്തിനു തോന്നി. പാര്‍ട്ടിക്കുവേണ്ടി ജനങ്ങള് വഴങ്ങണമെന്നതരത്തില് രാക്ഷസീയമായ തകിടംമറിയല് രാമചന്ദ്രന് കണ്ടു. ജനങ്ങളാണ് പ്രധാനം. പാര്‍ട്ടിയാണ് ജനങ്ങളെക്കാള് പ്രധാനമെന്ന് വാദിക്കുന്ന നേതാക്കള്‍ക്ക് സംരക്ഷിക്കാന് സ്ഥാപിത താത്പര്യങ്ങളുണ്ടായിരുന്നു. സ്വാതന്ത്ര്യം, വ്യക്തിവികാസം, മനോവ്യാപാരം, സര്‍ഗ്ഗചോദനകള് എന്നിവയെക്കുറിച്ചെല്ലാം ഭീകരമായ അബദ്ധങ്ങള് വച്ചു പുലര്‍ത്തുന്ന നേതാക്കളുടെ തീരുമാനങ്ങള് സമൂഹത്തെ അപകടത്തിലാക്കുമെന്ന് രാമചന്ദ്രന് തിരിച്ചറിഞ്ഞു. ഒരു ഫലിതംപോലും ആസ്വദിച്ചു ചിരിക്കാന് പ്രയാസപ്പെടുന്നവര് ഉണങ്ങിവരണ്ട ഭാവികാലത്തെ കാത്തിരിക്കുകയാണെന്ന് സി.പി. ശങ്കേഴ്‌സ് വീക്കിലിയില് എഴുതി. മരുഭൂമികള് ആദ്യം മനുഷ്യമനസ്സിലാണുണ്ടാകുന്നതെന്ന് അദ്ദേഹം തിരിച്ചറിഞ്ഞു. കേന്ദ്രീകൃത ജനാധിപത്യം എന്ന പാര്‍ട്ടി നയത്തോട് കലഹിച്ചുകൊണ്ട് ജനകീയ ജനാധിപത്യത്തിന്റെ പ്രണേതാവായി സ്വയം പ്രഖ്യാപിച്ച് അരുണ അസഫ് അലി, എടത്തട്ട നാരായണന് എന്നിവര്‍ക്കൊപ്പം സി.പി.രാമചന്ദ്രന് ‘ന്യൂ ഏജ്’എന്ന പത്രത്തിലെ സേവനം അവസാനിപ്പിച്ചു. കമ്മ്യൂണിസ്റ്റ് പാര്‍ട്ടി സി.പി.യെ പുറത്താക്കുകയും ചെയ്തു. ഡല്‍ഹിയിലെ ബൗദ്ധികസമൂഹം രാമചന്ദ്രനെ ഇരുകൈയും നീട്ടി സ്വീകരിച്ചു. ഒരു പുതിയ ആശയയുഗത്തിന്റെ ആരംഭമായിരുന്നു അത്.\nസി.പി.രാമചന്ദ്രന് കാര്‍ട്ടൂണിസ്റ്റ് ശങ്കരപ്പിള്ളയുടെ ശങ്കേഴ്‌സ് വീക്കിലി എന്ന ആക്ഷേപഹാസ്യവാരികയില് അസിസ്റ്റന്റ് എഡിറ്ററായി ചേര്‍ന്നു. എടത്തട്ടയും അരുണ അസഫ് അലിയും പേട്രിയറ്റ് ദിനപ്പത്രവും ലിങ്ക് വാരികയും ആരംഭിച്ചു. കാര്‍ട്ടൂണ് ചിത്രങ്ങള് ഒഴികെ ശങ്കേഴ്‌സ് വീക്കിലിയുടെ ആദ്യന്തം സി.പി.രാമചന്ദ്രനായിരുന്നു. മുഖപ്രസംഗം, മാന് ഓഫ് ദ വീക്ക്, ഫ്രീ തിങ്കിങ് എന്നീ പംക്തികള് രാമചന്ദ്രന്റെ രചനാവിലാസംകൊണ്ട് പ്രോജ്വലമായി. പണ്ഡിറ്റ് നെഹ്‌റു മുതല് വി.കെ.കൃഷ്ണമേനോന് വരെയുള്ളവര് രാമചന്ദ്രന്റെ പ്രതിവാരക്കുറിപ്പുകളുടെ സൗന്ദര്യം ആസ്വദിച്ചു. ”തമാശയായി തോന്നുന്ന ഗൗരവമുള്ള കാര്യങ്ങള്” എന്ന് പ്രധാനമന്ത്രി നെഹ്‌റു അവയെ വിശേഷിപ്പിച്ചു. ഇന്ദിരാഗാന്ധി അവ വായിച്ച് ആഹ്ളാദിക്കുകയും നെഹ്‌റു ഹൗസിലെ ശങ്കേഴ്‌സ് വീക്കിലി ഓഫീസില് എത്തി സി.പിയെ നേരിട്ട് അഭിനന്ദിക്കുകയും ചെയ്യുമായിരുന്നു. ലോകനേതാക്കളെ ചേരിനോക്കാതെ പ്രഹരിക്കാന് സി.പിക്ക് പ്രത്യേക വൈഭവമുണ്ടായിരുന്നു. കെന്നഡിയും നിക്‌സണും ഡാനിയല് പി.മൊയ്‌നിഹാനും ഹെന്‍ട്രി കിസിങ്ങറും അടികൊണ്ട് ശങ്കേഴ്‌സ് വീക്കിലിയില് കിടന്നുപുളഞ്ഞു. സ്റ്റാലിനും ക്രൂഷ്‌ച്ചേവും മാവോയും പ്രതിരോധ ശേഷിയറ്റ് വിഷമിച്ചു. കാമരാജും എ.കെ.ജിയും ജഗജീവന് റാമും കൃഷ്ണ മേനോനും മിണ്ടിപ്പോയാല് അടുത്താഴ്ച സി.പി. പിടിച്ചു കശക്കിയിരിക്കും. പത്രപ്രവര്‍ത്തനത്തിന്റെ ഏറ്റവും ക്രിയാത്മകമായ അവതാരമായിരുന്നു സി.പി. പല പേരുകളില് വീക്കിലിയില് എഴുതിയ ഓരോ വരിയും. അവ പുതിയ ഒരു അഭിരുചിയും ആശയബോധവും സ്വതന്ത്ര വിചാരവും വായനക്കാരില് ജനിപ്പിച്ചു. രാജ്യത്തെ പ്രാദേശിക ഭാഷാപത്രങ്ങള് അമ്പതുകളുടെ അവസാനകാലത്ത് ന്യൂഡല്‍ഹിയില് നടക്കുന്ന മാറ്റങ്ങള് വിസ്മയത്തോടെ വീക്ഷിക്കുന്നുണ്ടായിരുന്നു. ഫ്രാന്‍സില് നിന്ന് ചിന്തയുടെ പുത്തന്‍കാറ്റു വീശസുന്ന കാലമായിരുന്നു അത്.\nസി.പി.രാമചന്ദ്രന് കാര്‍ട്ടൂണിസ്റ്റ് ശങ്കരപ്പിള്ളയുടെ ശങ്കേഴ്‌സ് വീക്കിലി എന്ന ആക്ഷേപഹാസ്യവാരികയില് അസിസ്റ്റന്റ് എഡിറ്ററായി ചേര്‍ന്നു. കാര്‍ട്ടൂണ് ചിത്രങ്ങള് ഒഴികെ ശങ്കേഴ്‌സ് വീക്കിലിയുടെ ആദ്യന്തം സി.പി.രാമചന്ദ്രനായിരുന്നു. മുഖപ്രസംഗം, മാന് ഓഫ് ദ വീക്ക്, ഫ്രീ തിങ്കിങ് എന്നീ പംക്തികള് രാമചന്ദ്രന്റെ രചനാവിലാസംകൊണ്ട് പ്രോജ്വലമായി.\nജനറല് ഡീഗോള് പാരീസിലെ വിദ്യാര്‍ത്ഥി കലാപം അടിച്ചമര്‍ത്തി. പാഠ്യപദ്ധതി പരിഷ്‌ക്കരണത്തിനും സ്വതന്ത്രചിന്തയ്ക്കും വേണ്ടി കലാശാലാ വിദ്യാര്‍ത്ഥികള് തെരുവിലിറങ്ങിയ കാലം. അറിവിന്റെ ലോകത്ത് അത്ഭുതകരമായ മാറ്റം ഉളവാക്കുമായിരുന്ന വസന്തവിപ്ലവം അടിച്ചമര്‍ത്തപ്പെട്ടതോടെ യുവലോകം നിരാശയില് വീണു. താടി വളര്‍ത്തി, അയഞ്ഞ വസ്ത്രമണിഞ്ഞ് ജീവിതം ജീവിതയോഗ്യമല്ലെന്ന് പറഞ്ഞുകൊണ്ട് വീടും നാടും വിട്ട് ചെറുപ്പക്കാര് അലഞ്ഞുനടന്നു. ഓരോ എല്‍എസ്ഡിയോടും ഒപ്പം അവര് ഹെര്‍മ്മന് ഹെസ്സെയുടെ ‘സിദ്ധാര്‍ത്ഥ’ വായിച്ചു. മരണംവരെ രോഗിയാകാന് വിധിക്കപ്പെട്ട മനുഷ്യന്റെ ജീവിതത്തിന് നിയതമായ ഒരു അര്‍ത്ഥമില്ലെന്ന് ഡാനിഷ് ചിന്തകനായ സോറന് കീര്‍ക്കെ ഗാര്‍ഡിനെ ഉദ്ധരിച്ച് യുവാക്കള് പറഞ്ഞു. സാര്‍ത്ര് ചെറുപ്പക്കാര്‍ക്ക് അസ്തിത്വചിന്തയുടെ കൊടി കൈമാറി. അവരില് ഏറെപ്പേരും ഹിപ്പികളായി അറിയപ്പെട്ടു. സാഹിത്യത്തിലും പത്രപ്രവര്‍ത്തനത്തിലും ഈ ആശയത്തിന്റെ തീയും പുകയും ഡല്‍ഹി വഴി കേരളത്തില് എത്തിയപ്പോള് അമ്പരന്നുപോയത് കമ്മ്യൂണിസ്റ്റ് പാര്‍ട്ടികളായിരുന്നു. മുതലാളിത്തത്തിന്റെ ജീര്‍ണ്ണതയെന്ന പതിവ് വിമര്‍ശനംകൊണ്ട് നേരിടാനാകാത്ത വിധം സ്വതന്ത്രചിന്തയുടെ വ്യാപനത്തോടൊപ്പം അസ്തിത്വവാദം ജീവിതത്തിന്റെ സമഗ്ര മേഖലയിലും സ്വാധീനിച്ചു. ഒ.വി. വിജയനും കാക്കനാടനും എം.മുകുന്ദനും ഡല്‍ഹിയില് നിന്ന് അവ മലയാള സാഹിത്യത്തില് എത്തിച്ചു. വിദ്യാര്‍ത്ഥി പ്രസ്ഥാനത്തിലൂടെ വയലാര് രവിയും എ.കെ.ആന്റണിയും മറ്റും ആ സന്ദേശം രാഷ്ട്രീയത്തില് പ്രയോഗിച്ചു. സി.പി.രാമചന്ദ്രനും ടി.വി.ആര്.ഷേണായിയും എന്.ആര്.എസ്.ബാബുവും മറ്റും പത്രപ്രവര്‍ത്തനത്തിന്റെ ശീലങ്ങളെ ഉടച്ചുവാര്‍ക്കാന് സ്വതന്ത്രചിന്തയുടെ നൂതന രീതികള് ഉപയോഗിച്ചു. ചിത്രകല, സംഗീതം, സിനിമ, വേഷവിധാനം, ആഹാരരീതി എന്നിങ്ങനെ മനുഷ്യജീവിതത്തിന്റെ സമഗ്ര മേഖലയിലും അര്‍ത്ഥവത്തായ ഒരു സ്വാധീനമായി ആധുനികത വളരുക തന്നെ ചെയ്തു. കെ.പി. അപ്പന് സാഹിത്യത്തില് ആധുനികതയുടെ സ്വാധീനശക്തികൊണ്ട് വളര്‍ന്ന ലാവണ്യമാറ്റങ്ങള് ചൂണ്ടിക്കാട്ടി. എം.മുകുന്ദന് ‘എന്താണ് ആധുനികത’ എന്ന ഗ്രന്ഥം എഴുതി. എന്.ഇ.ബാലറാം വളരെ പ്രയാസപ്പെട്ട് അവയ്‌ക്കെല്ലാം തുടര്‍ച്ചയായി മറുപടി എഴുതിക്കൊണ്ടിരുന്നു. എന്നാല് വായനക്കാര് പുതിയ അഭിരുചി മാറ്റങ്ങള്‍ക്കൊപ്പം സഞ്ചരിക്കുകയും കമ്മ്യൂണിസ്റ്റ് ആശയഗതികളില് നിന്ന് അകന്നുപോകുകയും ചെയ്തു.\nശങ്കേഴ്‌സ് വീക്കിലിയില് പ്രവര്‍ത്തിക്കുന്ന കാലത്താണ് സി.പി.രാമചന്ദ്രന് ശക്തമായ പ്രണയത്തില് അകപ്പെട്ടത്. വീക്കിലിയില് ട്രെയിനിയായി ചേര്‍ന്ന നര്‍ത്തകി ജലബാല വൈദ്യയെ 1953 ല് സി.പി. വിവാഹം ചെയ്തു. ആറുകൊല്ലം മാത്രം നീണ്ട ആ ദാമ്പത്യജീവിതത്തില് അജയ്, അനസൂയ എന്നീ മക്കള് പിറന്നു. രാമചന്ദ്രന്-ജലബാല ദമ്പതികള് പരസ്പര സമ്മതപ്രകാരം 1964 ല് വേര്‍പിരിഞ്ഞു. അപ്പോള് രാമചന്ദ്രന് ഹിന്ദുസ്ഥാന് ടൈംസ് പത്രത്തിന്റെ പാര്‍ലമെന്റ് ലേഖകന് ആയിരുന്നു. ‘പാര്‍ലമെന്റില് കഴിഞ്ഞവാരം’ എന്ന അദ്ദേഹത്തിന്റെ പംക്തി വളരെ ശ്രദ്ധനേടി. ജേര്‍ണലിസ്റ്റ് യൂണിയന്റെ നേതാവെന്ന നിലയില് ഹിന്ദുസ്ഥാന് ടൈംസ് പത്രത്തിന്റെ ഉടമയായ ബിര്‍ളയ്‌ക്കെതിരെ സി.പി. നല്‍കിയ കേസ് കോളിളക്കം സൃഷ്ടിച്ചു. ബി.ജി.വര്‍ഗ്ഗീസിനെ പിരിച്ചുവിട്ടത് ചോദ്യം ചെയ്തായിരുന്നു കേസ്. പത്രപ്രവര്‍ത്തകരുടെ തൊഴില് സംരക്ഷണ ചരിത്രത്തില് ആ കേസിന്റെ വിധി ഒരു നാഴികക്കല്ലാണ്. ഡെപ്യൂട്ടി എഡിറ്റര് ആയിരിക്കെ 1986 ല് സി.പി. ഹിന്ദുസ്ഥാന് ടൈംസില് നിന്ന് വിരമിച്ചു.\nരണ്ടരപ്പതിറ്റാണ്ടുകാലം സ്വതന്ത്ര ചിന്തയുടെ പ്രണേതാവും ഉജ്ജ്വലനായ പത്രാധിപരും എന്ന നിലയില് ശോഭിച്ച ന്യൂഡല്‍ഹിയില് സ്ഥിരമായി വസിക്കാന് സി.പി.രാമചന്ദ്രന് ഇഷ്ടപ്പെട്ടില്ല. അദ്ദേഹം കേരളത്തില് അമ്മ ജാനകിയോടൊപ്പം ശിഷ്ടകാലം കഴിയാന് തീരുമാനിച്ച് പാലാക്കാട്ടെ പറളിയിലേക്ക് വന്നു. മകന്റെ മടിയില് തലചായ്ച്ച് അമ്മ അന്ത്യശ്വാസം വലിച്ചു. പതിനൊന്നുവര്‍ഷം ഒരു ഗ്രാമീണനെപ്പോലെ രാമചന്ദ്രന് തന്റെ ഭൂതകാലങ്ങളെ സ്വയം മായ്ച്ചുകളഞ്ഞുകൊണ്ട് പറളിയില് ജീവിച്ചു. 1923 ല് ബര്‍മ്മയില് നിന്ന് ആരംഭിച്ച ആ ജീവിതയാത്രയ്ക്ക് 1997 ഏപ്രില് 15-ാം തീയതി പാലക്കാട്ട് വച്ച് കാലം വിരാമചിഹ്നം ഇട്ടു.\nസുല്‍ഫിക്കര് അലി ഭൂട്ടോയെക്കുറിച്ച് സി.പി. രാമചന്ദ്രന് എഴുതിയ കുറിപ്പ് തുടങ്ങിയത് ഇങ്ങനെയാണ്: ”ചരിത്രപരമായ ഒരു അപകടവും ഭൂമിശാസ്ത്രപരമായ ഒരു അത്യാഹിതവും ആണ് ഭൂട്ടോ.” ഇന്ത്യന് കമ്മ്യൂണിസ്റ്റ് പ്രസ്ഥാനത്തിന്റെ ധൈഷണിക പശ്ചാത്തലം എഴുതുന്നവര് സി.പി.രാമചന്ദ്രന് എന്ന റെനിഗേഡിനെക്കുറിച്ച് എഴുതാന് ഈ വാചകം തിരഞ്ഞെടുത്തേക്കാം. അവനവനോട് എങ്കിലും ഒരാള് സത്യസന്ധനായിരിക്കണമെന്ന് കര്‍ശനമായി ആഗ്രഹിച്ച പച്ചയായ മനുഷ്യനായിരുന്നു സി.പി. ദേശീയ പ്രാധാന്യമുള്ള വിപുലമായ സൗഹൃദങ്ങളും അനുഭവ സമ്പത്തും അദ്ദേഹത്തിന് ഉണ്ടായിരുന്നു. എന്നിട്ടും തന്റെ ജീവിതാനുഭവങ്ങള് രേഖപ്പെടുത്തിവയ്ക്കാന് സി.പി. ആഗ്രഹിച്ചില്ല. തൊഴില്‍പരമായ എല്ലാ വേഷങ്ങളും മനോഹരമായ തന്റെ ഭാഷയും ഡല്‍ഹിയില് ഉപേക്ഷിച്ചിട്ടാണ് പറളിയില് അദ്ദേഹം മടങ്ങിവന്നത്. ഒരു മരണത്തിന് സാക്ഷിയാകാനും പിന്നെ സ്വയം കണ്ണടയ്ക്കാനും. ചെറ്റിനിപ്പാട്ട് രാമചന്ദ്രന് അങ്ങനെ എഴുതി സ്വയം മായ്ച്ചുകളഞ്ഞ ഒരു ചരിത്രമാണ്.\nമികവുറ്റ മാധ്യമപ്രവര്‍ത്തകനും കഴിവുറ്റ കാര്‍ട്ടൂണിസ്റ്റുമാണ് പി.സുജാതന്. ആനുകാലികങ്ങളില് കാര്‍ട്ടൂണുകള് പ്രസിദ്ധപ്പെടുത്തിക്കൊണ്ട് പ്രവേശിച്ച സുജാതന് ഇടയ്‌ക്കെപ്പോഴോ വരകളെ വഴിയിലുപേക്ഷിച്ച് മുഴുവന് സമയ മാധ്യമപ്രവര്‍ത്തകനായി മാറുകയായിരുന്നു. കേരള കൗമുദി പത്രത്തിലും കലാകൗമുദി വാരികയിലും അദ്ദേഹമെഴുതിയ രാഷ്ട്രീയ റിപ്പോര്‍ട്ടുകള് വളരെയേറെ ശ്രദ്ധയാകര്‍ഷിച്ചവയാണ്. പിന്നീട് അദ്ദേഹം വീക്ഷണം പത്രത്തിന്റെ പൊളിറ്റിക്കല് എഡിറ്ററായി.\nമാധ്യമരംഗത്തെ കുലപതികളെക്കുറിച്ച് സുജാതന് എഴുതിയ 'ചരിത്രസാക്ഷികള്' എന്ന പുസ്തകം മാധ്യമ വിദ്യാര്‍ഥികള്‍ക്കും മാധ്യമപ്രവര്‍ത്തകര്‍ക്കും ഇനി മാധ്യമ മേഖലയിലേയ്ക്ക് വരാന് ആഗ്രഹിക്കുന്നവര്‍ക്കും ഒരു സാക്ഷ്യപത്രമാണ്. മാധ്യമപ്രവര്‍ത്തകന് എന്ന നിലയില് ആര്‍ജ്ജിച്ച അനുഭവങ്ങളും അന്വേഷണ തൃഷ്ണമായ മനസ്സും സംഗമിച്ചപ്പോഴുണ്ടായ സംഭാവനയാണ് ഈ പുസ്തകം.


റെയിൻ ഇന്റർനാഷണൽ നേച്ചർ ഫിലിം ഫെസ്റ്റിവൽ: വൺ മാൻ ഡൈസ് എ മില്യൺ ടൈംസ് മികച്ച സിനിമ | Rain International nature film festival\nKochi, First Published 27, Jan 2020, 9:10 PM\nറെയിൻ ഇന്റര്‍നാഷണല് നേച്ചര് ഫിലിം ഫെസ്റ്റിവലില് ഫീച്ചര് ഫിലിം വിഭാഗത്തിലെ മികച്ച സിനിമയ്‍ക്കുള്ള പുരസ്‍കാരം വൺ മാൻ ഡൈസ് എ മില്യൺ ടൈംസിന്.\nമൂന്ന് ദിവസമായി കാർഷിക സർവകലാശാലയുടെ കുമരകം പ്രാദേശിക ഗവേഷണ കേന്ദ്രത്തിൽ നടന്ന രണ്ടാമത് റെയിൻ ഇന്റർനാഷണൽ ഫിലിം നേച്ചർ ഫിലിം ഫെസ്റ്റിവൽ സമാപിച്ചു.\nഫിലിം ഫെസ്റ്റിവലിൽ ഫീച്ചർ ഫിലിം വിഭാഗത്തിനുള്ള ക്രിസ്റ്റൽ എലിഫന്റ് അവാർഡിന് അമേരിക്കൻ സംവിധായിക ജെസീക്ക ഒറാക്ക്സിന്റെ വൺ മാൻ ഡൈസ് എ മില്യൺ ടൈംസ് എന്ന സിനിമ അർഹമായി. പ്രത്യേക ജൂറി പുരസ്കാരമായ ക്രിസ്റ്റൽ എലിഫന്റ് പുരസ്‍കാരത്തിന് മറാത്തി സംവിധായകൻ ആദിനാഥ് എം കോത്താറയുടെ പാനി എന്ന ചിത്രം അർഹമായി.\nമികച്ച ഡോക്യുമെന്ററിയ്ക്കുള്ള ക്രിസ്റ്റൽ ഹോൺബിൽ പുരസ്‍കാരം കാനഡ സംവിധായിക റോഗ്രിയോ സോവാറിയോയുടെ റിവർ സൈലൻസ് നേടി.\nമികച്ച ഷോട്ട് ഫിലിമിനുള്ള ക്രിസ്റ്റൽ ഔൾ പുരസ്‍കാരം ഫ്രഞ്ച് ചിത്രമായ ബെയർ ഫൂട്ട്സ് നേടി. മികച്ച ഷോട്ട് ഫിലിമിനുള്ള സ്പെഷ്യൽ ജൂറി പുരസ്‍കാരമായ ക്രിസ്റ്റർ ബട്ടർഫ്ളൈയ്ക്ക് ലെബനീസ് ചിത്രമായ ദി റൈഫിൾ ദി ജക്കാൾ ദി വൂൾഫ് ആൻഡ് ദി ബോയി എന്ന ചിത്രം അർഹമായി.\nയുവജന വിഭാഗത്തിൽ മികച്ച ചിത്രമായ ഗോൾഡൻ ഔൾ പുരസ്കാരത്തിന് കോട്ടയം ചേർപ്പുങ്കൽ ബിവിഎം കോളജിലെ ജിഷാദ് മുഹമ്മദ് സംവിധാനം ചെയ്ത പരശു അർഹമായി. മികച്ച ഡോക്യുമെന്ററിയ്ക്കുള്ള ഗോൾഡൻ ഹോൺ ബിൽ പുരസ്കാരത്തിന് കൊട്ടാരക്കര സെന്റ് ഗ്രിഗോറിയസ് കോളജിലെ വിദ്യാർത്ഥികൾ നിർമ്മിച്ച പുനർജനി അർഹമായി. ഡോക്യുമെന്ററി വിഭാഗത്തിലെ പ്രത്യേക ജൂറി പുരസ്‍കാരമായ ക്രിസ്റ്റൽ ബട്ടർഫ്ളൈ പുരസ്‍കാരത്തിന് തൃശൂർ സി അച്യുതമേനോൻ കോളജിലെ വിദ്യാർത്ഥികൾ നിർമ്മിച്ച നിള അർഹമായി.\nകുട്ടികളുടെ വിഭാഗത്തിൽ മികച്ച ചിത്രമായ സിൽവർ ഔൾ പുരസ്‍കാരത്തിന് കാസർകോട് ചിന്മയ വിദ്യാലയത്തിലെ ആമയുടെ ലോകം അർഹമായി. പ്രത്യേക ജൂറി പുരസ്‍കാരമായ ക്രിസ്റ്റൽ ബട്ടർഫ്ളൈ പുരസ്‍കാരത്തിന് കോഴിക്കോട് ഗവണ്‍മെന്റ് ഹയർ സെക്കൻഡറി സ്‍കൂളിലെ സി ജിഷ്‍ണു നിർമ്മിച്ച നനഞ്ഞ് അർഹമായി. മികച്ച ഡോക്യുമെന്ററിയ്ക്കുള്ള സിൽവർ ഹോൺ ബിൽ പുരസ്‍കാരത്തിന് പുതുപ്പള്ളി ടെക്നിക്കൽ ഹയർ സെക്കൻഡറി സ്‍കൂളിലെ ആരോമൽ സാബു നിർമ്മിച്ച ദ റിഥം ഓഫ് നേച്ചർ അർഹമായി.\nതിരുവഞ്ചൂർ രാധാകൃഷ്‍ണൻ എംഎൽഎ, ഫെസ്റ്റിവൽ മുഖ്യരക്ഷാധികാരി മുൻ എംഎൽഎ വി എൻ വാസവൻ എന്നിവർ പുരസ്‍കാരങ്ങൾ വിതരണം ചെയ്തു. ഫെസ്റ്റിവൽ ഡയറക്ടർ ജയരാജ്, ഫിലിം ഫെസ്റ്റിവൽ ജൂറി അംഗങ്ങളായ മറാത്തി സംവിധായിക സുമിത്രാ ഭാവേ, സ്പെയിനിൽ നിന്നുള്ള ഖ്വാസി അബ്‍ദുൾ റെഹിം ജപ്പാനിൽ നിന്നുള്ള ക്യോക്കോ ഡാൻ , പാബ്ളോ റാൻ ബാവ് ലു, ഷൈനി ബഞ്ചമിൻ , ത്രിപർണ ബാനർജി , അൻഷുമാൻ ശേഖർ, വനം വന്യജീവി ചലച്ചിത്രകാരൻ സുബ്ബയ്യ നല്ല മുത്തു, കോട്ടയം ഫിലിം സൊസൈറ്റി സെക്രട്ടറി പ്രദീപ് നായർ, കുമരകം പഞ്ചായത്ത് പ്രസിഡന്റ് എ പി സലിമോൻ , ജില്ലാ പഞ്ചായത്തംഗം ജയേഷ് മോഹൻ , ഫിലിം ഫെസ്റ്റിവൽ ജോയന്റ് കൺവീനർ, കെ കേശവൻ, സിവിഎച്ച്ആർ ഭാരവാഹി അരുൺകുമാർ, വനം വന്യജീവി ഫോട്ടോഗ്രാഫർ ഡോ. അപർണ എന്നിവർ പ്രസംഗിച്ചു.\nLast Updated 27, Jan 2020, 9:10 PM\nറെയിൻ ഇന്റര്‍നാഷണല് നേച്ചര് ഫിലിം ഫെസ്റ്റിവല്


Emalayalee.com - മനുഷ്യാവകാശ പ്രവര്‍ത്തക അജ്ഞാതരുടെ വെടിയേറ്റ് മരിച്ചു\nമനുഷ്യാവകാശ പ്രവര്‍ത്തക അജ്ഞാതരുടെ വെടിയേറ്റ് മരിച്ചു\nഭോപ്പാല്: ഭോപ്പാലിലെ പ്രമുഖ മനുഷ്യാവകാശ പ്രവര്‍ത്തക അക്രമികളുടെ വെടിയേറ്റ് മരിച്ചു. ഷഹ്‌ല മെഹ്‌സൂദ് എന്ന യുവതിക്കാണ് ഈ ദുര്യോഗമുണ്ടായത്. ഇന്ന് രാവിലെ 11മണിയോടെ സ്വന്തം വസതിക്കുമുന്നില് കാറില് ഇരിക്കവെയാണ് ആ്രകമി വെടിയുതിര്‍ത്തത്. എന്നാല് കൊലപാതക കാരണം വ്യക്തമല്ല.\nഈയിടെ അണ്ണാ ഹാസാെരക്ക് പിന്തുണ പ്രഖ്യപിച്ച് ഇവര് നിരാഹാരമിരുന്നിരുന്നു. വന്യമൃഗ സംരക്ഷണം ഉള്‍പ്പെടെയുള്ള നിരവധി ആവശ്യങ്ങള്‍ക്കുവേണ്ടി രംഗത്തുണ്ടായിരുന്ന ഷെഹ്‌ല മെഹ്‌സൂദ് മധ്യ്രപദേശിലെ കടുവകളുെട വര്‍ധിക്കുന്ന മരണനിരക്കിനെതിെരയും രംഗത്തുവന്നിരുന്നു.


[www.keralites.net] "à´¦àµˆà´µà´¿à´• à´µàµ€à´•àµà´·à´£à´‚" | Email OF The Day\n[www.keralites.net] "à´¦àµˆà´µà´¿à´• à´µàµ€à´•àµà´·à´£à´‚"\nപ്രപഞ്ചം സൃഷ്ടിക്കപ്പട്ടതോ?, സൃഷ്ടിക്കപ്പെട്ടതാണെങ്കില് അത് ദൈവമോ?. ഇങ്ങനെയുള്ള ചര്‍ച കുറച്ചൊന്നുമല്ല ചര്‍ച്ചകള് നടക്കുന്നത്\nദൈവമുണ്ടെന്ന് ഒരു മനുഷ്യന് കേവലം അംഗീകരിക്കുന്നതോടുകൂടി ദൈവിക ദര്‍ശനത്തിലേക്കുള്ള ആദ്യ ചുവടുവെപ്പാണ് നടത്തുന്നത് എന്ന കാര്യം ശരിയാണ് എങ്കിലും ദൈവിക ദര്‍ശനത്തിന്റെ പ്രബോധകര് ഇവിടെ മാത്രം ശ്രദ്ധ കേന്ദ്രീകരിക്കുന്ന പക്ഷം മഹാഭുരിപക്ഷം വരുന്ന ദൈവവിശ്വാസികളും വികലമായ രൂപത്തില് അവ ഉള്‍കൊണ്ടതിനാല് ചൂഷണത്തിലും നിന്ദ്യതയിലും അകപ്പെടുന്ന മനുഷ്യകുലത്തിന് യഥാര്‍ഥ ദൈവിക വീക്ഷണം അവതരിപ്പിക്കാനുള്ള സാധ്യതയാണ് നഷ്ടപ്പെടുത്തുന്നത് എന്ന് സ്വയം തിരിച്ചറിയേണ്ടതുണ്ട്. ദൈവമുണ്ടെന്ന് അംഗീകരിക്കുന്നതോടു കൂടി അരംഭിക്കുന്നതാണ് ദൈവിക ദര്‍ശനത്തിന്റെ പ്രബോധനം എന്ന ബോധ്യം ഒരിക്കലും നഷ്ടപ്പെടരുതെന്നാണ് പറഞ്ഞതിന്റെ ചുരുക്കം.\nഅദ്വൈതാവസ്ഥയില് എത്തിയവര് പറയുന്നത് ആരും ജനിക്കുന്നില്ല ആരും മരിക്കുന്നില്ല .കാരണം അവര്‍ക്ക് ശരീരബോധമില്ല അതുകാരണം അവരെ സംബന്ധിച്ചിടത്തോളം ആരും ജനിക്കുന്നുമില്ല. മരിക്കുന്നുമില്ല. എന്നാല് എല്ലാവരും അങ്ങനെയല്ല. ശരീരബോധത്തില് കഴിയുന്നവര് ആണ് ഏറെയും. ഭൗതികതയില് മാത്രം മുഴുകിക്കഴിയുന്ന അവരുടെ മനസ്സ് അതിദുര്‍ബ്ബലമാണ്. തങ്ങള് പൂര്‍ണരാണെന്ന് അവര് അറിയുന്നില്ല. വ്യവഹാരങ്ങള് അവരെ ബന്ധിക്കുന്നു. തന്മൂലം അവര് ദുഃഖിക്കുന്നു. നീ ഇക്കാണുന്ന ശരീരമല്ല, മനസ്സല്ല,ബുദ്ധിയല്ല തുടങ്ങിയ അദ്വൈതതത്ത്വങ്ങള് അവരോട് പറഞ്ഞാല് അവര്‍ക്കതിനെ പെട്ടെന്ന് ജീവിതവുമായി ബന്ധിപ്പിച്ച് മുന്നോട്ട് പോകുവാന് പ്രയാസമാണ്. ഭൗതികത്തില് ജീവിക്കുന്നവര്‍ക്ക് അതുള്‍ക്കൊള്ളാന് കഴിയില്ല. വേദാന്തം ഒരു മണിക്കുറില് കൂടുതല് പറയാന് ബുദ്ധി മുട്ടണെന്ന് പറയാറുണ്ട്\nഅവര്‍ക്കതനുഭവമാകുന്നില്ല. അതാണ് സത്യമെന്നവര്‍ക്ക് വിശ്വാസം വന്നാല്‍ത്തന്നെയും പ്രാപഞ്ചികത്തില് മുഴുകിക്കിടക്കുന്നതുകൊണ്ട് ജീവിതത്തില് അത് പകര്‍ത്താന് സാധിക്കുന്നില്ല. അദ്വൈതമാര്‍ഗം പാത്രമറിഞ്ഞ് ഉപദേശിക്കേണ്ടതാണ്. വിശന്നു കരയുന്ന കുട്ടിയോട് നീ കരയല്ലേ, നീ ശരീരമല്ല എന്ന് പറഞ്ഞാല് പ്രയോജനമില്ല. കുട്ടി കരയുകതന്നെ ചെയ്യും. എന്നാല് കരഞ്ഞതുകൊണ്ടുമാത്രം വിശപ്പ് മാറുകയും ഇല്ല . വിശപ്പ് മാറണം യെങ്ങില് എന്തെങ്ങിലും ഭക്ഷിക്കണം . ഈ ഭക്ഷണം പോലെ യാണ് ആദ്ധ്യാത്മികം ..'ദൈവത്തില് വിശ്വസിക്കണം' എന്ന് പ്രബോധനം ചെയ്യുന്നതിനേക്കാള് പ്രാധാന്യം 'എന്തിന് ഒരു ദൈവത്തില് വിശ്വസിക്കണം ?' എന്ന ചര്‍ച്ചക്ക് ലഭിക്കേണ്ടതുണ്ട്. ദൈവം ഉണ്ടെന്ന് അംഗീകരിക്കുന്നതിലല്ല ഒരു മനുഷ്യന്റെ വിജയം. ദൈവം നല്‍കിയ നിയമങ്ങള് പാലിക്കുന്നതിലൂടെ ലഭിക്കുന്ന ഭൗതികവും ആത്മീയവുമായ സംതൃപ്തിയാണ് ലഭിക്കലാണ് യഥാര്‍ഥ ഭൌതിക വിജയം\nNew Members 122\n[www.keralites.net] IT vacancies on urgent mobiliz...\n[www.keralites.net] Impossible Photography Collect...\n[www.keralites.net] Time capsule\n[www.keralites.net] Boy, is thisagreat cartoon o...\n[www.keralites.net] When Men Were Free\n[www.keralites.net] Rangaswamy Elango Gandhian, d...\n[www.keralites.net] Download Window Media Player C...\n[www.keralites.net] 10 Most Hilarious April Foolâ€...\n[www.keralites.net] The Robbery\n[www.keralites.net] Good Morning.!\n[www.keralites.net] BEAUTIFUL Q_U_O_T_E_S\n[www.keralites.net] Taxing expats under spotlight\n[www.keralites.net] Difference between : Growth / ...\n[www.keralites.net] Home Remedies for HEMORRHOIDS\n[www.keralites.net] "à´¦àµˆà´µà´¿à´• à´µàµ€à´•àµà...\nRe: [www.keralites.net] Difference between : Growt...\n[www.keralites.net] USB - Write Protection Remove ...\nRe: [www.keralites.net] Investments and insurance ...\n[www.keralites.net] Tips for creatingasecure, st...\n[www.keralites.net] Health: Nutrition tips for hea...\n[www.keralites.net] 10 Tips to manage emails effec...\n[www.keralites.net] à´¸à´¿à´¸àµà´±àµà´±à´‚ à´“à´...\n[www.keralites.net] THESE ARE NOT PHOTOGRAPHS


സാധാരണ അമ്പലങ്ങളില്‍നിന്നും വ്യത്യസ്ഥമായി തമിഴ്നാട്ടിലെ ഒരമ്പലത്തില് ബിരിയാണിയാണ് പ്രസാദമായി വിതരണം ചെയ്യുന്നത്. തമിഴ്നാട്ടിലെ മധുരക്കടുത്ത് വടക്കാംപട്ടിയിലെ മുനിയാണ്ടി ക്ഷേത്രത്തിലെ ഉത്സവത്തിന് ആട് ബിരിയാണിയും കോഴി ബിരിയാണിയുമാണ് പ്രസാദം. ബിരിയാണി കഴിക്കാൻ ഭക്തർ ആകണമെന്നില്ല. ഉത്സവം നടക്കുന്ന മൂന്ന് ദിവസങ്ങളിൽ ക്ഷേത്രത്തിലെത്തുന്ന ആർക്കും പ്രസാദം കിട്ടും. 83 വർഷമായി ഈ അപൂർവ്വ വിരുന്ന് ഇവിടെ നടക്കുന്നു. 2000 കിലോയോളം അരിയും ആട്ടിറച്ചിയും ഉപയോഗിച്ചാണ് ബിരിയാണി തയ്യാറാക്കുന്നത്.\nഉത്സവദിവസം അമ്പത് വലിയ കുട്ടകങ്ങളിൽ അരിയും ഇറച്ചിയും മസാലക്കൂട്ടുകൾ ചേർത്ത് പാകമാക്കാനിടും. വിറകടുപ്പിലെ തീയിൽ രാത്രിയിരുന്ന് വെന്ത് തയ്യാറായ ബിരിയാണി രാവിലെ അഞ്ച് മണി മുതലാണ് വിളമ്പിത്തുടങ്ങുക. പ്രാതലിന് ബിരിയാണി കഴിക്കുക എന്ന അപൂർവ്വത കൂടിയുണ്ട് ഇതിൽ.\nകഴിഞ്ഞ വർഷം മാത്രം 200 ആടുകളും 250 പൂവൻ കോഴികളും ഉത്സവദിവസം അടുപ്പിലായി. ഇവയ്ക്കൊപ്പം മസാലയിൽ പൊതിഞ്ഞ് ഭക്തരുടെ മുന്നിലെത്തിയത് 1800 കിലോ അരിയാണ്. ഭക്തജനങ്ങളിൽ നിന്നുള്ള സംഭാവന സ്വീകരിച്ചാണ് പാചകാവശ്യത്തിനുള്ള സാധനങ്ങൾ വാങ്ങുന്നത്.\nബിരിയാണിയും തിന്ന് ഉത്സവം കൂടണമെങ്കിൽ ഇനി ഒരു കൊല്ലം കൂടി കാത്തിരിക്കണം. ഇത്തവണ മുനിയാണ്ടി ക്ഷേത്രത്തിലെ ഉത്സവം ജനുവരി 24 മുതൽ 26 വരെ ആഘോഷിച്ചു കഴിഞ്ഞു.\nഒരു കോടിയുടെ 2000 രൂപ നോട്ടും 25 സ്വര്‍ണക്കട്ടികളുമായി ‘സ്വാധി’ അറസ്റ്റില്\nആറ് വര്‍ഷത്തിനുള്ളില് ഏറ്റവും കൂടുതല് കുടിയേറ്റക്കാര് ഇന്ത്യയില് നിന്നും


sathyan anthikad not interested to write script ഇനി തിര\nഇനി തിരക്കഥയെഴുതില്ലെന്ന് സത്യന് അന്തിക്കാട്\nFriday 28th October 2011 3:06pm\nസത്യന് ചിത്രങ്ങളുടെ തനിയാവര്‍ത്തനം എന്നാണ് സ്‌നേഹവീട് നേരിട്ട ഏറ്റവും വലിയ വെല്ലുവിളി. തിരക്കഥയെയാണ് പലരും കുറ്റപ്പെടുത്തിയത്. അതുകൊണ്ടുതന്നെ ഇനി തന്റെ തിരക്കഥയില് സിനിമയെടുക്കുന്നില്ലെന്നാണ് സത്യന് അന്തിക്കാടിന്റെ തീരുമാനം.\nകഴിഞ്ഞ അഞ്ച് വര്‍ഷമായി സത്യന് തന്റെ തിരക്കഥകളാണ് സിനിമയാക്കുന്നത്. എന്നാല് അടുത്തിടെ ഇറങ്ങിയ മിക്ക ചിത്രങ്ങളും തന്റെ മുന്‍കാല സിനിമകളുടെ തനി ആവര്‍ത്തനമാകുന്നു എന്ന പരാതി ഉയര്‍ന്നിരുന്നു. തുടര്‍ന്നാണ് തിരക്കഥ രചന മറ്റൊരാളെ ഏല്‍പ്പിക്കാന് സത്യന് തീരുമാനിച്ചിരിക്കുന്നത്.\nമുന്‍പ് സത്യന്‍ശ്രീനി കൂട്ടുകെട്ടില് ഒട്ടേറെ നല്ല തിരക്കഥകള് പിറന്നിരുന്നു. എന്നാല് ശ്രീനിയ്ക്ക് തിരക്കേറിയതോടെ സ്വയം തിരക്കഥയെഴുതാന് താന് നിര്‍ബന്ധിതനാവുകയായിരുന്നുവെന്ന് സത്യന് അന്തിക്കാട് പറയുന്നു. അടുത്ത ചിത്രം ഉടനുണ്ടാകുമെന്നും സത്യന് അന്തിക്കാട് പറഞ്ഞു.\nഅതിനിടെ നീണ്ട കാലത്തിന് ശേഷം മമ്മൂട്ടിയെ നായകനാക്കി സത്യന് അന്തിക്കാട് ഒരു ചിത്രമൊരുക്കുന്നുവെന്ന വാര്‍ത്ത തെറ്റാണെന്ന് സംവിധായകന് പറഞ്ഞു. അത്തരമൊരു കഥയോ കഥാപാത്രങ്ങളോ രൂപപ്പെട്ടിട്ടില്ല. പക്ഷെ പറ്റിയ കഥ കിട്ടിയാല് മമ്മൂട്ടിയെ നായകനാക്കാന് ആഗ്രഹമുണ്ടെന്നും സത്യന് അന്തിക്കാട് വെളിപ്പെടുത്തി.


വീരമൃത്യു വരിച്ച മകന്റെ പ്രതിമ തുടച്ചുമിനുക്കാൻ പിറന്നാൾത്തലേന്ന് ക്യാപ്റ്റൻ ചൗധരിയുടെ അമ്മ വീണ്ടുമെത്തി | the mother who cleans the statue of martyred son captain chaudhary every year on his birthday\nവീരമൃത്യു വരിച്ച മകന്റെ പ്രതിമ തുടച്ചുമിനുക്കാൻ പിറന്നാൾത്തലേന്ന് ക്യാപ്റ്റൻ ചൗധരിയുടെ അമ്മ വീണ്ടുമെത്തി\nകൂട്ടിന് ഇന്നു മകനില്ലെങ്കിലും, അവന്റെ ഓർമ്മകളുണർത്തുന്ന പ്രതിമ പിറന്നാൾ ദിവസമെങ്കിലും പൂർണ്ണതേജസ്സോടെയിരിക്കണം എന്ന് ആ അമ്മക്ക് നിർബന്ധമുണ്ട്.\nKathua, First Published Jun 23, 2020, 2:57 PM IST\nഇനി പറയാൻ പോകുന്നത് ഒരു സൈനികന്റെ അമ്മയുടെ കഥയാണ്. അവരുടെ പേര് സത്യ ചൗധരി എന്നാണ്. അവരുടെ മകന്റെ പേർ ക്യാപ്റ്റൻ സുനിൽ കുമാർ ചൗധരി എന്നാണ്. കീർത്തി ചക്ര ശഹീദ് ക്യാപ്റ്റൻ സുനിൽ കുമാർ ചൗധരി. അതേ, തന്റെ ഇരുപത്തെട്ടാമത്തെ വയസ്സിൽ ജന്മനാടിനെ സേവിക്കുന്നതിനിടെ ഭീകരരുടെ വെടിയുണ്ടയേറ്റ് പൊലിഞ്ഞതാണ് ആ അമ്മയുടെ മകന്റെ ജീവൻ. ഇന്നവർ താമസിക്കുന്നത് ജമ്മു കശ്മീരിലെ കഠ്വയിലാണ്. അവിടത്തെ ഒരു തെരുവിന്റെ പേര് 'ക്യാപ്റ്റൻ സുനിൽ ചൗധരി ചൗക്ക്' എന്നാണ്. അവിടെ അമ്മയുടെ മകന്റെ ഒരു പ്രതിമയുണ്ട്.\nജൂൺ 22 ക്യാപ്റ്റന്റെ അമ്മയ്ക്ക് ഏറെ വിശേഷപ്പെട്ട ഒരു ദിവസമാണ്. നാല്പതുവർഷം മുമ്പ് അന്നേദിവസമാണ് കുഞ്ഞു സുനിലിനെ ആ അമ്മയുടെ കൈകളിലേക്ക് ഡോക്ടർ ആദ്യമായി എടുത്തുകൊടുത്തത്. അമ്മയുടെ മകന്റെ ജന്മദിനമാണ് ജൂൺ 22. എല്ലാ വർഷവും, ജന്മദിനത്തിന്റെ തലേ ദിവസം, അതായത് ജൂൺ 21 -ന് അവർ ആ പ്രതിമയ്ക്കരികിലെത്തും, അതിനെ നല്ലപോലെ തുടച്ചു വൃത്തിയാക്കും. കാക്ക കാഷ്ഠിച്ചതും, പൊടിയടിച്ചതും ഒക്കെ അവർ തന്റെ കൈകൾ കൊണ്ടുതന്നെ നല്ലപോലെ തുടച്ചു വൃത്തിയാക്കും. ജന്മദിനത്തിൽ തന്റെ മകന്റെ പ്രതിമ വെട്ടിത്തിളങ്ങണം എന്നവർ കരുതുന്നു. കൂട്ടിന് ഇന്നു മകനില്ലെങ്കിലും, അവന്റെ ഓർമ്മകളുണർത്തുന്ന പ്രതിമ പിറന്നാൾ ദിവസമെങ്കിലും പൂർണ്ണതേജസ്സോടെയിരിക്കണം എന്ന് ആ അമ്മക്ക് നിർബന്ധമുണ്ട്. അതാണ്..!\nസൈനികരുടെ ജീവിതം ഏറെ അപകടങ്ങൾ നിറഞ്ഞതാണ്. അതിർത്തിയിലും മറ്റു പ്രശ്‌നബാധിത പ്രദേശങ്ങളിലും നിയുക്തരാകുന്ന വേളയിൽ സദാസമയം അവരോടൊപ്പം മരണവും സഞ്ചരിക്കുന്നുണ്ടാകും, ഒരു കയ്യകലത്തിൽ. എന്നാണ് തന്റെ മരണം ഒരു ചാവേറിന്റെ, ഒരു ലാൻഡ് മൈനിന്റെ അല്ലെങ്കിൽ ഒരു വെടിയുണ്ടയുടെ രൂപത്തിൽ തന്നെ തേടിയെത്തുക എന്നത് മാത്രം അവർക്ക് നിശ്ചയമുണ്ടാവില്ല. എന്നാൽ, ആ ഒരു സാധ്യതയെപ്പറ്റി എന്നും അവർ ബോധവാന്മാരായിരിക്കും. സൈനികരുടെ ഉറ്റബന്ധുക്കളുടെ കാര്യവും അങ്ങനെ തന്നെ. പ്രാണനോളം സ്നേഹിക്കുന്ന ഒരു മകൻ, ഭർത്താവ്, സഹോദരൻ - ഏത് നിമിഷമാണ് ത്രിവർണ്ണപതാക പുതച്ച്, ഉയിരറ്റ ഒരു ജഡമായി വീട്ടിലേക്കെത്തുക എന്നവർക്കും നിശ്ചയം കാണില്ല. അവരെ ഡ്യൂട്ടിക്ക് പറഞ്ഞയച്ചിട്ട് വീട്ടിലുള്ളവർ കാത്തിരിക്കുക ഉള്ളിൽ വല്ലാത്തൊരു ആന്തലോടെയാകും. അസമയത്ത് വന്നെത്തുന്ന ഓരോ ഫോൺ വിളിയും അവരുടെ നെഞ്ചിൽ പെരുമ്പറയടിപ്പിക്കും. അത് ചിലപ്പോൾ അവരുടെ ഉറ്റവന്റെ വേർപാട് വിളിച്ചറിയിക്കുന്ന സന്ദേശമാകാം. അങ്ങനെ ഒരു സന്ദേശമാണ് 2008 -ൽ ജമ്മു കശ്മീരിലെ കഠ്വയ്ക്കടുത്തുള്ള ഗോവിന്ദ്സർ ഗ്രാമത്തിലെ, സത്യാ ചൗധരി എന്ന വീട്ടമ്മയെയും തേടിയെത്തിയത്.\nആരായിരുന്നു ക്യാപ്റ്റൻ സുനിൽ കുമാർ ചൗധരി?\nഒരു സൈനിക കുടുംബമായിരുന്നു അവരുടേത്. സത്യയുടെ ഭർത്താവ് ലെഫ്റ്റനന്റ് കേണൽ പിഎൽ ചൗധരി, ദീർഘകാലം ഇന്ത്യൻ സൈന്യത്തിൽ സേവനമനുഷ്ഠിച്ച് ഇപ്പോൾ വിശ്രമജീവിതം നയിക്കുന്ന ഒരു വിമുക്തസൈനികോദ്യോഗസ്ഥനാണ്. അവരുടെ മകൻ ക്യാപ്റ്റൻ സുനിൽ കുമാർ ചൗധരി ഇന്ത്യൻ കരസേനയിലെ ഒരു ഓഫീസറായിരുന്നു. ബിരുദവും എംബിഎയും നേടിയ ശേഷം ഇന്ത്യൻ സൈന്യത്തിൽ ചേർന്ന ആ അമ്മയുടെ മിടുക്കനായ പുത്രന്റെ സൈനികസേവനത്തിന്റെ നാലാം വർഷമായിരുന്നു അത്.\nപിറന്ന നാടിനെ സേവിക്കാനുള്ള തീരുമാനം ക്യാപ്റ്റൻ ചൗധരി എടുത്തത് തികച്ചും യാദൃച്ഛികമായിട്ടായിരുന്നു. എംബിഎയ്ക്ക് പഠിക്കുമ്പോൾ അനുജൻ അങ്കുർ ചൗധരിയെക്കാണാൻ അവൻ പഠിച്ചുകൊണ്ടിരുന്ന ഘഡക് വാസ്‌ലയിലുള്ള നാഷണൽ ഡിഫൻസ് അക്കാദമിയിൽ എത്തിയ സുനിൽ അവിടെ ഒരു പൂർണകായ പ്രതിമ കാണുന്നു. അത് പരം വീർ ചക്ര ക്യാപ്റ്റൻ മനോജ് കുമാർ പാണ്ഡെ എന്ന കാർഗിൽ രക്തസാക്ഷിയുടെ പ്രതിമയായിരുന്നു. അവിടെ വെച്ച് അനുജനിൽ നിന്ന് ക്യാപ്റ്റൻ പാണ്ഡെയെക്കുറിച്ചുള്ള ഹൃദയസ്പർശിയായ കഥ കേട്ട സുനിൽ എംബിഎ പഠനം പാതിവഴി ഉപേക്ഷിച്ച് സൈന്യത്തിൽ ചേരാനുള്ള പരിശീലനം തുടങ്ങി. 2003 -ൽ അദ്ദേഹത്തിന് ഇന്ത്യൻ മിലിട്ടറി അക്കാദമിയിലേക്ക് സെലക്ഷൻ കിട്ടി. ക്യാപ്റ്റൻ മനോജ് കുമാർ പാണ്ഡെ എന്ന തന്റെ റോൾ മോഡലിന്റെ അതേ റെജിമെന്റിൽ, 11 ഗോർഖ റൈഫിൾസിൽ ആയിരുന്നു ക്യാപ്റ്റൻ ചൗധരിയും കമ്മീഷൻ ചെയ്തത്.\nക്യാപ്റ്റൻ ചൗധരിയുടെ ആദ്യ പോസ്റ്റിങ്ങ് കൽക്കത്തയിലെ ഫോർട്ട് വില്യമിലായിരുന്നു. ഉൾഫ തീവ്രവാദത്തിന്റെ ഭീഷണി അസമിൽ നിലനിൽക്കുന്ന കാലമായിരുന്നു അത്. 2006 -ൽ അദ്ദേഹത്തെ അസമിലെ തിൻസുഖിയയിലേക്ക് പോസ്റ്റ് ചെയ്തു. അവിടത്തെ സേവനത്തിനിടെ രണ്ടു ഉൾഫ കമാൻഡർമാർ അദ്ദേഹത്തിന്റെ തോക്കിനിരയായി.\n2008 ജനുവരി 26. കൗണ്ടർ ഇൻസർജൻസി ഓപ്പറേഷൻസിലെ മികവിന് സേന ക്യാപ്റ്റൻ ചൗധരിക്ക് സേനാ മെഡൽ നൽകിയ ദിവസം. അടുത്ത ദിവസം തന്റെ ജവാന്മാർക്കും ഓഫീസർമാർക്കും അതിന്റെ സന്തോഷത്തിന് ഒരു ലഞ്ച് പാർട്ടി നൽകാം എന്ന് അദ്ദേഹം ഉറപ്പുനൽകിയിരുന്നു. രാവിലെ പെട്ടെന്നൊരു രഹസ്യ വിവരം കിട്ടുന്നു. രംഗാഗഡ് ഗ്രാമത്തിൽ 7-8 തീവ്രവാദികൾ ഒളിച്ചിരിക്കുന്നുണ്ട്. അവർ ലക്ഷ്യമിട്ട് ഒരു എൻകൗണ്ടർ ഓപ്പറേഷൻ. ഒരു ക്യാപ്റ്റനെ സംബന്ധിച്ചിടത്തോളം ഒരു റെഗുലർ ഓപ്പറേഷൻ മാത്രം. ലെഫ്റ്റനന്റ് വരുൺ റാത്തോഡും അഞ്ചു ജവാന്മാരുമായിരുന്നു മിഷനിൽ ക്യാപ്റ്റന്റെ കൂടെ ഉണ്ടായിരുന്നത്. 12:40 അടുപ്പിച്ച് പാർട്ടി രംഗാഗഡിൽ എത്തുന്നു. തീവ്രവാദികൾ ഒളിച്ചിരുന്ന വീടിനടുത്തെത്തിയപ്പോൾ അവിചാരിതമായി അവിടെ നിന്ന് കനത്ത ഫയറിംഗ് ഉണ്ടായി.\nതന്റെ പാർട്ടിയെ മുന്നിൽ നിന്ന് ഒരു ക്യാപ്റ്റന്റെ ഗാംഭീര്യത്തോടെ നയിച്ച് ക്യാപ്റ്റൻ ചൗധരി ഒരു തീവ്രവാദിയെ വെടിവച്ചിട്ടു. എന്നാൽ, അവിടെ നിന്ന് മുന്നോട്ട് നീങ്ങുന്നതിനിടെ ഒളിച്ചിരുന്ന ഒരു ഭീകരവാദി തന്റെ എകെ 47 യന്ത്രത്തോക്കിൽ നിന്ന് ക്യാപ്റ്റന് നേരെ നിറയൊഴിച്ചു. വളരെ അടുത്തുനിന്നായിരുന്നു ആ ആക്രമണം. ക്യാപ്റ്റന്റെ നെഞ്ചിൽ തന്നെ വെടിയുണ്ടകൾ തുളച്ചുകയറി. എന്നിട്ടും ധീരമായി തന്റെ എതിരാളിയെ നേരിട്ട ക്യാപ്റ്റൻ ചൗധരി ആ ഭീകരവാദിയുടെ ജീവനെടുത്തിട്ടേ തളർന്നു വീണുള്ളു. അങ്ങനെ, തന്റെ വിശിഷ്ട സേവനത്തിനുള്ള അംഗീകാരമായി 'സേനാ മെഡൽ' കൈപ്പറ്റി 24 മണിക്കൂറിനുള്ളിൽ ആ വീരപുത്രൻ പിറന്ന നാടിനുവേണ്ടി തന്റെ ജീവൻ ബലിയർപ്പിക്കുകയും ചെയ്തു.\nമരണാനന്തരം രാഷ്ട്രം ക്യാപ്റ്റൻ സുനിൽ കുമാർ ചൗധരിയെ 'കീർത്തി ചക്ര' നൽകി ആദരിച്ചു. ആ ധീരസൈനികനോടുള്ള ബഹുമാനാർത്ഥമാണ് ജന്മനാടായ കഠ്വയിൽ ഒരു തെരുവിന് ക്യാപ്റ്റൻ സുനിൽ ചൗധരി ചൗക്ക് എന്ന് പേരിട്ടതും അവിടെ അദ്ദേഹത്തിന്റെ 'കോംബാറ്റ് പൊസിഷനിലുള്ള' ഒരു പൂർണ്ണകായപ്രതിമ സ്ഥാപിച്ചതും.\nക്യാപ്റ്റൻ ചൗധരിയുടെ ജന്മദിനത്തിൽ അമ്മ സത്യ ചൗധരി ഒരു കേക്കുമായി വീണ്ടും മകന്റെ പ്രതിമയ്ക്കരികിലെത്തും. ആ അമ്മയെക്കണ്ട് നന്ദി പറയാനും, അവരുടെ കൈകൊണ്ട് ഒരു കഷ്ണം കേക്ക് കഴിക്കാനും വേണ്ടി ക്യാപ്റ്റൻ സുനിൽ കുമാർ ചൗധരിയുടെ പ്രിയസ്നേഹിതരും സഹപ്രവർത്തകരുമെല്ലാം ഇന്നും വർഷാവർഷം അവിടെ എത്തിച്ചേരാറുണ്ട്.\nLast Updated Jun 23, 2020, 2:58 PM IST


വെറ്റിനറി ഡോക്ടറുടെ കൊലപാതകം ; പോലീസിന്റെ ഞെട്ടിക്കുന്ന വെളിപ്പെടുത്തൽ – Truevision News\nവെറ്റിനറി ഡോക്ടറുടെ കൊലപാതകം ; പോലീസിന്റെ ഞെട്ടിക്കുന്ന വെളിപ്പെടുത്തൽ\nഹൈദരാബാദ്: തെലങ്കാനയില് 26കാരിയായ മൃഗഡോക്ടറെ കൂട്ടമാനഭംഗത്തിനിരയാക്കിയ ശേഷം കൊലപ്പെടുത്തിയ സംഭവത്തില് സംസ്ഥാനത്ത് പ്രതിഷേധം പുകയുന്നു. സംഭവവുമായി ബന്ധപ്പെട്ട് നാല് ലോറിത്തൊഴിലാളികളാണ് അറസ്റ്റിലായിട്ടുള്ളത്.\nമുഖ്യപ്രതിയെന്ന് സംശയിക്കുന്ന ലോറി ഡ്രൈവര് മുഹമ്മദ് പാഷ എന്ന ആരിഫ്, ജോളു നവീന്, ചിന്നകേശവുലു, ജോളു ശിവ എന്നിവരാണ് പിടിയിലായത്. ഇവരെ ചഞ്ചല് ഗുഡ ജയിലിലേക്ക് മാറ്റുന്നതിനു മുമ്ബ് പാര്‍പ്പിച്ചിരുന്ന ഷംസാദ് പൊലീസ് സ്‌റ്റേഷനു മുന്നില് ഇന്ന് തടിച്ചുകൂടിയ ജനം അകത്തേക്ക് കടക്കാന് ശ്രമിച്ചു. പൊലീസ് ഇത് തടഞ്ഞതോടെ ആളുകള് പൊലീസ് ഉദ്യോഗസ്ഥര്‍ക്കു നേരെ ചെരിപ്പുകള് വലിച്ചെറിഞ്ഞു. തുടര്‍ന്ന് പൊലീസ് ജനങ്ങള്‍ക്കു നേരെ ലാത്തിവീശി.\nയുവതിയെ തട്ടിക്കൊണ്ടുപോയതും കൊന്നതുമെല്ലാം ഒരു മണിക്കൂറിനുള്ളിലെന്ന് പൊലീസ് വെളിപ്പെടുത്തി.. മാനഭംഗത്തിനിരയാക്കുന്നതിനു മുമ്ബ് പ്രതികള് ശീതളപാനീയത്തില് മദ്യം കലര്‍ത്തി യുവതിയെ നിര്‍ബന്ധപൂര്‍വം കുടിപ്പിച്ചതായി ഉന്നത പൊലീസ് വൃത്തങ്ങളെ ഉദ്ധരിച്ച് ദേശീയ മാദ്ധ്യമങ്ങള് റിപ്പോര്‍ട്ട് ചെയ്യുന്നു.. പ്രതികള് ശീതളപാനീയത്തില് വിസ്‌കി കലര്‍ത്തി യുവതിയെ നിര്‍ബന്ധപൂര്‍വം കുടിപ്പിക്കുകയായിരുന്നു.\nസംഭവത്തെക്കുറിച്ച് പൊലീസ് പറയുന്നത് ഇങ്ങനെ,\nരാത്രി 9മണിക്കാണ് അരീഫും ശിവയും ടോള്‍പ്ലാസയിലേക്ക് കല്ല് നിറച്ച ട്രക്കുമായെത്തുന്നത്. ഒപ്പം സുഹൃത്തുക്കളുമുണ്ടായിരുന്നു. കല്ലിറക്കുന്നത് വൈകിയതിനാല് അവര് ടോള്‍പ്ലാസയില് കാത്തു നിന്നു.\n9മണിക്ക് പെണ്‍കുട്ടിയെത്തിയപ്പോള് ടയര് പഞ്ചറായ കാര്യം ഇവര് പെണ്‍കുട്ടിയുടെ ശ്രദ്ധയില്‍പ്പെടുത്തി. സഹായവും വാഗ്ദാനം ചെയ്തു. വിശ്വാസം നേടിയെടുക്കാനായി സ്‌കൂട്ടറുമായി കുറച്ചു ദൂരം പോയശേഷം എവിടെയും കടകളൊന്നും തുറന്നിട്ടില്ലെന്ന് കള്ളം പറഞ്ഞു. ഈ സമയത്തായിരുന്നു പെണ്‍കുട്ടി അവളുടെ സഹോദരിയെ വിളിച്ച് കാര്യങ്ങള്‍പറഞ്ഞത്. സഹോദരിയുമായുള്ള സംഭാഷണം നിര്‍ത്തി ഫോണ്‍വെച്ചയുടന് തന്നെ പെണ്‍കുട്ടിയെ ഒഴിഞ്ഞ സ്ഥലത്തേക്ക് ബലാമായി കൊണ്ടുപോയി മാനഭംഗപ്പെടുത്തുകയായിരുന്നു. 9.45ന് പ്രതികള് തന്നെയാണ് പെണ്‍കുട്ടിയുടെ ഫോണ്‍സ്വിച്ച് ഓഫ് ചെയ്തത്.\n10.20നാണ് യുവതിയെ കഴുത്ത് ഞെരിച്ച് കൊലപ്പെടുത്തുന്നത്. പിന്നീട് മൃതദേഹം വാഹനത്തിനുള്ളില് ഒളിപ്പിച്ചു. 10.28ന് സ്ഥലം വിട്ടു. അരീഫും നവീനും സ്‌കൂട്ടര് എടുത്ത് കോത്തൂരില് ഉപേക്ഷിച്ചു. നമ്ബര് പ്ലേറ്റ് ഊരിയ ശേഷമാണ് സ്‌കൂട്ടര് ഉപേക്ഷിച്ചത്.\nഒരുമണിക്കും 2മണിക്കുമെല്ലാം മൃതദേഹം കത്തിക്കാനായി പ്രതികള് പെട്രോളന്വേഷിച്ച് നടന്നിരുന്നു. പിന്നീട് 2.30ന് അടിപ്പാതയില് വച്ചാണ് മൃതദേഹം കത്തിക്കുന്നത്.\nഷംസാദ് ടോള് പ്ലാസയ്ക്കു സമീപം തൊണ്ടുപുള്ളി ഗ്രാമത്തില്‍നിന്നാണ് ഒന്നരക്കുപ്പി വിസ്‌കിയും ശീതളപാനീയവും ലഘുഭക്ഷണവും പ്രതികള് വാങ്ങിയത്. ആ സമയത്ത് പ്രതികള് മദ്യലഹരിയിലായിരുന്നുവെന്ന് പൊലീസ് വൃത്തങ്ങള് വ്യക്തമാക്കി. മാനഭംഗത്തിനിരയാക്കുന്ന സമയത്ത് യുവതിയുടെ വായയും മുഖവും പ്രതികള് പൊത്തിപ്പിടിച്ചിരുന്നു. ഇതാണ് യുവതി മരിക്കാന് കാരണമെന്നും പൊലീസ് പറയുന്നു.\nബുധനാഴ്ച രാത്രിയാണ് ഇരുപത്താറുകാരി കൂട്ടബലാത്സംഗത്തിനിരയായത്. വ്യാഴാഴ്ച രാവിലെ യുവതിയുടെ മൃതദേഹം കത്തിക്കരിഞ്ഞ നിലയില് ഹൈദരാബാദ്-ബെംഗളൂരു ദേശീയപാതയില് ചടന്‍പള്ളിയിലെ കലുങ്കിന് താഴെ കണ്ടെത്തുകയായിരുന്നു.\nhyderabad, india, murder case, Vetinery docter\nവെറ്ററിനറി ഡോക്ടറെ കത്തികരിഞ്ഞ നിലയില് കണ്ടെത്തിയ സ്ഥലത്ത് മറ്റൊരു സ്ത്രീയുടെ മൃതദേഹം; തെലങ്കാനയെ ഞെട്ടിച്ച സംഭവങ്ങള്, ദുരൂഹതയേറുന്നു


സെക്രട്ടേറിയേറ്റ് തീപിടിത്തം: പ്രതിപക്ഷത്തിന് മുന്നറിയിപ്പുമായി എകെ ബാലൻ, ആരോപണം പിൻവലിച്ചില്ലെങ്കിൽ നിയമനടപടി | minister ak balan on secretariat fire accident\nസെക്രട്ടേറിയേറ്റ് തീപിടിത്തം: പ്രതിപക്ഷത്തിന് മുന്നറിയിപ്പുമായി എകെ ബാലൻ, ആരോപണം പിൻവലിച്ചില്ലെങ്കിൽ നിയമനടപടി\nമാധ്യമങ്ങൾ ചിലത് മാത്രം വാർത്തയാക്കുകയാണ്. നേതാക്കളുടെ ആക്ഷേപം പരിശോധിക്കാത നൽകിയാൽ മാധ്യമങ്ങൾക്കെതിരെ പ്രസ് കൗൺസിൽ ഓഫ് ഇന്ത്യയിൽ പരാതി നൽകുമെന്നും മന്ത്രി വ്യക്തമാക്കി.\nThiruvananthapuram, First Published Aug 28, 2020, 4:44 PM IST\nതിരുവനന്തപുരം: സെക്രട്ടേറിയറ്റിലെ പ്രോട്ടോക്കോൾ സെക്ഷനിലുണ്ടായ അപകടത്തിൽ പ്രതിപക്ഷത്തിന് മുന്നറിയിപ്പുമായി സർക്കാർ. ഫയൽ കത്തിച്ചെന്ന ആരോപണം പ്രതിപക്ഷം പിൻവലിച്ചില്ലെങ്കിൽ നിയമനടപടികളുമായി മുന്നോട്ട് പോകുമെന്ന് മന്ത്രി ബാലൻ വ്യക്തമാക്കി.\nഫയലുകള് കത്തിച്ചതാണെന്ന ആരോപണം ഉന്നയിച്ചവര് അത് തിരുത്താൻ തയ്യാറാകണം. അതല്ലെങ്കില് നിയമ നടപടികയുണ്ടാകും. സെക്രട്ടറിയേറ്റിലെ ഒരു രേഖയും നശിപ്പിക്കാൻ കഴിയില്ല. ആരോപണങ്ങളിൽ വി.മുരളീധരനും കെ.സുരേന്ദ്രനും മാപ്പ് പറയാൻ തയ്യാറാകുമോയെന്ന് വ്യക്തമാക്കണം. ഇല്ലെങ്കിൽ സർക്കാർ നിയമ നടപടിയെക്കുറിച്ച് ആലോചിക്കുമെന്നും എകെ ബാലൻ പ്രതികരിച്ചു.\nമാധ്യമങ്ങൾ ചിലത് മാത്രം വാർത്തയാക്കുകയാണ്. നേതാക്കളുടെ ആക്ഷേപം പരിശോധിക്കാത നൽകിയാൽ മാധ്യമങ്ങൾക്കെതിരെ പ്രസ് കൗൺസിൽ ഓഫ് ഇന്ത്യയിൽ പരാതി നൽകുമെന്നും മന്ത്രി വ്യക്തമാക്കി. കൊവിഡ് കാലത്തെ പ്രതിഷേധങ്ങൾ കോടതി അലക്ഷ്യമാണ്. അവിശ്വാസ പ്രമേയത്തിൽ മുൻപ് ഉയർത്തിയ ആരോപണങ്ങൾ പോലും കൊണ്ടുവരാൻ പ്രതിപക്ഷ നേതാവിന് കഴിഞ്ഞില്ല.ഭരണകക്ഷിയുടെ ചെലവിൽ ഉമ്മൻ ചാണ്ടിയെ അപമാനിക്കാനുള്ള ശ്രമത്തിന് ഭരണപക്ഷം കൂട്ടുനിന്നില്ലെന്നും ബാലൻ കൂട്ടിച്ചേര്‍ത്തു.\nതീപിടിത്തത്തില് കത്തി നശിച്ച ഫയലുകള് ഏതൊക്കെയെന്ന് സ്ഥിരീകരിക്കാന് സെക്രട്ടറിയേറ്റില് പരിശോധന തുടരകയാണ്. സ്ഥലം സന്ദര്‍ശിച്ച ഫൊറന്‍സിക് സംഘത്തിന്‍റെ റിപ്പോര്‍ട്ട് രണ്ടു ദിവസത്തിനുളളില് പൊലീസിന് കിട്ടും. ഇതു കൂടി ലഭിച്ച ശേഷമാകും അന്വേഷണ സംഘം അന്തിമ റിപ്പോര്‍ട്ട് സര്‍ക്കാരിന് നല്‍കുക.\nLast Updated Aug 28, 2020, 5:11 PM IST\nsecretariat fire accident kerala\nഇടത് മുന്നണിയും ചെറിയാൻ ഫിലിപ്പും തമ്മിലെ ഭിന്നത രൂക്ഷം; താന് ആരുടെയും രക്ഷകര്‍ത്താവല്ലെന്ന് മുഖ്യമന്ത്രി


പ്രിയയുടെ സര്‍പ്രൈസുകളില് പ്രിയപ്പെട്ടത്! ഇസ വന്നതിന് ശേഷമുള്ള മാറ്റത്തെക്കുറിച്ച് ചാക്കോച്ചന്! Kunchako Boban about Priya's surprise - Malayalam Filmibeat\n| Published: Tuesday, August 6, 2019, 18:20 [IST]\nചോക്ലേറ്റ് ഹീറോയായെത്തിയ കുഞ്ചാക്കോ ബോബന് അടുത്തിടെയായിരുന്നു ഏത് വേഷവും തന്നില് ഭദ്രമാണെന്ന് തെളിയിച്ചത്. നായകനായി മാത്രമല്ല അതിഥിയായും തിളങ്ങുകയാണ് താരം. 14 വര്‍ഷത്തെ കാത്തിരിപ്പിനൊടുവിലായാണ് കുഞ്ചാക്കോ ബോബനും പ്രിയയ്ക്കും മകന് ജനിച്ചത്. ഇസഹാക്ക് വന്നതിന് ശേഷമുള്ള മാറ്റത്തെക്കുറിച്ചും പ്രിയ നല്‍കിയ സര്‍പ്രൈസുകളില് ഏറെ പ്രിയപ്പെട്ടതിനെക്കുറിച്ചുമൊക്കെ അടുത്തിടെ അദ്ദേഹം തുറന്നുപറഞ്ഞിരുന്നു. ലേറ്റസ്റ്റ് ചിത്രങ്ങളിലൂടെ തുടര്‍ന്നുവായിക്കാം.\nതങ്ങളുടെ ജീവിതത്തിലേക്ക് മകന് എത്തിയ സന്തോഷം പങ്കുവെച്ച് എത്തിയത് കുഞ്ചാക്കോ ബോബനായിരുന്നു. നിമിഷനേരം കൊണ്ടായിരുന്നു ഈ വാര്‍ത്ത വൈറലായി മാറിയത്. കുഞ്ഞതിഥിയുടെ ചിത്രവും താരം പങ്കുവെച്ചിരുന്നു. ആരാധകരുടെ സ്വന്തം താരമായ ചാക്കോച്ചന്റെ വിശേഷങ്ങളെല്ലാം നിമിഷനേരം കൊണ്ടാണ് വൈറലായി മാറുന്നത്. സിനിമാലോകവും ആരാധകരുമെല്ലാം ഇസഹാക്ക് എന്ന ഇസയ്ക്ക് പിന്നാലെയായിരുന്നു. ക്യൂട്ട് ഇസയുടെ ചിത്രങ്ങളെല്ലാം തരംഗമായി മാറിയിരുന്നു.\nമകന് വന്നതിന് ശേഷം ചാക്കോച്ചന്റെ ജീവിതം മുഴുവനും അവന് ചുറ്റിലായി കറങ്ങുകയാണെന്നും അവന്റെ കാര്യങ്ങളെല്ലാം ചെയ്യാനായി താരവും കൂടുന്നുണ്ടെന്ന് പ്രിയ പറഞ്ഞിരുന്നു. ഇടയ്ക്ക് മകന് കരയുന്നത് താന് കേള്‍ക്കാറില്ലെന്നും അപ്പോഴേക്കും ചാക്കോച്ചന് അവനെ എടുത്തിട്ടുണ്ടാവുമെന്നും താരപത്‌നി പറഞ്ഞിരുന്നു. ഇത്രയും സ്‌നേഹം അദ്ദേഹം മകനായി അടക്കിവെച്ചിരിക്കുകയായിരുന്നോ എന്ന് തോന്നിപ്പോയെന്നും പ്രിയ സാക്ഷ്യപ്പെടുത്തിയിരുന്നു.\nനീണ്ടനാളത്തെ കാത്തിരിപ്പിനൊടുവിലായാണ് ഇവരുടെ ജീവിതത്തിലേക്ക് കുഞ്ഞതിഥി എത്തിയത്. വിവാഹം കഴിഞ്ഞ് 14 വര്‍ഷം പിന്നിട്ടതിന് പിന്നാലെയായാണ് മകനെത്തിയത്. പ്രണയിച്ച് വിവാഹിതരായവരാണ് ഇരുവരും. കുഞ്ഞുങ്ങളെക്കുറിച്ചുള്ള ചോദ്യങ്ങളെ നേരിടുമ്പോഴും മനസ്സില് ഒരുപാട് വേദന കൊണ്ടുനടന്നിരുന്നു ഇരുവരും. പ്രിയയുടെ പിറന്നാളും ബേബി ഷവറിനിടയിലെ ചിത്രങ്ങളുമൊക്കെ പുറത്തുവന്നത് ഇസയുടെ വരവിന് ശേഷമായിരുന്നു.\nജീവിതത്തില് നേരിടുന്ന വലിയ വേദനകളിലൊന്നാണ് കുട്ടികളെക്കുറിച്ചുള്ള ചോദ്യമെന്ന് പ്രിയ പറഞ്ഞിരുന്നു. ഇനി മക്കളുണ്ടാവാന് സാധ്യതയില്ലെന്ന തരത്തിലുള്ള വിലയിരുത്തലുകള് വരെ തനിക്ക് കേള്‍ക്കേണ്ടി വന്നിരുന്നുവെന്നും അവര് പറഞ്ഞിരുന്നു. വ്യായാമം ചെയ്തായിരുന്നു ചാക്കോച്ചന് ആ വേദനയെ മറന്നത്. കുറച്ചേറെ കാത്തിരിക്കേണ്ടി വന്നെങ്കിലും കുഞ്ഞതിഥി എത്തിയതിന്റെ സന്തോഷത്തിലാണ് ഈ താരകുടുംബം.\nപ്രിയ തനിക്ക് നിരവധി സര്‍പ്രൈസുകള് നല്‍കിയിരുന്നുവെങ്കിലും അതിലേറെ പ്രിയപ്പെട്ടതാണ് കുഞ്ഞിനെ കുളിപ്പിക്കുന്ന കാഴ്ചയെന്ന് ചാക്കോച്ചന് പറയുന്നു. പന്ത്രണ്ടാമത്തെ ദിവസം മുതല് പ്രിയ കുഞ്ഞിനെ കുളിപ്പിക്കാന് തുടങ്ങിയിരുന്നു. കുഞ്ഞ് വന്നാല് എങ്ങനെ നോക്കണമെന്ന കാര്യത്തെക്കുറിച്ച് ആദ്യം പ്രിയയ്ക്ക് ടെന്‍ഷനായിരുന്നു.\nസ്വന്തമായി കുളിപ്പിക്കാന് തുടങ്ങിയ ദിവസങ്ങളില് പ്രിയയ്ക്ക് ആകെ പേടിയായിരുന്നു. പിന്നീട് ഡോക്ടറെ വിളിച്ച് ചോദിച്ചതിന് ശേഷമാണ് സമാധാനമായത്. കുഞ്ഞിനെ താന് കുളിപ്പിക്കുന്നതില് കുഴപ്പമുണ്ടോയെന്നായിരുന്നു പ്രിയയുടെ ചോദ്യം. കുഞ്ഞ് സുഖമായി ഉറങ്ങുന്നുണ്ടോയെന്നും പാല് കുടിക്കുന്നുണ്ടോയെന്നും പിന്നെന്ത് കുഴപ്പമെന്നുമായിരുന്നു പറഞ്ഞതെന്നും അദ്ദേഹം പറയുന്നു.\nവീട്ടിലെ കാര്യങ്ങളെല്ലാം ചെയ്യുന്നത് പ്രിയയാണ്. മത്തി മുതല് മാണിക്യം വരെയുള്ള കാര്യങ്ങള് കൈകാര്യം ചെയ്യുന്നത് താനാണെന്നാണ് പ്രിയ പറയാറുള്ളത്. തന്‍രെ വസ്ത്രമടക്കം എല്ലാ കാര്യങ്ങളും സെറ്റ് ചെയ്യുന്നത് പ്രിയയാണ്. ഡേറ്റിനെക്കുറിച്ചും ഓര്‍മ്മിപ്പിക്കാറുണ്ട്, തനിക്ക് പോയി അഭിനയിച്ചാല് മതി, ബാഡ്മിന്റണ് കളിച്ചാല് മതി. മള്‍ട്ടിടാസ്‌കിങ്ങ് പരിപാടിയില് താന് പിറകോട്ടാണെന്നും കുഞ്ചാക്കോ ബോബന് പറയുന്നു.\nKunchako Boban about Priya's surprise\nStory first published: Tuesday, August 6, 2019, 18:20 [IST]


മേയ് മാസം ഈ രാശിക്കാർക്ക് നേട്ടമോ? | Youth Prediction | ജ്യോതിഷം | Astrology | Manorama Online\nമേയ് മാസം ഈ രാശിക്കാർക്ക് നേട്ടമോ?\nരവീന്ദ്രൻ കളരിക്കൽ April 30, 2019 03:41 PM IST\n2019 മേയ് 01 മുതൽ 15 വരെയുള്ള ഫലം\nമേടം രാശി (ARIES )\nമേടം സൂര്യരാശിക്കാർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച പ്രവർത്തനരംഗത്തും നല്ല രീതിയിൽ കാര്യങ്ങൾ മുന്നോട്ടു കൊണ്ടുപോകാൻ സാധിക്കും. ഏതു രംഗത്തായാലും കാര്യങ്ങൾ വലിയ കുഴപ്പമില്ലാതെ നടത്തിക്കൊണ്ടുപോകാൻ കഴിയുന്ന ദിവസങ്ങളാണിത്. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: ഈ സൂര്യരാശിക്കാർക്കു വിദ്യാഭ്യാസകാര്യങ്ങളിൽ കഴിഞ്ഞ രണ്ടാഴ്‌ചത്തേതിനെക്കാൾ മെച്ചപ്പെട്ട ഫലങ്ങൾ പ്രതീക്ഷിക്കാം. പുതിയ കോഴ്‌സുകളിൽ ചേരാൻ ഉദ്ദേശിക്കുന്നവർക്ക് അതുസംബന്ധിച്ച നടപടികൾ പൂർത്തിയാക്കാൻ കഴിയും. സഹപാഠികളിൽ നിന്നു വിചാരിച്ചതിലേറെ സഹായസഹകരണങ്ങൾ ഉണ്ടാകുകയും ചെയ്യും.\nതൊഴിൽ: മേടം സൂര്യരാശിക്കാർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച ജോലികാര്യങ്ങൾ വലിയ കുഴപ്പമില്ലാതെ മുന്നോട്ടു കൊണ്ടുപോകാൻ കഴിയും. മേലധികാരിയുടെ പ്രീതി പിടിച്ചുപറ്റാൻ കഴിയും. ഏറ്റെടുത്ത ദൗത്യങ്ങൾ പൂർത്തിയാക്കാൻ സാധിക്കും.\nപ്രേമം: മേടം സൂര്യരാശിക്കാർക്കു പ്രണയകാര്യങ്ങളിൽ തികച്ചും നല്ല അനുഭവങ്ങളാണു പ്രതീക്ഷിക്കാവുന്നത്. പ്രണയപങ്കാളിയിൽ നിന്നു സ്‌നേഹപൂർണമായ വാക്കും പെരുമാറ്റവും ഉണ്ടാകും. സംശയങ്ങളും തെറ്റിദ്ധാരണകളുമൊക്കെ സംസാരിച്ചു തീർക്കാൻ കഴിയും.\nഇടവം സൂര്യരാശിയിൽ ജനിച്ചവർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച പ്രവർത്തനരംഗത്തായാലും വീട്ടിലായാലും കാര്യങ്ങൾ വലിയ കുഴപ്പമില്ലാതെ നടക്കും. ഏറ്റെടുത്ത ദൗത്യങ്ങൾ വിജയകരമായി പൂർത്തിയാക്കാൻ കഴിയുന്ന ദിവസങ്ങളാണിത്. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: ഇടവം രാശിക്കാരിൽ ചിലർക്കു പുതിയ കോഴ്‌സിനു പ്രവേശനം കിട്ടുന്ന ദിവസങ്ങളാണിത്. പരീക്ഷകളെ ആത്മവിശ്വാസത്തോടെ നേരിടാൻ കഴിയും. നേരത്തേ എഴുതിയ പരീക്ഷയുടെ ഫലം അനുകൂലമായ രീതിയിൽ വരും.\nതൊഴിൽ: ഈ രാശിക്കാർക്കു പ്രവർത്തനരംഗത്തു നല്ല ഫലങ്ങളാണ് മേയ് മാസത്തിലെ ആദ്യത്തെ ഈ രണ്ടാഴ്‌ച അനുഭവപ്പെടുക. ജോലിയിൽ സ്‌ഥാനക്കയറ്റമോ അനുകൂലമായ സ്‌ഥലംമാറ്റമോ കിട്ടാൻ സാധ്യതയുണ്ട്. മികച്ച പ്രവർത്തനത്തിനു മേലധികാരിയിൽ നിന്ന് അംഗീകാരം ലഭിക്കും.\nപ്രേമം: ഇടവം സൂര്യരാശിയിൽ പിറന്നവർക്ക് പ്രണയബന്ധം വലിയ കുഴപ്പമില്ലാതെ മുന്നോട്ടു കൊണ്ടുപോകാൻ കഴിയുന്ന ദിവസങ്ങളാണിത്. പ്രണയപങ്കാളിയിൽ നിന്നു സഹകരണം ഉണ്ടാകും. സുഹൃത്തുക്കളിൽ ചിലർ സഹായത്തിനുണ്ടാകും. അതുകൊണ്ടു തന്നെ പാരകളെ മറികടക്കാൻ കഴിയും.\nമിഥുനം സൂര്യരാശിയിൽ ജനിച്ചവർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച പൊതുവെ എല്ലാ രംഗത്തും കഴിഞ്ഞ രണ്ടാഴ്‌ചത്തേതിനെക്കാൾ നല്ല ഫലങ്ങളാണ് പ്രതീക്ഷിക്കാവുന്നത്. കൂടുതൽ ആത്മവിശ്വാസത്തോടെ കാര്യങ്ങളെ നേരിടാൻ കഴിയും. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: മിഥുനം രാശിക്കാർക്കു വിദ്യാഭ്യാസകാര്യങ്ങളിൽ ഗുണദോഷമിശ്രമായ ഫലങ്ങളാണ് അനുഭവപ്പെടുക. എങ്കിലും മത്സരപ്പരീക്ഷകളിലും മറ്റും വിജയം നേടാൻ സാധിക്കും. പഠനകാര്യങ്ങളിൽ മന്ദത അനുഭവപ്പെടുന്നതു പോലെ തോന്നും.\nതൊഴിൽ: മിഥുനം സൂര്യരാശിക്കാർക്ക് പ്രവർത്തനരംഗത്തു പൊതുവെ നല്ല ഫലങ്ങൾ പ്രതീക്ഷിക്കാം. മേലധികാരിയിൽ നിന്നു പിന്തുണയും പ്രോത്സാഹനവും ഉണ്ടാകും. അപവാദങ്ങളും ഗോസിപ്പുകളും ഉണ്ടാകാമെങ്കിലും അവയെ കൂസാതെ മുന്നോട്ടുപോകാൻ കഴിയും.\nപ്രേമം: പ്രണയകാര്യങ്ങളിലെ തടസ്സങ്ങളെ വിജയകരമായി മറികടക്കാൻ കഴിയും. പ്രണയപങ്കാളിയുടെ സംശയങ്ങളും തെറ്റിദ്ധാരണകളുമൊക്കെ കുറച്ചെങ്കിലും മാറ്റിയെടുക്കാനും സാധിക്കും. പുതിയ സുഹൃത്തുക്കളെ കണ്ടെത്താൻ കഴിയും.\nകർക്കടകം രാശി (CANCER )\nകർക്കടകം സൂര്യരാശിയിൽ ജനിച്ചവർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച ഇടപെടുന്ന കാര്യങ്ങളെല്ലാം വിജയകരമായി നടത്തിക്കൊണ്ടുപോകാൻ കഴിയും. ഗുണഫലങ്ങൾ തന്നെയാണു കൂടുതലും ഉണ്ടാകുക. വിചാരിച്ച അത്രയും നേട്ടങ്ങൾ ഉണ്ടാക്കാനായില്ലെങ്കിലും കാര്യങ്ങൾ നടക്കും. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: വിദ്യാഭ്യാസ കാര്യങ്ങളിൽ ചെറിയ തോതിൽ മന്ദത അനുഭവപ്പെടുന്നതു പോലെ തോന്നും. മത്സരപ്പരീക്ഷകളിൽ ഉദ്ദേശിക്കുന്ന മാർക്ക് കിട്ടിയെന്നുവരില്ല എങ്കിലും പരാജയപ്പെടേണ്ടിവരില്ല.\nതൊഴിൽ: കർക്കടകം സൂര്യരാശിക്കാർക്ക് ജോലികാര്യങ്ങളിൽ തികച്ചും അനുകൂലമായ ഫലങ്ങളാണ് മേയ് മാസത്തിലെ ആദ്യത്തെ ഈ രണ്ടാഴ്‌ച പ്രതീക്ഷിക്കാവുന്നത്. സഹപ്രവർത്തകരിൽ നിന്നു വിചാരിച്ചതിലേറെ സഹായസഹകരണങ്ങൾ ലഭിക്കും. പുതിയ ജോലിക്കു ശ്രമിക്കുന്നവർക്ക് അതുസംബന്ധിച്ച ഇന്റർവ്യൂ ഉൾപ്പെടെയുള്ള കാര്യങ്ങളിൽ വിജയിക്കാൻ കഴിയും.\nപ്രേമം: കർക്കടകം സൂര്യരാശിക്കാർക്കു പ്രണയകാര്യങ്ങൾ നല്ല രീതിയിൽ മുന്നോട്ടു കൊണ്ടുപോകാൻ കഴിയും. അടുത്ത സുഹൃത്തുക്കളിൽ ചിലരുടെ ഭാഗത്തു നിന്നു വേണ്ടത്ര സഹകരണം ഉണ്ടായില്ലെന്നു വരാം. എങ്കിലും പ്രണയബന്ധത്തിൽ തടസ്സങ്ങളൊന്നും വരാനില്ല. കാര്യങ്ങൾ വിചാരിക്കുന്നതു പോലെ നടക്കും.\nചിങ്ങം രാശി ( LEO)\nചിങ്ങം സൂര്യരാശിയിൽ ജനിച്ചവർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച പ്രവർത്തനരംഗത്തു ഗുണദോഷമിശ്രമായിട്ടായിരിക്കും ഫലങ്ങൾ അനുഭവപ്പെടുക. എങ്കിലും വലിയ പ്രതിസന്ധികൾക്കൊന്നും സാധ്യതയില്ല. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: ചിങ്ങം സൂര്യരാശിക്കാരായ വിദ്യാർഥികൾക്കു പഠനകാര്യങ്ങളിൽ നല്ല ദിവസങ്ങളാണിത്. പരീക്ഷകളിൽ ഉയർന്ന വിജയം നേടാനും സാധിക്കും. സഹപാഠികളിൽ ചിലർ അസൂയാലുക്കളായി മാറാനിടയുണ്ട്.\nതൊഴിൽ: ചിങ്ങം സൂര്യരാശിക്കാർക്ക് ജോലികാര്യങ്ങളിൽ അനുകൂലഫലങ്ങളാണ് മേയ് മാസത്തിലെ ആദ്യത്തെ ഈ രണ്ടാഴ്‌ച അനുഭവപ്പെടുക. താത്‌കാലിക ജോലിക്കാരിൽ ചിലർക്ക് അതു സ്‌ഥിരമായിക്കിട്ടും. മേലധികാരിയിൽ നിന്നു സഹകരണവും പിന്തുണയും പ്രോത്സാഹനവും പ്രതീക്ഷിക്കാം.\nപ്രേമം: ചിങ്ങം സൂര്യരാശിക്കാർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച പ്രണയകാര്യങ്ങളിൽ നല്ല അനുഭവങ്ങളാണുണ്ടാകുക. പ്രണയം തകർക്കാൻ അസൂയാലുക്കളുടെ ഭാഗത്തു നിന്നു ചില പ്രവർത്തനങ്ങൾ ഉണ്ടാകുമെങ്കിലും അവയൊന്നും വിലപ്പോവില്ല.\nകന്നി രാശി (VIRGO )\nകന്നി സൂര്യരാശിയിൽ ജനിച്ചവർക്ക് മേയ് മാസത്തിലെ ആദ്യപകുതിയിൽ പ്രവർത്തനരംഗത്തായാലും വീട്ടിലായാലും കൂടുതൽ ആത്മവിശ്വാസം അനുഭവപ്പെടും. ഇടപെടുന്ന കാര്യങ്ങളിലെല്ലാം വിജയം നേടാൻ കഴിയും. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: കന്നി സൂര്യരാശിക്കാർക്കു പഠനകാര്യങ്ങളിൽ കൂടുതൽ ഗുണാനുഭവങ്ങൾ പ്രതീക്ഷിക്കാം. മേയ് ആദ്യപകുതിയുടെ ആദ്യത്തെ ചില ദിവസങ്ങളിൽ വേണ്ടത്ര പുരോഗതിയുണ്ടായില്ലെങ്കിലും മാസത്തിന്റെ പകുതിയോടെ കൂടുതൽ നേട്ടങ്ങൾ ഉണ്ടാക്കാൻ കഴിയും.\nതൊഴിൽ: കന്നി സൂര്യരാശിക്കാർക്കു ജോലികാര്യങ്ങളിൽ ഗുണദോഷമിശ്രമായ ഫലങ്ങളാണ് മേയ് മാസത്തിലെ ആദ്യത്തെ ഈ രണ്ടാഴ്‌ച അനുഭവപ്പെടുക. എങ്കിലും ഗുണഫലങ്ങൾ തന്നെയായിരിക്കും കൂടുതലും. നിസ്സാരകാര്യത്തെച്ചൊല്ലി ചെറിയ പ്രശ്‌നങ്ങൾ ഉണ്ടാകാമെങ്കിലും അവയെ വിജയകരമായി മറികടക്കാൻ കഴിയും. പുതുതായി ഏറ്റെടുത്ത ഉത്തരവാദിത്തങ്ങൾ വിചാരിച്ചതിനെക്കാൾ ഭംഗിയായി പൂർത്തിയാക്കാൻ സാധിക്കും.\nപ്രേമം: പ്രണയകാര്യങ്ങളിൽ പൊതുവെ നല്ല ഫലങ്ങൾ തന്നെയാണ് ഈ രണ്ടാഴ്‌ച കന്നി രാശിക്കാർക്കു പ്രതീക്ഷിക്കാവുന്നത്. പ്രണയപങ്കാളിയിൽ നിന്നു കൂടുതൽ സ്‌നേഹപൂർണമായ വാക്കും പെരുമാറ്റവും ഉണ്ടാകും.\nതുലാം രാശി (LIBRA )\nതുലാം സൂര്യരാശിയിൽ ജനിച്ചവർക്ക് മേയ് മാസത്തിലെ ആദ്യപകുതിയിൽ ഏതാണ്ടെല്ലാ രംഗത്തും കാര്യങ്ങൾ വലിയ കുഴപ്പമില്ലാതെ മുന്നോട്ടു കൊണ്ടുപോകാൻ കഴിയും. മനസ്സിന്റെ സ്വസ്‌ഥതയും സമാധാനവും നിലനിർത്താൻ കഴിയും. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: സൂര്യന്റെ പ്രാതികൂല്യം നിമിത്തം തുലാം സൂര്യരാശിക്കാർക്കു പഠനകാര്യങ്ങളിൽ താത്‌പര്യക്കുറവ് ചില ദിവസങ്ങളിൽ ഉണ്ടാകും. ഇടയ്‌ക്കിടെ ചെറിയ തോതിൽ തലവേദന അനുഭവപ്പെടാനും സാധ്യതയുണ്ട്. എങ്കിലും പഠനകാര്യങ്ങൾ തടസ്സപ്പെടുകയൊന്നുമില്ല.\nതൊഴിൽ: തുലാം സൂര്യരാശിക്കാർക്കു പ്രവർത്തനരംഗത്തു കാര്യങ്ങൾ അനുകൂലമായി വരുന്ന ദിവസങ്ങളാണിനി. മേയ് മാസത്തിന്റെ ആദ്യപകുതിയിൽ കഴിഞ്ഞ രണ്ടാഴ്‌ചകളിലേതിനെക്കാൾ കൂടുതൽ നേട്ടങ്ങൾ ഉണ്ടാക്കാൻ കഴിയും. മേലധികാരികളുടെ പ്രീതിയും അംഗീകാരവും പിടിച്ചുപറ്റാനിടയുണ്ട്. സഹപ്രവർത്തകരിൽ നിന്നു വിചാരിച്ചതിലേറെ സഹായസഹകരണങ്ങൾ ലഭിക്കും.\nപ്രേമം: തുലാം സൂര്യരാശിക്കാർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച പ്രണയകാര്യങ്ങളിൽ നല്ല ഫലങ്ങളാണു പ്രതീക്ഷിക്കാവുന്നത്. പ്രണയപങ്കാളിയുമായി ആത്മാർഥതയോടെ ഇടപെടുക. സംശയങ്ങളും തെറ്റിദ്ധാരണകളുമൊക്കെ മാറ്റിയെടുക്കാൻ കഴിയും. മനസ്സിന്റെ സ്വസ്‌ഥത വീണ്ടെടുക്കാൻ കഴിയും.\nവൃശ്ചികം സൂര്യരാശിക്കാർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച പ്രവർത്തനരംഗത്തായാലും വീട്ടിലായാലും ഇടപെടുന്ന കാര്യങ്ങളെല്ലാം അനുകൂലമായി അനുഭവപ്പെടും. ജോലികാര്യങ്ങളിൽ കൂടുതൽ ആത്മവിശ്വാസത്തോടെ പ്രവർത്തിക്കാൻ കഴിയും. ഏറ്റെടുത്ത ദൗത്യങ്ങൾ വിജയത്തിലെത്തിക്കാനും കഴിയും. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: വിദ്യാഭ്യാസ കാര്യങ്ങളിൽ പ്രതീക്ഷിച്ചതിനെക്കാൾ വിജയം ഉണ്ടാകും. സഹപാഠികൾക്കിടയിൽ അംഗീകാരം ഈ രണ്ടാഴ്‌ച പ്രതീക്ഷിക്കാം. മത്സരപ്പരീക്ഷകളിൽ ഉയർന്ന വിജയം നേടാൻ കഴിയും.\nതൊഴിൽ: വൃശ്ചികം സൂര്യരാശിക്കാർക്കു പ്രവർത്തനരംഗത്തു ഗുണദോഷമിശ്രമായിട്ടായിരിക്കും ഫലങ്ങൾ അനുഭവപ്പെടുക. സൂര്യന്റെ അനുകൂലസ്‌ഥിതി ഉള്ളതിനാൽ ആത്മവിശ്വാസത്തോടെ കാര്യങ്ങളെ സമീപിക്കാൻ കഴിയും. ഉദ്ദേശിച്ച വേഗത്തിൽ കാര്യങ്ങൾ ചെയ്‌തുതീർക്കാൻ കഴിഞ്ഞെന്നുവരില്ല. എങ്കിലും മേലധികാരികളുടെ അപ്രീതിക്കു പാത്രമാകേണ്ടിവരികയൊന്നുമില്ല.\nപ്രേമം: വൃശ്ചികം സൂര്യരാശിക്കാർക്കു പ്രണയകാര്യങ്ങളിൽ കൂടുതൽ നേട്ടമുണ്ടാക്കാൻ കഴിയുന്ന ദിവസങ്ങളാണിത്. പ്രണയപങ്കാളിയിൽ നിന്നു കൂടുതൽ സ്‌നേഹവും സഹകരണവും പ്രതീക്ഷിക്കാം. സുഹൃത്തുക്കളിൽ നിന്നും വിചാരിച്ചതിനെക്കാൾ സഹായം ഉണ്ടാകും.\nധനു സൂര്യരാശിയിൽ ജനിച്ചവർക്ക് മേയ് മാസത്തിലെ ആദ്യത്തെ രണ്ടാഴ്‌ച കഴിഞ്ഞ രണ്ടാഴ്‌ചത്തേതിനെക്കാൾ നല്ല ഫലങ്ങളാണ് അനുഭവപ്പെടുക. സാമ്പത്തികമായ പ്രതിസന്ധികളിൽ നിന്നെല്ലാം കരകയറാൻ കഴിയും. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: മേയ് മാസത്തിന്റെ ആദ്യപകുതിയിലെ ഈ ദിവസങ്ങളിൽ ധനു സൂര്യരാശിക്കാർക്കു വിദ്യാഭ്യാസകാര്യങ്ങളിൽ കൂടുതൽ നേട്ടമുണ്ടാക്കാൻ കഴിയും. പുതിയ കോഴ്‌സുകളിൽ ചേരാൻ ആഗ്രഹിക്കുന്നവർക്ക് അതിനുള്ള നടപടികൾ പൂർത്തിയാക്കാൻ കഴിയും. പരീക്ഷകളെ ആത്മവിശ്വാസത്തോടെ നേരിടാൻ സാധിക്കും. പരീക്ഷകളിൽ വിചാരിച്ചതിലേറെ നേട്ടമുണ്ടാകും.\nതൊഴിൽ: ധനു സൂര്യരാശിക്കാർക്കു തൊഴിൽ സംബന്ധമായ കാര്യങ്ങളിൽ വലിയ പ്രശ്‌നങ്ങൾക്കു സാധ്യതയില്ല. ഏറ്റെടുത്ത ജോലികൾ ഭംഗിയായി പൂർത്തിയാക്കാൻ സാധിക്കും. ഈ രാശിക്കാരിൽ ചിലർക്കു പുതിയ ജോലി സംബന്ധിച്ച അറിയിപ്പു ലഭിക്കാനും സാധ്യതയുണ്ട്.\nപ്രേമം: പ്രണയകാര്യങ്ങളിൽ ഗുണദോഷമിശ്രമായ ഫലങ്ങളാണ് ധനു സൂര്യരാശിക്കാർക്ക് ഈ രണ്ടാഴ്‌ച പ്രതീക്ഷിക്കാവുന്നത്. ചില ദിവസങ്ങളിൽ പ്രണയപങ്കാളി വേണ്ടത്ര സഹകരിക്കുന്നില്ല എന്നു തോന്നും. എങ്കിലും സുഹൃത്തുക്കളിൽ ചിലരിൽ നിന്നു വിചാരിച്ചതിലധികം സഹായസഹകരണങ്ങൾ ഉണ്ടാകും. പ്രണയബന്ധം നല്ല നിലയിൽ തന്നെ മുന്നോട്ടു കൊണ്ടുപോകാൻ കഴിയുകയും ചെയ്യും.\nമകരം സൂര്യരാശിയിൽ ജനിച്ചവർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച പ്രവർത്തനരംഗത്തും വീട്ടിലുമെല്ലാം പൊതുവേ ഗുണഫലങ്ങളാണ് അനുഭവപ്പെടുക. ഇടപെടുന്ന കാര്യങ്ങളിൽ വിജയം ഉറപ്പിക്കാൻ സാധിക്കും. തടസ്സങ്ങളെയെല്ലാം തട്ടിമാറ്റി വിജയത്തിലേക്കു നീങ്ങാൻ കഴിയും. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: മകരം സൂര്യരാശിക്കാർക്കു പഠനകാര്യങ്ങളിൽ പുതിയ ഉണർവും ഉത്സാഹവും ഉണ്ടാകും. പരീക്ഷകളിൽ കൂടുതൽ മാർക്കു വാങ്ങി സഹപാഠികൾക്കിടയിൽ കൂടുതൽ അംഗീകാരം നേടിയെടുക്കാൻ സാധിക്കും.\nതൊഴിൽ: മേയ് മാസത്തിലെ ആദ്യത്തെ ഈ രണ്ടാഴ്‌ച തൊഴിൽ രംഗത്തു നല്ല ഫലങ്ങളാണ് അനുഭവപ്പെടുക. കഴിഞ്ഞ രണ്ടാഴ്‌ചയായി അനുഭവപ്പെട്ടിരുന്ന പ്രശ്‌നങ്ങളിൽ നിന്നൊക്കെ മോചനം ലഭിക്കും. പുതിയ ഉത്തരവാദിത്തങ്ങൾ വിജയകരമായി പൂർത്തിയാക്കാൻ കഴിയും.\nപ്രേമം: പ്രണയകാര്യങ്ങളിൽ നല്ല ഫലങ്ങൾ പ്രതീക്ഷിക്കാവുന്ന ദിവസങ്ങളാണിത്. പ്രണയപങ്കാളിയിൽ നിന്നു സ്‌നേഹം കൂടുതൽ അനുഭവപ്പെടും. ചില അസൂയാലുക്കളുടെ പ്രവർത്തനം ഇതിനിടയിൽ നടക്കുമെങ്കിലും അതൊന്നും വിലപ്പോവില്ല.\nകുംഭം സൂര്യരാശിക്കാർക്ക് മേയ് മാസത്തിലെ ആദ്യപകുതിയിൽ കാര്യങ്ങൾ വലിയ കുഴപ്പമില്ലാതെ നടന്നുപോകും. ചില ദിവസങ്ങളിൽ വിചാരിച്ച അത്രയും നേട്ടങ്ങൾ കിട്ടുന്നില്ലെന്നു തോന്നും. എങ്കിലും ഇടപെടുന്ന കാര്യങ്ങളിലൊന്നും വലിയ പ്രതിസന്ധികൾക്കൊന്നും സാധ്യതയില്ല. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: കുംഭം രാശിക്കാർക്കു ചില ദിവസങ്ങളിൽ പഠനകാര്യങ്ങളിൽ തീരെ താത്‌പര്യമില്ലാത്തതു പോലെ തോന്നും. ഇടയ്‌ക്കിടെ ചെറിയ തലവേദന അനുഭവപ്പെടും. മേയ് 10നു ശേഷം വിദ്യാഭ്യാസരംഗത്തു കൂടുതൽ നേട്ടമുണ്ടാക്കാൻ കഴിയും.\nതൊഴിൽ: ഈ സൂര്യരാശിക്കാർക്ക് മേയ് മാസത്തിന്റെ ആദ്യപകുതിയിൽ ജോലിരംഗത്തു കാര്യങ്ങൾ വലിയ കുഴപ്പമില്ലാതെ മുന്നോട്ടു കൊണ്ടുപോകാൻ കഴിയും. സഹപ്രവർത്തകരിൽ ചിലർ ഉടക്കാനിടയുണ്ടെങ്കിലും മനസ്സിന്റെ നിയന്ത്രണത്തിലൂടെ നല്ല അന്തരീക്ഷം നിലനിർത്താൻ കഴിയും.\nപ്രേമം: പ്രണയകാര്യങ്ങൾ ചില ദിവസങ്ങളിൽ വിചാരിച്ചതു പോലെ നടക്കുന്നില്ലെന്നു തോന്നും. പ്രണയപങ്കാളിക്കു താത്‌പര്യം കുറയുന്നുവോ എന്ന തോന്നൽ പോലും ചിലപ്പോൾ ഉണ്ടാകും. പക്ഷേ, പ്രണയബന്ധത്തിന് ഇളക്കമൊന്നും തട്ടില്ല.\nമീനം സൂര്യരാശിയിൽ ജനിച്ചവർക്ക് മേയ് മാസത്തിലെ ആദ്യത്തെ രണ്ടാഴ്‌ച ജോലിരംഗത്തായാലും വീട്ടിലായാലും ഇടപെടുന്ന കാര്യങ്ങളിലെല്ലാം നല്ല ഫലങ്ങളാണു പ്രതീക്ഷിക്കാവുന്നത്. സാമ്പത്തികബുദ്ധിമുട്ടുകളിൽ നിന്നും അൽപ്പം ആശ്വാസം ലഭിക്കും. വിദ്യാഭ്യാസം, തൊഴിൽ, പ്രേമം എന്നീ രംഗങ്ങളിലെ പ്രത്യേക ഫലം ഇനി പറയുന്നു.\nവിദ്യാഭ്യാസം: മീനം സൂര്യരാശിക്കാർക്കു പഠനകാര്യങ്ങളിൽ കൂടുതൽ ശ്രദ്ധിക്കാൻ കഴിയും. വിദ്യാഭ്യാസകാര്യങ്ങളിൽ നേരിയ പുരോഗതി കണ്ടു തുടങ്ങും. പരീക്ഷകളിൽ ഉയർന്ന വിജയം നേടാനും കഴിയും.\nതൊഴിൽ: മീനം സൂര്യരാശിക്കാർക്ക് മേയ് മാസത്തിലെ ആദ്യത്തെ ഈ രണ്ടാഴ്‌ച തൊഴിൽപരമായ കാര്യങ്ങളിൽ ഗുണദോഷമിശ്രമായ ഫലങ്ങളാണു പൊതുവെ അനുഭവപ്പെടുക. ചില ദിവസങ്ങളിൽ ജോലി ചെയ്യാൻ തോന്നാത്ത രീതിയിൽ ആലസ്യം അനുഭവപ്പെടും. ഈ രാശിക്കാരിൽ ചിലർക്കു പുതിയ ജോലി സംബന്ധിച്ച അറിയിപ്പു ലഭിക്കാനും സാധ്യതയുണ്ട്.\nപ്രേമം: മീനം സൂര്യരാശിക്കാർക്ക് ഈ രണ്ടാഴ്‌ച പ്രണയകാര്യങ്ങളിൽ കൂടുതൽ നേട്ടമുണ്ടാക്കാൻ കഴിയും. സംശയങ്ങളും തെറ്റിദ്ധാരണകളുമെല്ലാം മാറ്റിവച്ചു പ്രണയപങ്കാളി കൂടുതൽ അടുപ്പം കാണിക്കും. സുഹൃത്തുക്കളിൽ നിന്നും സഹപ്രവർത്തകരിൽ നിന്നും സഹായം ലഭിക്കും.


പറഞ്ഞു പോയില്ലേ ?\nപറഞ്ഞു പോയില്ലേ ..\nഒന്നും വേണ്ടായിരുന്നു ..\nഇരുന്നാല് മതിയായിരുന്നു ..!!\nPosted by raadha at 10:57 AM\nപറയാനുള്ളത് പറയുന്നത് തന്നെയല്ലെ നല്ലത്...?\nപറഞ്ഞിട്ട് മനസ്സിനെ ഫ്രീ ആക്കുക അതാണ് നല്ലത് എന്ന് തോന്നുന്നു\nഇനി പറഞ്ഞില്ലേ ഇടി മേടിക്കും...ഗ്ര്ര്ര്ര്ര്\nഎഴുതാതിരിക്കാം.. പക്ഷേ എഴുതിപ്പോയില്ലേ..?\nവായിച്ചുപോയില്ലേ... കമന്റ്സ് എഴുതാതിരിക്കാം.. കമന്റ്സ് എഴുതിപ്പോയില്ലേ ...\nathe va vitta vaaku pinne thirichedukkanaavillallo..!\nഒന്നും വേണ്ടാ ഇനി പറയു\nഇങ്ങള് കാര്യം പറഞ്ഞില്ലാട്ടാ...\nഎന്നാലും മ്മള് അറിഞ്ഞൂ..\nവന്നു പോയില്ലെ ഞാൻ\nenthayalum paranju... eni parachil thurannu kondeyirikkuka... vayikkan njagalum thuninjirangiyallo?\nപറയണോ, പറയാതിരിക്കണോ, എന്താ ഇപ്പോ ചെയ്യേണ്ടതു്, ആകെ കൂടി കണ്‍ഫ്യൂഷനായല്ലോ!\nഅതെ ആകെ കൺഫ്യൂഷനായി\n@khader :) അതെ, അത് കൊണ്ടല്ലേ പറഞ്ഞത്...\n@ramanika :) എനിക്കും അങ്ങനെ തോന്നിയത് കൊണ്ടല്ലേ പറഞ്ഞത്..\n@കണ്ണനുണ്ണി :) പറഞ്ഞല്ലോ. പറഞ്ഞിട്ടും അറിഞ്ഞില്ലെങ്കില് എന്താ ചെയ്ക..? ഹ ഹ\n@കുമാരന് :) എഴുതിയത് വായിച്ചും പോയി...ഇനി എന്താ ചെയ്ക?\n@കൂതറ :) അതെ, ഒന്നും വേണ്ടായിരുന്നു..\n@ബ്രുഹസ്പതി :) കമന്റിനു മറുപടി എഴുതിയും പോയി..\n@നിറങ്ങള് :) അതെ, സത്യം\n@ഉമേഷ് :) പറഞ്ഞല്ലോ.\nഇനി എങ്ങനെ പറയാതെ അറിയിക്കും?\n@പാവപ്പെട്ടവന് :) ഇനി പറഞ്ഞിട്ട് കാര്യമില്ല..\nഅറിയാത്ത കാര്യം പറഞ്ഞു പോയി..\n@OAB :) കമന്റ് കണ്ടും പോയി,\nമറുപടി എഴുതിയും പോയി...\nചേച്ചി ..ഇനി വേണ്ടായിരുന്നു എന്ന് വിചാരിച്ചാലും പറഞ്ഞത് മായ്ക്കാന് ആവില്ലല്ലോ...\nഅടുത്ത തവണ പറയുന്നതിന് മുന്‍പേ രണ്ട് തവണ ആലോചിക്കാം..:)\n@ത്രിശൂര്കാരന് :) അതെ, പറഞ്ഞു അറിഞ്ഞു പോയില്ലേ?\n@മനോ :) അതെ, പറഞ്ഞും പോയി, അറിഞ്ഞും പോയി, ഇനി ഇപ്പൊ തുടരാതെ വയ്യ..!\n@Typist :) പറയണം, അറിയാത്തത് പറയണം, എന്നിട്ട് ഇങ്ങനെ കവിതയും എഴുതണം..\nഎന്നിട്ട് ഒന്നും വേണ്ടായിരുന്നു എന്ന് തോന്നണം..\nവരണ്ടായിരുന്നു..വായിക്കണ്ടായിരുന്നു.. കണ്‍ഫ്യൂഷന് ആകണ്ടായിരുന്നു..!! പക്ഷെ വന്നു പോയില്ലേ? വായിച്ചില്ലേ? കണ്‍ഫ്യൂഷന് ആയില്ലേ?\n@VEERU :) കണ്ടോ..പറയാതെ അറിഞ്ഞത്. ആശംസകള്‍ക്ക് നന്ദി ട്ടോ.\n@രാജി :) അങ്ങനെ അല്ല രാജി.. പറയാതെ അറിയാത്തവര്‍ക്ക് പറഞ്ഞു തന്നെ കൊടുക്കണം..എന്നിട്ട് ഒന്നും വേണ്ടായിരുന്നു എന്ന് സങ്കടപ്പെടുകയും വേണം..\nഅല്ലെങ്കിലും ഇങ്ങിനെ തന്നെയാ ... രണ്ടുവര്‍ഷത്തോളം എന്‍റെ ശിഷ്യയായിരുന്നു അന്നൊക്കെ എന്‍റെ ചൂരല് വടിക്ക് വിശ്രമമില്ലായിരുന്നു. വായിക്കാന് പറഞ്ഞാല് എഴുതും എഴുതാന് പറഞ്ഞാല് പാടും. പഠിപ്പിച്ചു പഠിപ്പിച്ച് എനിക്ക് എഴുത്തും വായനയും കൈമോശം വന്നുപോയിരിക്കുന്നു. ഞാന് വന്നെന്നറിഞ്ഞാല് ശിഷ്യഗണങ്ങള് വിറക്കുമായിരുന്നു അന്നൊക്കെ .... പുതിയൊരു ചൂരല് വടി ഉണ്ടാക്കിവച്ചിട്ടുണ്ടേ... ങാ ...\nഅറിയിക്കാമായിരുന്നു പറഞ്ഞില്ലല്ലോ ...\nnjaanum eppazhum karuthaarullathu ithu thanne...:)\n@ബ്രുഹസ്പതി :) ഓര്‍മ്മയുണ്ടോ അന്നൊരു ദിവസം ക്ലാസ്സ് കട്ട് ചെയ്തു seniors ന്റെ കൂടെ സൊറ പറഞ്ഞിരിക്കുമ്പോള് സര് അതിലെ വന്നു, ഞങ്ങളെ എല്ലാരേം വിളിച്ചു ക്ലാസ്സില് കയറ്റി ഇരുത്തി. കാരണം ക്ലാസ്സില് ഇരിക്കാന് ഞങ്ങള് നാലഞ്ചു പെണ്‍കുട്ടികള് മാത്രമേ ഉണ്ടാകാരുല്ല്. അത്രയ്ക്ക് കേമമല്ലേ പഠിപ്പീര്..അന്ന് നേരെ ചൊവ്വേ ആ ചൂരല് കളഞ്ഞിട്ടു ഞങ്ങളെ പടിപ്പിചിരുന്നെന്കില്...!!!\nപറയാതെ അറിയുമെന്ന് കരുതിയതാ..ഇനിയിപ്പോ പറഞ്ഞു തന്നെ അറിയിക്കാം..അല്ല പിന്നെ!!!\n@devaranjini :) അപ്പൊ എന്നെ പോലെ തല തിരിഞ്ഞവര് വേറെയുമുണ്ട്.. സാധാരണ ആളുകള് പറയുന്നതിന് മുന്നേ ചിന്തിക്കും..ഞാന് നേരെ മറിച്ചാ..\nപോസ്റ്റ് വായിക്കാതിരിക്കാമായിരുന്നു.. പക്ഷേ വായിക്കാതിരിക്കാന് മനസ്സ് വന്നില്ല... കമന്റ് എഴുതാതിരിക്കാമായിരുന്നു... പക്ഷേ എഴുതിപ്പോയില്ലേ...\nനന്നായിരിക്കൂന്നൂട്ടോ... വല്ലപ്പോഴും എന്റെ പുതിയ സംരംഭത്തിലും വരിക...\nഅതുതന്നെയാണ് പറയാതിരുന്നത്... അല്ല പറഞ്ഞത്, പഠിക്കുന്ന പിള്ളേര്‍ക്ക് ക്ലാസിലൊന്നും ഇരിക്കേണ്ടാ.. ക്ലാസിന്നു പുറകില്‍നിന്നാലും പഠിക്കുന്നവര്‍ക്ക് ക്ലാസ് വാങ്ങാം. അത്രയ്ക്ക് ശ്രവണസുഖല്ലേ... പാട്ടുപാടുന്നപോലെ ... ആണ്‍പിള്ളേര് പുറത്തുനിന്നു ആടിക്കളിക്കുന്നതു കണ്ടില്ലേ ... ഞാന് വന്നശേഷം എത്രമാത്രം നാട്യശിരോമണിമാരും നാട്യശിരോമണന്‍മാരുമാണ് ഉണ്ടായത് ... അല്ല നമ്മളല്ലേ ഞാന് ക്ലാസ്സെടുക്കുമ്പോള് കാര്‍ട്ടൂണ് വരച്ചുകൊണ്ടിരുന്നത് അന്ന് പുറത്താക്കിയിരുന്നു അല്ലെ .. പിന്നെയും രണ്ടുപേര് ക്ലാസ്സില് ഉണ്ടായിരുന്നു. ഇപ്പോഴും വരച്ച്കൊണ്ടിരിക്കുകായാണോ ... നിങ്ങളുടെ ഓഫീസിലെ MD യെ ഞാന് പഠിപ്പിച്ചിരുന്നു ഇടയ്ക്ക് സമയം കിട്ടുമ്പോള് ചോദിച്ചോളൂ പ്രമോഷന് ഉറപ്പാ ....\nഇനി ഒന്നും മിണ്ടാതെ പോകുന്നതെങ്ങനെ...\nഎല്ലാരും പറഞ്ഞു,എനിക്ക് പറയാനൊന്നുമില്ലെന്നു..\n"ഒന്നും വേണ്ടായിരുന്നു ...\nഇരുന്നാല് മതിയായിരുന്നു ...!"\nഅതെ... എന്നാലും പറഞ്ഞു പോയില്ലേ... :)\n@ബ്രുഹസ്പതി :) സത്യം പറയാലോ..ഞങ്ങള് St.teresasil നിന്നും വന്ന മൂന്നു പേര്‍ക്കും ക്ലാസ്സ് കട്ട് ചെയ്യാന് ധൈര്യമില്ലായിരുന്നു. (മറ്റവരെ രണ്ടു പേരെയും അറിയാലോ, അതെ, ഗീതയും, അജിതയും) അപ്പോഴാണ് പാവം തോന്നിപ്പിക്കുന്ന സര് ഞങ്ങളുടെ ടാര്‍ഗറ്റ് ആയത്. അങ്ങനെ ആദ്യത്തെ കട്ട് തന്നെ സര് പിടിച്ചു, എന്നാലും അത് ഒരു തുടക്കം മാത്രം ആയിരുന്നു..!! സര് കാരണമാണ് ഞങ്ങള്‍ക്ക് വിശദമായി seniors നെയും juniors നെയും പരിചയപ്പെടാന് സാധിച്ചത്. നന്ദിയുണ്ട് ട്ടോ.\nപിന്നെ, ഞങ്ങളുടെ MD യെ സര് പടിപ്പിചിരുന്നെന്കില് സര് പണ്ടേ നന്നായി പോയേനെ...\nചെയ്, ഇത് ഇവിടെ പറയണ്ട എന്ന് കരുതിയതാ..\nപറഞ്ഞു പോയില്ലേ..? ഇനി എന്ത് ചെയ്യും?\n@വി.കെ. :) വന്നല്ലോ..\nപക്ഷെ മിണ്ടി പോയില്ലേ?\n@ഒരു നുറുങ്ങു :)\nഒന്നും പറയാന് ഇല്ലാത്തവര്‍ക്കാന് ഈ ബ്ലോഗ്..\nഅതെ അനിയാ, പറഞ്ഞു പോയില്ലേ..\nഇനി ഇപ്പൊ വേണ്ടായിരുന്നു എന്ന് തോന്നാന് അല്ലെ പറ്റൂ..?\nഎന്തു ചെയ്യാന് ഒന്നും വേണ്ട, അടുത്ത ബ്ലോഗുകാണുംവരെ വണക്കം ...നന്ദി.\n@വിനുവേട്ടന് :) ഞാന് താങ്കളുടെ ബ്ലോഗ് വായിക്കാറുണ്ട്. കമന്റ് ഇടാറില്ല എന്ന് മാത്രം. ഇതിലെ വന്നെത്തി നോക്കിയതിനു നന്ദി. എന്താ ചെയ്കാ..പറയണ്ട എന്ന് തോന്നുന്നത് പറഞ്ഞു പോകുന്ന കൂട്ടത്തിലാ ഞാന്..പോസ്റ്റ് ഇഷ്ടപ്പെട്ടു എന്നറിഞ്ഞതില് സന്തോഷം.\n@ബ്രുഹസ്പതി :) നന്ദിയുണ്ട് ട്ടോ. കമന്റ് ബോക്സ് ആക്റ്റീവ് ആക്കിയതില്...


മീനാക്ഷിപുരം മതപരിവര്‍ത്തനങ്ങളുടെ രാഷ്ട്രീയം - Expat Alive\nPosted by Editor | Jan 30, 2021 | Opinion, Special Story\nകാലങ്ങളായി വിവേചനമനുഭവിച്ചു പോരുന്ന സമുദായങ്ങള് സാമ്പത്തികവും വിദ്യാഭ്യാസപരവുമായ പുരോഗതി കൈവരിക്കുന്നതോടെ അത്തരം വിവേചനങ്ങളോട് അസഹിഷ്ണുത കാണിക്കാന് തുടങ്ങും. ചായക്കടകളിലെ അസമത്വം, ക്ഷേത്ര പ്രവേശന നിരോധനം, വിവാഹാവശ്യങ്ങള്‍ക്ക് മണ്ഡപങ്ങള് നിഷേധിക്കല് തുടങ്ങിയിട്ടുള്ള ഒരു സമുദായത്തെയാകെ ബാധിക്കുന്നതും പെട്ടെന്നുണ്ടാകുന്നതുമായ വിഷയങ്ങള് വരുമ്പോള് മതപരിവര്‍ത്തനം പോലത്തെ നടപടികളിലേക്ക് അവര് ഉടനെ കടക്കുന്നു. മീനാക്ഷിപുരത്തെ ഹരിജന്- തേവര് അതിര്‍വരമ്പുകളെ വെല്ലുവിളിച്ച തങ്കരാജിന്റെ കഥ പോലെ.\nമീനാക്ഷിപുരത്തു നിന്നും ഏഴ് മൈല് അകലെയുള്ള മേക്കരൈ ഗ്രാമത്തിലേക്ക് ഒരു തേവര് പെണ്‍കുട്ടിയെയും കൊണ്ട് കടന്നതാണ് തങ്കരാജ്. തേവരുടെ പ്രതികാരത്തില് നിന്നും രക്ഷപ്പെടാന് അയാള് മുഹമ്മദ് യൂസുഫ് എന്ന പേരു സ്വീകരിച്ച് മുസ്‌ലിമായി. തേവന്‍മാര് ആക്രമിക്കാന് വന്നപ്പോള് അയാള് പ്രതിരോധിച്ചു. സ്വയരക്ഷക്ക് വേണ്ടി ചെയ്തതാണെന്നു പറഞ്ഞതു കൊണ്ട് പോലീസിന് തങ്കരാജിനെതിരെ കേസെടുക്കാന് കഴിഞ്ഞില്ല. അദ്ദേഹത്തിന്റെ മുസ്‌ലിം സുഹൃത്തുക്കള് കൂടെനിന്നു. ഗ്രാമമൊന്നാകെ ഇസ്‌ലാമിലേക്ക് കടന്നു വന്നതിനു ശേഷം ‘റഹ്മത്ത് നഗറി’ലേക്ക് പോലീസ് പ്രവേശിച്ചിട്ടില്ല. മീനാക്ഷിപുരത്തെ ഭൂരിഭാഗം ഭൂമിയും കൈവശപ്പെടുത്തിയിട്ടുള്ള തിരുവടുത്തുരാജ് അധീനത്തിന്റെ പേരില് ധനസമാഹരണത്തിനിറങ്ങിയ രണ്ട് തേവര്‍മാരുടെ കള്ളം തുറന്നുകാണിക്കാന് തങ്കരാജ് ധൈര്യപ്പെട്ടു. ഹരിജന് സ്ത്രീ- പുരുഷന്‍മാരെ തേവര്‍മാര് നഗ്നരാക്കി മര്‍ദിക്കുമായിരുന്നുവെന്നദ്ദേഹം പറയുന്നു. ഒരു ഹരിജന് സ്ത്രീയുടെ മുലക്കണ്ണ് മുറിച്ചുകളഞ്ഞു. ആ സംഭവത്തോടെ ഇതിനെല്ലാമറുതി വരുത്താന് ഇസ്‌ലാമിലേക്ക് പരിവര്‍ത്തനം ചെയ്യാന് ഹരിജനങ്ങൾ തീരുമാനിക്കുകയായിരുന്നു.\nമീനാക്ഷിപുരത്തെക്കാള് സാമ്പത്തിക ശേഷി കൂടിയ നഗരത്തിലെ ഹരിജനങ്ങളുടെ സ്ഥിതിയും പക്ഷേ വ്യത്യസ്തമായിരുന്നില്ല. മദ്രാസിനടുത്തെ കല്‍പ്പാക്കത്തുള്ള എഴുന്നൂറോളം പട്ടികജാതി തൊഴിലാളി കുടുംബങ്ങള് മേല്‍ജാതി ജീവനക്കാരില് നിന്നും നേരിട്ട ജാതിവിവേചനങ്ങള്‍ക്കും അവഹേളനങ്ങള്‍ക്കും മറുപടിയായി 1981 ആഗസ്റ്റ് 15 ന് കൂട്ടത്തോടെ ഇസ്‌ലാം സ്വീകരിക്കുമെന്ന് ഭീഷണി മുഴക്കുകയുണ്ടായി. 1981 ജൂലൈയില് കല്‍പ്പാക്കം റീക്രിയേഷന് ക്ലബിന്റെ വരാന്തയില് നിന്നും ജാതി ഹിന്ദു ഓഫീസ് ജോലിക്കാര് അംബേദ്കറുടെ ഒരു ചിത്രം അകത്തുള്ള മുറിയിലേക്ക് മാറ്റിയതായിരുന്നു അവരെ ഏറ്റവുമധികം പ്രകോപ്പിച്ചത്. ഒരു വര്‍ഷം മുമ്പ് അംബേദ്കറുടെ 90 ആം ജന്മദിനത്തില് സ്ഥാപിച്ച ചിത്രമായിരുന്നുവത്.\nപട്ടികജാതിയില് മതംമാറിയവര്‍ക്ക് നിയമപ്രകാരം അതുവരെ ലഭിച്ചിരുന്ന ആനുകൂല്യങ്ങളെല്ലാം നഷ്ടപ്പെടും. തമിഴ്‌നാട്ടിലെ പരിവര്‍ത്തിത മുസ്‌ലിംകള്‍ക്ക് പോസ്റ്റ് മെട്രിക് വരെയുള്ള സൗജന്യ വിദ്യാഭ്യാസം, കേന്ദ്ര- സംസ്ഥാന സര്‍ക്കാരുകളില് നിന്നുള്ള സ്‌കോളര്‍ഷിപ്പുകള്, വിദ്യാഭ്യാസ സ്ഥാപനങ്ങളില് പ്രത്യേക ഹോസ്റ്റല് സൗകര്യങ്ങള്, സംവരണ സര്‍ക്കാര് ഉദ്യോഗങ്ങള്, കൃഷിക്കും പാര്‍പ്പിടത്തിനും വേണ്ട ലോണുകളും ഗ്രാന്‍റുകളും, എന്നിവയെല്ലാം നഷ്ടപ്പെടും.\nഹരിജനങ്ങളെന്ന നിലയില് തങ്ങളനുഭവിച്ചു വന്നിരുന്ന എല്ലാ ആനുകൂല്യങ്ങളും നഷ്ടമാകുമെന്ന ബോധ്യത്തോടുകൂടി തന്നെയാണ് മതപരിവര്‍ത്തനങ്ങളുണ്ടാകുന്നത്. ആനുകൂല്യങ്ങളെക്കാളും ആത്മാഭിമാനത്തിന് വില കല്‍പ്പിക്കുകയാണ് ഇന്ന് സമുദായം.\n‘മനുഷ്യരെന്ന നിലയില് വളരെ മന്ദഗതിയില് ഞങ്ങള് പുരോഗമിക്കുകയാണ് രണ്ടാംകിട പൗരന്മാരെന്ന നിലയിലുള്ള ത്വരിതവികസനത്തെക്കാളുമുത്തമം’. കടലാസില് കെട്ടിക്കിടക്കുന്ന ഇത്തരം ആനുകൂല്യങ്ങളെല്ലാം ഗ്രാമങ്ങളിലേക്കെത്താറില്ലയെന്നതും വസ്തുത.\nമതംമാറ്റങ്ങള് നടന്നതിനു ശേഷം ഹരിജനങ്ങളുടെ തുല്യപദവിക്ക് വേണ്ടി പൊതുവായ ശ്രമങ്ങള് ഗ്രാമത്തിലുണ്ടായി. മീനാക്ഷിപുരം സന്ദര്‍ശിച്ച ശേഷം സ്വാമിജിയും പേജവാര് മുട്ടം നിരീക്ഷിക്കുന്നു. ‘സാമ്പത്തിക സഹായത്തെക്കാളും ഹരിജനങ്ങള് ആവശ്യപ്പെടുന്നത് സമൂഹത്തിലെ തുല്യതയ്ക്ക് വേണ്ടിയാണ്’.പട്ടികജാതി- പട്ടികവര്‍ഗ പാര്‍ലമെന്റ് കമ്മിറ്റിയോട് തമിഴ്‌നാട് സാമൂഹ്യ ക്ഷേമ സമിതി സെക്രട്ടറി റിപ്പോര്‍ട്ട് ചെയ്തത്, പട്ടികജാതിക്കാരിലെ പാവപ്പെട്ടയാളുകളല്ല, മറിച്ച് വിദ്യാഭ്യാസമുള്ളവരാണ് മതംമാറുന്നവരിലധികവും. കാരണം, സാമ്പത്തിക സഹായമല്ലാതെ അവരുടെ സമൂഹിക സമത്വത്തിന് വേണ്ടി ഒന്നും നടപ്പിലാവുന്നില്ല. മീനാക്ഷിപുരം സംഭവമന്വേഷിച്ച മദ്രാസിലെ കേന്ദ്ര പട്ടികജാതി- പട്ടികവര്‍ഗ ഡയറക്ടര് റിപ്പോര്‍ട്ടില് പറയുന്നത് പ്രകാരം, ‘അയിത്തത്തില് അധിഷ്ഠിതമായ കാലങ്ങളായി തുടരുന്ന സാമൂഹിക വിവേചനവും, ഹിന്ദു സമൂഹത്തിലെ വലിയ ഉഛനീചത്വങ്ങളുമാണ് മതപരിവര്‍ത്തനങ്ങളുടെ ഹേതു’.\nജഗജീവന് റാമിന്റെ അഭിപ്രായത്തില്, ‘സ്വാതന്ത്യം ലഭിച്ച് 34 വര്‍ഷങ്ങള് പിന്നിട്ടെങ്കിലും, മതപരിവര്‍ത്തനത്തിലൂടെ മാത്രമേ ഹരിജനങ്ങള്‍ക്ക് അന്തസോടെയും ആത്മാഭിമാനത്തോടെയും ജീവിക്കാന് സാധിക്കുകയുള്ളൂ’.\nസൂക്ഷമതലത്തില്, മതംമാറ്റങ്ങള് സാമൂഹിക- സാമ്പത്തിക സ്ഥിതിയുടെ പ്രതിഫലനങ്ങളാണ്. മര്‍ദിത ജനതക്ക് സാമൂഹിക നീതിയും സാമ്പത്തിക മുന്നേറ്റവും പ്രദാനം ചെയ്യുന്നതില് സര്‍ക്കാരും രാഷ്ട്രീയ പാര്‍ട്ടികളും പരാജയപ്പെടുകയും അവരെ അസമത്വത്തില് തുടര്‍ത്തുകയുമാണ് ചെയ്യുന്നത്. അതിനാല്, അധികാര വ്യവസ്ഥയെ മാറ്റിമറിക്കാന് അവര് മതത്തെ ഉപയോഗിച്ചത് അവരെ സംബന്ധിച്ചെടുത്തോളം മതത്തിന്റെ രാഷ്ട്രീയവല്‍ക്കരണമാണെന്നു പറയാം.\nഈ രാഷ്ട്രീയവല്‍ക്കരണത്തിന് വേറൊരു മാനം കൂടിയുണ്ട്. തങ്ങള്‍ക്ക് നിഷേധിക്കപ്പെട്ട അവകാശങ്ങള് നേടിയെടുക്കാന് ഇസ്‌ലാമിലേക്ക് മതം മാറുമെന്ന് ഭീഷണിപ്പെടുത്തുന്നു. അസമത്വവും ഭരണകൂടത്തിന്റെ അവഗണനയും തിരുത്തുന്നതിന് സമ്മര്‍ദം ചെലുത്തുകയാണ് അത്തരം ഭീഷണികളിലൂടെ. മീനാക്ഷിപുരം മതപരിവര്‍ത്തനങ്ങള്‍ക്ക് ശേഷം, എവിടെയൊക്കെ മതപരിവര്‍ത്തന ഭീഷണിയുണ്ടാകുന്നുവോ അവിടെയെല്ലാം ഗവണ്‍മെന്റ് ജാഗ്രതയോടെ കുടിവെള്ള വിതരണവും വീടുവെക്കാന് ഭൂമി അനുവദിക്കലും പോലുള്ള നടപടികള് ചെയ്തുകൊടുത്തു. ‘മതംമാറ്റങ്ങള് തടയാന്’ വേണ്ടി പോലീസും റവന്യൂ ഉദ്യോഗസ്ഥരും സകീമുകള് നടപ്പിലാക്കാന് പരസ്പരം മത്സരിക്കുകയായിരുന്നുവെന്നാണ് റിപ്പോര്‍ട്ടുകള്.\nസാമൂഹ്യ സംഘര്‍ഷത്തില് മതംമാറ്റ ഭീഷണിയുടെ പങ്ക് എത്രത്തോളമാണെന്ന് പോണ്ടിച്ചേരിക്കടുത്ത തിമ്മനായ്ക്കമ്പാളയം ഗ്രാമത്തിലെ ഹരിജനങ്ങളുടെ ഉദാഹരണത്തിലൂടെ മനസിലാക്കാം. ഹരിജനങ്ങള് അവിടെ ഗ്രാമസഭയുടെ രേഖകളില് ഉള്‍പ്പെടാത്ത ‘വാചിക’ കുടിയാന്‍മാരരും പണിക്കാരുമായിരുന്നു. അവരുടെ ഉല്‍പ്പാദനത്തിനു പുറമേ ഭൂവുടമകള് ജലവിതരണത്തിന്റെയും ഭൂമിയുടെ വാടകയുടെയുമിനത്തില് കൂടുതല് ചൂഷണം നടത്തിയിരുന്നു. ഹരിജനങ്ങള്‍ക്ക് ബാങ്കില് നിന്നും ലഭിച്ചിരുന്ന ചില്ലറ സഹായങ്ങള് പോലും ഭൂവുടമകള് അലങ്കോലപ്പെടുത്തി. പാട്ടക്കരാര് അവസാനിക്കുന്ന വര്‍ഷം ഭൂവുടമകള് ഭൂമി തിരിച്ചെടുക്കാന് ശ്രമിച്ചപ്പോള് ഹരിജനങ്ങള് അതിനു തയ്യാറായില്ല. കലഹങ്ങളുണ്ടാവുകയും ഗവണ്‍മെന്റ് വിഷയത്തില് ഇടപെടുകയും ചെയ്തു. മൂന്നാം കക്ഷിയുടെ ഇടപെടലില് വാടക പുനര്‍നിര്‍ണയിക്കുകയും കുടിയാന്‍മാര്‍ക്ക് കൃഷി തുടരാനും തീരുമാനമായി. പക്ഷേ ഭൂവുടമകള് കരാര് ലംഘിക്കുകയും ജലവിതരണം തടയുകയും ചെയ്തു. അതുമൂലം വിളകള് നശിക്കുകയും കുടിയാന്‍മാര്‍ക്ക് ലോണ് തിരിച്ചടക്കാനോ വാടക നല്‍കാനോ കഴിയാതെ വരികയും ചെയ്തു. ബാങ്ക് പുതുതായി ഒരു കാഷ് ക്രെഡിറ്റ് സിറ്റം അവതരിപ്പിച്ച് കുടിയാന്‍മാര്‍ക്ക് ആ വര്‍ഷം താല്‍ക്കാലിക ആശ്വാസം ന്ല്‍കി. അവരുടെ അവസ്ഥ റവന്യൂ സംവിധാനം ചെവിക്കൊണ്ടില്ല. ഭൂവുടമകള് നിരവധി കള്ളക്കേസുകള് രജിസ്റ്റര് ചെയ്തു. വാടക കുടിശ്ശികയുള്ളവരെ ഒഴിപ്പിക്കണമെന്നാവശ്യപ്പെട്ടു കൊണ്ട് ഭൂവുടമകള് കൊടുത്ത ഹരജിക്ക് സിവില് കോടതി അനുകൂലമായ വിധി കൊടുത്തു. കുടിയാന്‍മാര്‍ക്ക് നിയമപോരാട്ടത്തിനുള്ള പണമുണ്ടായില്ല. സര്‍ക്കാര് സാമ്പത്തികമോ, നിയമപരമോ ആയ സഹായങ്ങളും നല്‍കിയില്ല. ഇവരുടെ ദുരിതം അഞ്ചു വര്‍ഷക്കാലം നീണ്ടു. ഒടുവില് മതംമാറ്റ ഭീഷണി നടത്തിയതോടെയാണ് ഉന്നത തലങ്ങളില് നിന്നും വരെ അവരുടെ ആവശ്യങ്ങള് ശ്രദ്ധിക്കാന് തുടങ്ങിയത്.\nമതംമാറ്റ ഭീഷണിയുടെ ഉപയോഗം പുതുതായുണ്ടായതല്ല. അരനൂറ്റാണ്ടു മുമ്പേ കേരളത്തില് ദളിതുകള് സമൂഹത്തില് ഉന്നതിക്കു വേണ്ടി മതത്തെ ഉപയോഗിച്ചിട്ടുണ്ട്. ഹിന്ദു ധര്‍മ അടിസ്ഥാനമാക്കി ഭരിച്ചിരുന്ന സ്‌റ്റേറ്റില് പൗരാവകാശങ്ങള് ചോദിക്കാന് വേണ്ടി, ഈഴവ- പറയ- പുലയ സമുദായങ്ങള് ഇസ്‌ലാം- ക്രൈസ്തവ മതങ്ങളെ കരുവാക്കിയിട്ടുണ്ട്. 1930 കളില് ഈഴവര് തങ്ങളുടെ ദൗര്‍ബല്യങ്ങളെക്കുറിച്ച് ബോധവാന്മാരായ ഘട്ടത്തില്, ഭരണകൂടം തങ്ങള്‍ക്കു വേണ്ടി ഒന്നും ചെയ്ട്ടില്ലയെന്ന് അവര് തിരിച്ചറിഞ്ഞു. സമൂഹത്തില് പദവിക്കു വേണ്ടി ഫലപ്രദമായ വഴിയായി മതംമാറ്റ ഭീഷണി മാറി. മാറാനുദ്ദേശിക്കുന്ന മതത്തെക്കുറിച്ച് വ്യത്യസ്ത അഭിപ്രായങ്ങളുണ്ടായിരുന്നെങ്കിലും ഹൈന്ദവ മതത്തെ ഉപേക്ഷിച്ചു കൊണ്ട് അസ്വാരസ്യങ്ങള് സൃഷ്ടിക്കുന്നതില് എല്ലാവരും ഉറച്ചുനിന്നു. 1933 ജൂലൈ 31 ന് അഖില തിരുവിതാംകൂര് ഈഴവ യൂത്ത് ലീഗ് എസ്എന്‍ഡിപി യോഗത്തോട് ഈഴവരെ അഹിന്ദുക്കളായി പ്രഖ്യാപിക്കണമെന്നാവശ്യപ്പെട്ടു. 1934 ജൂലൈയില് എസ്എന്‍ഡിപി യോഗം ചേര്‍ന്ന മീറ്റിംഗില് ഒരു മതപരിവര്‍ത്തന പ്രമേയം അവതരിപ്പിക്കപ്പെട്ടു. ജാതിഹിന്ദുക്കള് ആധിപത്യം സ്ഥാപിച്ച ഹിന്ദു സമുദായത്തില് അടിച്ചമര്‍ത്തപ്പെട്ട ജാതികള് വളരെ അസ്വസ്ഥരായിരുന്നു. ക്ഷേത്രപ്രവേശനം അവരുടെ ആവശ്യങ്ങളില് പ്രധാനപ്പെട്ടതായിരുന്നു. 1936 ല് ക്ഷേത്രപ്രവേശന വിളംബരം നടത്തിക്കൊണ്ട് മതംമാറ്റ ഭീഷണിക്കു മുന്നില് അധികാരികള് മുട്ടുമടക്കി. മതംമാറ്റ ഭീഷണിയും മതത്തിന്റെ രാഷ്ട്രീയവല്‍ക്കരണത്തിലൂടെയും കീഴാളര് നേടിയെടുത്ത വിജയമായിരുന്ന ആ സംഭവം.\nമതപരിവര്‍ത്തനം സാമൂഹിക പദവിയെ ബാധിക്കുന്നത്\nതമിഴ്‌നാട്ടിലെ മതപരിവര്‍ത്തിത സമൂഹത്തിന് തങ്ങളുടെ പദവി എത്രത്തോളം ഉയര്‍ത്താന് കഴിഞ്ഞുവെന്ന് കാലത്തിനു മാത്രമാണ് പറയാന് കഴിയുക. പക്ഷേ മൂന്നു തലങ്ങളില് ഉടനെയുള്ള ഫലം കാണാം, ഒന്ന്, മതംമാറിയവര്‍ക്ക് സ്വന്തത്തോടുള്ള കാഴ്ച്ചപ്പാടില്, രണ്ട്, മുസ്‌ലിം സമുദായത്തിന് പരിവര്‍ത്തനം ചെയ്തവരോടുള്ള സമീപനത്തില്, മൂന്ന്, മതംമാറിയവരോട് പൊതു സമൂഹത്തിന്റെ സമീപനം.\nമതംമാറിയവരുടെ പൊതുവായുള്ള കാഴ്ച്ചപ്പാട്, തങ്ങള് ഇസ്‌ലാമില് ആശ്വാസം കണ്ടെത്തിയെന്നതായിരുന്നു. ഇസ്‌ലാം സ്വീകരിച്ച മീനാക്ഷിപുരത്തെ ഹരിജനങ്ങള്‍ക്കിടയില് ദി ഹിന്ദു ഒരു സര്‍വേ നടത്തിയിരുന്നു. രാമനാഥപുരത്തെ അതിയൂത്ത് ഗ്രാമത്തിലെ മതംമാറിയവര് തങ്ങള് ഇനിമുതല് അപമാനഭാരത്തോടെ ജീവിക്കേണ്ടതില്ലെന്ന കാരണത്താല് ആഹ്ളാദഭരിതരായിരുന്നു. ഇളമന്നൂര്, മേലക്കോട്ടൈ, കൊറയൂര് ഗ്രാമങ്ങളിലെ മതംമാറിയവര് മദ്യപാനം ഉപേക്ഷിക്കുകയും വൃത്തിയുള്ള വസ്ത്രങ്ങള് ധരിച്ചു മാത്രം നടക്കുകയും ചെയ്തു. മതംമാറിയ ഹരിജനങ്ങളുടെ ആവലാതികളോട് ഹിന്ദുക്കളെക്കാള് മുസ്‌ലിംകള് വളരെ അനുഭാവപൂര്‍വം പ്രതികരിച്ചതായി അവര്‍ക്കനുഭവപ്പെട്ടു. “ഞങ്ങള്‍ക്കിനി തലയുയര്‍ത്തി നടക്കാം, സമൂഹത്തില് ഞങ്ങള് തുല്യരായി” കൊറയൂര് ഗ്രാമത്തിലെ ഒരു ഹരിജന് പറയുന്നു.\nമുസ്‌ലിം സമുദായത്തിന്റെ കാര്യമെടുത്താല്, അവര് തങ്ങളുടെ പെണ്‍മക്കളെ പുതുമുസ്‌ലിംകള്‍ക്ക് വിവാഹം ചെയ്തുകൊടുക്കാന് വരെ മുന്നോട്ടു വന്നു. മതംമാറിയവര്‍ക്ക് പൂര്‍ണ സമത്വമനുഭവപ്പെട്ടു.\nവലിയൊരു സമൂഹത്തില്, കൂട്ടമായുള്ള മതംമാറ്റം മതംമാറിയവരുടെ സ്വാതന്ത്ര്യ പ്രഖ്യാപനവും കോലാഹലങ്ങളുണ്ടാക്കാറുണ്ട്. ജാതി ഹിന്ദുക്കള്‍ക്ക് മതംമാറിയവരോട് തെല്ലു ബഹുമാനമുണ്ടാകില്ല, ഹരിജനങ്ങള് അവര്‍ക്കെതിരെ തിരിയുകയാണ് പതിവ്. ജാതിഹിന്ദുക്കളുടെ നിലങ്ങളില് മതംമാറിയവര് പണിയെടുക്കാന് വിസമ്മതിച്ചു. സമീപഗ്രാമങ്ങളില് ജോലി ചെയ്യാനാരംഭിച്ചു. പ്രദേശത്തെ മുസ്‌ലിംകളില് ചിലര് ജോലികള് നല്‍കി. ഇസ്‌ലാമിന്റെ പാഠങ്ങള് അഭ്യസിക്കുന്നതിനായി ചിലര് വെല്ലൂരിലേക്കോ പൊന്നാനിയിലേക്കോ പോയി.\nമതപരിവര്‍ത്തനങ്ങളിലൂടെ സാമൂഹിക ചലനാത്മകത തനിയേ ഉണ്ടായി വരികയില്ലെന്നത് വ്യക്തമാണ്. ഹിന്ദു മതമല്ലാത്ത മറ്റൊരു മതത്തിലെ സാന്നിധ്യം തരുന്ന ആചാരപരമായ സ്ഥാനം സാധ്യമാണ്. 1880കളില് മലബാറിലെ കളക്ടറും മജിസ്‌ട്രേറ്റുമായിരുന്ന വില്യം ലോഗന് സാക്ഷ്യപ്പെടുത്തുന്നത്, “ഒരു താഴ്ന്ന ജാതിക്കാരന്റെ മുഹമ്മദനിസത്തിലേക്കുള്ള മാറ്റം അയാളുടെ സാമൂഹ്യ സ്ഥിതി ഉയര്‍ത്തുകയും ഹിന്ദുക്കളാല് കൂടുതല് ബഹുമാനത്തോടെ പരിഗണിക്കപ്പെടാനും കാരണമായിട്ടുണ്ട്”. മതംമാറ്റത്തെക്കുറിച്ച് സ്‌പെഷ്യല് കമ്മിഷണര് ഗ്രെമിയുടെ റിപ്പോര്‍ട്ട് അദ്ദേഹം ഉദ്ധരിക്കുന്നു. “ഒരു പ്രത്യേക സ്ഥാനത്തു മാത്രം ഇരിക്കാന് കല്‍പ്പിക്കപ്പെട്ട ശ്രേണിയില് അയാള് ഇനിമുതല് കണ്ണിയല്ല. അദ്ദേഹത്തിന്റെ മുന്‍കഴിഞ്ഞ മോശം ഗുണങ്ങളെല്ലാം അയാളുടെ പുതിയ വിശ്വാസം നിര്‍വീര്യമാക്കിയിരിക്കുന്നു. ജാതിഹിന്ദുക്കളാല് തൊട്ടുകൂടായ്മയും തീണ്ടിക്കൂടായ്മയും അനുഭവിച്ച അധകൃതനല്ല ഇനിമുതലദ്ദേഹം. അത്തരം ശുദ്ധിയാചരണങ്ങളുടെ മാറാപ്പുകളില്ലാത്തൊരു കൂട്ടത്തിലാണ് താന്”.\nഭാഗം രണ്ട് വായിക്കാൻ ക്ലിക്കു ചെയ്യുക\nPreviousഅഗ്നിവേശും ആധുനിക ഇന്ത്യയും\nNextമീനാക്ഷിപുരം മതപരിവർത്തനങ്ങളുടെ രാഷ്ട്രീയം-2


revenge-crow-towards-a-man | മൂന്ന് കാക്കകൾ ഒന്നര വർഷമായി വിടാതെ പിന്തുടരുന്നത് ട്രാക്ടർ ഡ്രൈവറെ; രക്ഷപ്പെടാൻ വസ്ത്രം മാറ്റിയിട്ടും ഒരാഴ്ച വരാതിരുന്നിട്ടും കാക്കകൾ വിട്ടില്ല; കൊണ്ട് വരുന്ന ഭക്ഷണത്തിന്റെ ഒരു പങ്ക് കൊടുത്തിട്ടും അത് കഴിച്ചിട്ടും തുടരുന്നത് നിർത്താതെയുള്ള കൊത്ത്; അമ്പലവയൽ സ്വദേശിയോടുള്ള കാക്കയുടെ പ്രതികാര കഥ - MarunadanMalayalee.com\nമൂന്ന് കാക്കകൾ ഒന്നര വർഷമായി വിടാതെ പിന്തുടരുന്നത് ട്രാക്ടർ ഡ്രൈവറെ; രക്ഷപ്പെടാൻ വസ്ത്രം മാറ്റിയിട്ടും ഒരാഴ്ച വരാതിരുന്നിട്ടും കാക്കകൾ വിട്ടില്ല; കൊണ്ട് വരുന്ന ഭക്ഷണത്തിന്റെ ഒരു പങ്ക് കൊടുത്തിട്ടും അത് കഴിച്ചിട്ടും തുടരുന്നത് നിർത്താതെയുള്ള കൊത്ത്; അമ്പലവയൽ സ്വദേശിയോടുള്ള കാക്കയുടെ പ്രതികാര കഥ\nOctober 26, 201912:20 PM IST Permalink\nഅമ്പലവയൽ: അമ്പലവയൽ ടൗണിലെ ട്രാക്ടർ ഡ്രൈവറായ മോഹനനെ മൂന്ന് കാക്കകൾ ഒന്നരവർഷമായി ആക്രമിക്കുകയാണ്. വസ്ത്രം മാറിയിട്ട് പോലും കാര്യമില്ല. കണ്ടാൽ ഉടൻ തന്നെ ആക്രമിക്കും. കുടയോ വടിയോ കയ്യിലില്ലാതെ ഇറങ്ങിനടന്നാൽ മോഹനനെ കാക്ക കൊത്തും. കാക്കയുടെ പക തന്നെയാണ് കാരണം. ആ കഥയാണെങ്കിൽ വലരെ രസകരവും. കഴിഞ്ഞ 30 വർഷങ്ങളായി അമ്പലവയൽ ടൗണിൽ ട്രാക്ടർ ഡ്രൈവറാണ് എടക്കൽ തയ്യിൽ മോഹനൻ. ഒന്നരവർഷം മുമ്പ് സ്റ്റാൻഡിൽ വെറുതെയിരിക്കുമ്പോഴാണ് പറക്കമുറ്റാത്ത രണ്ട് കാക്കക്കുഞ്ഞുങ്ങളെ ട്രാക്ടറിനടിയിൽ കണ്ടത്.\nഉടന് തന്നെ അവയെ സുരക്ഷിതമായ സ്ഥലത്തേക്ക് മാറ്റി. പക്ഷേ അതിന് ശേഷം കാക്ക കുഞ്ഞുങ്ങളെ അവിടെ കണ്ടിട്ടില്ല. കുറച്ച് ദിവസങ്ങൾക്ക് ശേഷം ടാറിൽ പുതഞ്ഞ ഒരു നായക്കുട്ടി ഈ പരിസരത്തെത്തി. മോഹനനും സുഹൃത്തുക്കളും ചേർന്നതിനെ ഡീസലും മണ്ണെണ്ണയും ഉപയോഗിച്ച് രക്ഷിച്ചു. നേരത്തേ രക്ഷപ്പെടുത്തിയ കാക്ക കുഞ്ഞുങ്ങളുടെ തള്ളക്കാക്ക ഇതെല്ലാം കണ്ട് മരത്തിന് മുകളിൽ ഇരിപ്പുണ്ടായിരുന്നു. തന്റെ കുഞ്ഞിനെയാണ് ഇവർ പരിചരിക്കുന്നതെന്ന് തെറ്റിദ്ധരിച്ചാകണം, അന്നുമുതൽ കാക്കകൾ മോഹനനെ പിന്തുടരാൻ ആരംഭിച്ചു.\nബസ്സ്റ്റാൻഡ് പരിസരത്തെ മരച്ചില്ലകളിലാണ് കാക്കകൾ വിശ്രമിക്കുന്നത്. എന്നാൽ മോഹനൻ വരുന്നത് കണ്ടാൽ എല്ലാ കാക്കകളും കൂടി പാഞ്ഞടുക്കും. ബഹളമുണ്ടാക്കിയും കൊത്തിയും പുറകെകൂടും. ട്രാക്ടറിൽനിന്ന് പുറത്തിറങ്ങിയാൽ കയ്യിലൊരു വടിയോ കുടയോ കരുതണം. ആറുമാസം മുമ്പ് കുടചൂടി നടന്ന മോഹനനനെ കാക്കകൾ ആക്രമിച്ചു. മറ്റാരെയും കാക്കകൾ ആക്രമിക്കാറില്ല. തന്റെ ട്രാക്ടറിന്റെ നമ്പർ വരെ കാക്കയ്ക്കറിയാമെന്നാണ് മോഹനൻ പറയുന്നത്. കാക്കകളുടെ കണ്ണ് വെട്ടിക്കാൻ പടിച്ച പണി പതിനെട്ടും നോക്കി. കുറച്ച് നാൾ സ്റ്റാൻഡിലേക്ക് വരാതെയും ഇരുന്നു. പക്ഷേ എന്നിടും രക്ഷയില്ല. താൻ കൊണ്ടുവരുന്ന ഉച്ചഭക്ഷണത്തിൽനിന്ന് ഒരുപങ്ക് എന്നും കാക്കകൾക്ക് കൊടുക്കാറുണ്ട്. അതുകഴിച്ചശേഷം കാക്ക പിന്നെയും ഉപദ്രവിക്കുമെന്ന് മോഹനൻ ചിരിച്ചുകൊണ്ട് പറയുന്നു. എന്തായാലും കാക്കയുടെ പിണക്കം മാറ്റാനുള്ള ശ്രമത്തിലാണ് മോഹനൻ.\nകാക്ക ട്രോളുകൾ കീഴടക്കിയ സോഷ്യൽ പ്ലാറ്റ് ഫോം


#media Archives - Pathram Online\nഷൂട്ടിങ്ങിന് അനുമതിയില്ല; സിനിമ നിർമാണവും അന്യസംസ്ഥാനങ്ങളിലേക്ക്, മുഖ്യമന്ത്രി ഇടപെടണമെന്ന് സംഘടനകൾ\nBREAKING NEWS July 14, 2021 0\nകൊച്ചി: കോവിഡ് മാനദണ്ഡങ്ങൾ പാലിച്ചുകൊണ്ട് സിനിമാ ചിത്രീകരണത്തിന് കേരളത്തില് അനുമതി നല്‍കണമെന്ന് ആവശ്യപ്പെട്ട് വിവിധ ചലച്ചിത്ര സംഘടനകള്. കേരളത്തില് അനുമതിയില്ലാത്തതിനാല് മോഹന്‍ലാലിനെ നായകനാക്കി പൃഥ്വിരാജ് സംവിധാനം ചെയ്യുന്ന ബ്രോ ഡാഡി അടക്കം ഏഴ് സിനിമകളുടെ ചിത്രീകരണം മറ്റു സംസ്ഥാനങ്ങളില് വച്ചാണ് നടക്കുന്നത്. ഈ സാഹചര്യം...\nആശുപത്രി നിലം തുടച്ച് മന്ത്രി, കയ്യടിച്ച് സോഷ്യല് മീഡിയ\nCOVID19 May 15, 2021 0\nഐസ്വാള്: സമൂഹ മാധ്യമങ്ങളില് കയ്യടി നേടുകയാണ് ആശുപത്രി വാര്‍ഡിലെ നിലം തുടയ്ക്കുന്ന ഒരു രോഗിയുടെ ചിത്രം. ഈ ചിത്രത്തിന് എന്താണിത്ര പ്രത്യേകതയെന്ന് അന്വേഷിച്ചാല് അറിയാം മുറി വൃത്തിയാക്കുന്നത് ഒരു മന്ത്രിയാണെന്ന്. വി.ഐ.പി. സംസ്‌കാരത്തോട് നോ പറഞ്ഞുകൊണ്ട് മുറി വൃത്തിയാക്കുന്നത് മിസോറാമിലെ വൈദ്യുത വകുപ്പ് മന്ത്രിയാണ്....\nലൈവ് റിപ്പോർട്ടിങ് നിർത്തി അപകട സ്ഥലത്തേക്ക് ഓടിയ റിപ്പോർട്ടർ; അനഘയെ അഭിനന്ദിച്ച് സോഷ്യൽമീഡിയ\nKerala April 7, 2021 0\nലൈവ് റിപ്പോർട്ടിങ്ങിനിടെ തൊട്ടുപിന്നിൽ അപകടം നടന്നാൽ എന്തു ചെയ്യണം? അപകടം അവഗണിച്ച് സ്വന്തം ജോലി തുടരുമോ. അതോ അപകടം നടന്ന സ്ഥലത്തേക്ക് ഓടിയെത്തുമോ? ജോലിക്കിടെ കൺ മുന്നിൽ അപകടമുണ്ടായപ്പോൾ മറ്റൊന്നും നോക്കാതെ ഓടിയെത്തിയ മാധ്യമപ്രവർത്തകയെ അഭിനന്ദിക്കുകയാണ് സോഷ്യൽമീഡിയ. റിപ്പോർട്ടർ ചാനൽ വയനാട് റിപ്പോർട്ടർ ആയ അനഘ...\nതൃശ്ശൂർ മെഡിക്കൽ വിദ്യാർഥികളുടെ ഡാൻസ് വിഡിയോ വൈറലാകുന്നു\nLATEST NEWS April 2, 2021 0\nറാ റാ റാസ്‌പുടിൻ... ലവർ ഓഫ് ദ് റഷ്യൻ ക്വീൻ... എന്ന ബോണി എം ബാൻഡിന്റെ പാട്ടിനൊത്ത് നൃത്തം ചെയ്യുന്ന തൃശൂർ മെഡിക്കൽ കോളജിലെ വിദ്യാർഥികളായ ജാനകിയുടെയും നവീന്റെയും ഡാൻസ് വിഡിയോ സമൂഹമാധ്യമങ്ങളിൽ തരംഗമാകുന്നു. മുപ്പത് സെക്കൻഡ് ദൈർഘ്യമുള്ള വിഡിയോയ്ക്ക് കാഴ്ചക്കാരുടെ എണ്ണം കുതിച്ചുയരുകയാണ്....\nഭാവി വരന് ഒപ്പമുള്ള ചിത്രം പങ്കുവെച്ച് കാജല് അഗര്‍വാള്\nCINEMA October 26, 2020 0\nഭാവി വരന് ഒപ്പമുള്ള ചിത്രം പങ്കുവെച്ച് നടി കാജല് അഗര്‍വാള്. ആദ്യമായാണ് രണ്ടുപേരും ഒരുമിച്ചുള്ള ചിത്രം താരം പങ്കുവയ്ക്കുന്നത്. ഒക്ടോബര് മുപ്പതിനാണ് കാജല് അഗര്‍വാളും ഗൗതം കിച്ച്ലുമവുമായുള്ള വിവാഹം നടക്കുക. വിവാഹനിശ്ചയത്തിലെ മോതിരത്തിന്റെ ചിത്രവും കഴിഞ്ഞ ദിവസം നടി പങ്കുവച്ചിരുന്നു. സ്‌കൂള് കാലഘട്ടം മുതല്...\nBREAKING NEWS September 17, 2020 0\nസീരിയല് നടൻ ശബരിനാഥ് അന്തരിച്ചു. ഹൃദയാഘാതം ആണ് മരണകാരണം. തിരുവനന്തപുരത്തെ സ്വകാര്യ ആശുപത്രിയിലായിരുന്നു അന്ത്യം. 43 വയസായിരുന്നു. ഏഷ്യാനെറ്റിൽ സംപ്രേഷണം ചെയ്യുന്ന പാടാത്ത പൈങ്കിളി എന്ന സീരിയലിലാണ് ശബരി അഭിനയിച്ചു കൊണ്ടിരുന്നത്. തിരുവനന്തപുരം അരുവിക്കര സ്വദേശിയായ ശബരീനാഥ് സ്വാമി അയ്യപ്പൻ, സ്ത്രീപഥം തുടങ്ങി നിരവധി സീരിയലുകളിൽ...\nനടി ആക്രമിക്കപ്പെട്ട കേസ്: മുകേഷും ദിലീപും കോടതിയില്\nBREAKING NEWS September 15, 2020 0\nകൊച്ചി: നടി ആക്രമിക്കപ്പെട്ട കേസിൽ വിസ്താരത്തിനായി നടനും എം.എൽ.എയുമായ മുകേഷ് കോടതിയിൽ ഹാജരായി. മുഖ്യപ്രതിയായ പൾസർ സുനി നേരത്തേ മുകേഷിന്റെ ഡ്രൈവറായിരുന്നു. കേസിലെ ഗൂഢാലോചന ഉൾപ്പെടെ തെളിയിക്കുന്നതിൽ പ്രോസിക്യൂഷന് മുകേഷിന്റെ മൊഴികൾ നിർണായകമാകും. ദിലീപും മുകേഷും അഭിനയിച്ചിട്ടുള്ള ഒരു ചിത്രത്തിന്റെ സെറ്റിൽവെച്ചാണ് പൾസർ സുനി ദിലീപിനെ...\nലേഡി സൂപ്പർ സ്റ്റാർ; മഞ്ജു വാരിയരുടെ മാഷപ്പ് വിഡിയോയുമായി ആരാധകര്\nCINEMA September 9, 2020 0\nമലയാളത്തിന്റെ ലേഡി സൂപ്പർ സ്റ്റാർ എന്ന വിശേഷണത്തിന് ഉടമയാണ് മഞ്ജു വാരിയര്. സിനിമ നിര്‍ത്തി നീണ്ട ഇടവേളക്ക് ശേഷം തിരിച്ചുവന്നപ്പോഴും പ്രേക്ഷകരുടെ ഇഷ്ടത്തിന് ഒരു കുറവും സംഭവിച്ചില്ല. മലയാള സിനിമയില് ഏറ്റവും ആരാധകരുള്ള നടിമാരില് ഒരാളും കൂടിയാണ് മഞ്ജു. മഞ്ജുവിന്‍റെ പിറന്നാളിന് മുന്നോടിയായി ആരാധകര്...


കൊവിഡ് 19: വിനോദ സഞ്ചാര കേന്ദ്രങ്ങളിൽ ഓൺലൈൻ ബുക്കിംഗ് സ്വീകരിക്കരുതെന്ന് നിർദ്ദേശം\nവിനോദ സഞ്ചാര കേന്ദ്രങ്ങളായ കുമളി, വാഗമണ്, മൂന്നാര് എന്നിവിടങ്ങളിലെ റിസോര്‍ട്ടുകളിലും ഹോട്ടലുകളിലും പുതിയ ഓണ്‍ലൈന് ബുക്കിംഗ് സ്വീകരിക്കരുതെന്ന് ജില്ലാ കളക്ടര് എച്ച് ദിനേശന്. കൊറോണ ബോധവത്കരണത്തിന്റെ ഭാഗമായി പ്രധാനപ്പെട്ട ടൂറിസം കേന്ദ്രങ്ങളില് റിസോര്‍ട്ട് – ഹോട്ടല് ഉടമകളുടെയും ടൂറിസ്റ്റ് ടാക്സി ഡ്രൈവര്‍മാരുടെയും അടിയന്തിര യോഗങ്ങള് നടന്നു വരികയാണ്. ഈ മേഖലകളില് പൊലീസിന്റെയും ആരോഗ്യ സന്നദ്ധ പ്രവര്‍ത്തകരുടെയും സഹായത്തോടെ വിദേശികളായ ടൂറിസ്റ്റുകളുടെ കണക്ക് എടുക്കാനും ബോധവത്കരണം നടത്താനും തീരുമാനിച്ചു.\nരാജ്യത്ത് കൊവിഡ് 19 ബാധിതരുടെ എണ്ണം 43 ആയി. നിരവധി പേര് നിരീക്ഷണത്തില് തുടരുന്നു. ഉത്തര്‍പ്രദേശ് സ്വദേശിക്കാണ് ഒടുവില് കൊവിഡ് 19 സ്ഥീരികരിച്ചത്. ആരോഗ്യനിലയില് ആശങ്കപ്പെടേണ്ടതില്ലെന്ന് കേന്ദ്രസര്‍ക്കാര് അറിയിച്ചു. ബംഗ്ലാദേശില് കൊവിഡ് 19 സ്ഥിരീകരിച്ചതോടെ പ്രധാനമന്ത്രി നരേന്ദ്രമോദി ഈ 17 നുള്ള ധാക്ക സന്ദര്‍ശനം റദ്ദാക്കി. ഇറാനില് കുടുങ്ങിയ മത്സ്യത്തൊഴിലാളികള്‍ക്കായി ഇടപെടല് ഊര്‍ജിതമാക്കിയെന്ന് വിദേശകാര്യമന്ത്രി എസ് ജയശങ്കര് പറഞ്ഞു.\nവൈറസ് ബാധിതരുടെ എണ്ണം വര്‍ധിക്കുന്ന സാഹചര്യത്തില് പരിശോധന കര്‍ശനമാക്കാനാണ് സംസ്ഥാനങ്ങള്‍ക്ക് ആരോഗ്യമന്ത്രാലയം നല്‍കിയ നിര്‍ദേശം. വിമാനത്താവളങ്ങളില് ഇതുവരെ 8,75,000 ആളുകളെ പരിശോധിച്ചു. വിദേശ വിനോദസഞ്ചാരികളില് പരിശോധന കര്‍ശനമാക്കി. നിലവില് 33,600 പേര് നിരീക്ഷണത്തിലാണ്.\n52 പരിശോധനാ ലാബുകള് രാജ്യത്ത് സജ്ജമാക്കി. ജമ്മു കശ്മീരിലെ സത്ത് വാര്, സര്‍വാല് മേഖലകളിലെ വിദ്യാഭ്യാസ സ്ഥാപനങ്ങള്‍ക്ക് മാര്‍ച്ച് 31 വരെ അവധി പ്രഖ്യാപിച്ചു. ഡല്‍ഹിക്കും ജമ്മുവിനും പിന്നാലെ ഉത്തരാഖണ്ഡിലും സര്‍ക്കാര്‍ജീവനക്കാരുടെ ബയോമെട്രിക് പഞ്ചിംഗ് ഒഴിവാക്കി.\nStory Highlights: covid 19 no online booking at tourist places


സ്റ്റൗ പൊട്ടിത്തെറിച്ച്6കുട്ടികള് മരിച്ചു | Jharkhand, Children, Fire, Police, Girls, Stove, Oneindia Malayalam, റാഞ്ചി, തീപിടുത്തം, ഝാര്‍ഖണ്ഡ്, കുട്ടികള്, സ്റ്റൗ, മരണം, പൊലീസ് - Malayalam Oneindia\nസ്റ്റൗ പൊട്ടിത്തെറിച്ച്6കുട്ടികള് മരിച്ചു\nPublished: March92009, 11:37 [IST]\nറാഞ്ചി: ഝാര്‍ഖണ്ഡിലെ ഒരു ഗ്രാമത്തിലുണ്ടായ തീപിടുത്തത്തില്6കുട്ടികള് വെന്ത് മരിച്ചു. രണ്ട് പേരെ കാണാതായിട്ടുണ്ട്. മരിച്ചവരില് പെണ്‍കുട്ടികളും ഉള്‍പ്പെടുന്നു.\nസഹേദ്‌ഗഞ്ച് ജില്ലയിലെ തോല ഗ്രാമത്തിലാണ് അപകടം നടന്നത്. വീട്ടില് ഭക്ഷണമുണ്ടാക്കുമ്പോള് സ്‌റ്റൗ പൊട്ടിത്തെറിച്ചതാണ് അപകടകാരണം. സമീപത്തുള്ള വീടുകളിലേയ്‌ക്കു തീ പടര്‍ന്നതാണ് മരണസംഖ്യ ഉയരാന് കാരണമായത്.\nസ്റ്റൗ പൊട്ടിത്തെറിച്ച വീട്ടിലെ വീട്ടമ്മ കുട്ടികളെ രക്ഷപ്പെടുത്താന് നോക്കാതെ രക്ഷപ്പെടുകയായിരുന്നുവെന്ന് പൊലീസ് പറയുന്നു. മരിച്ച ആറ് കുട്ടികളും രണ്ട് വീടികളില് നിന്നുള്ളവരാണ്. രണ്ടുകുട്ടികളുടെ മൃതദേഹം ഇതേവരെ കണ്ടെത്തിയിട്ടില്ല.\nമരിച്ചവരുടെ കുടുംബങ്ങള്‍ക്ക് ജില്ലാഭരണകൂടം ധനസഹായം പ്രഖ്യാപിച്ചിട്ടുണ്ട്. സംഭവം നടന്നയുടനെ ഗ്രാമവാസികള് പൊലീസില് അറിയിച്ചില്ലെന്നും പോസ്‌റ്റ്‌മോര്‍ട്ടം നടത്താതെ കുട്ടികളുടെ മൃതദേഹങ്ങള് സംസ്‌കരിക്കുകയായിരുന്നുവെന്നും പൊലീസ് പറയുന്നു.\nമരണം police girls fire റാഞ്ചി പൊലീസ് jharkhand കുട്ടികള് ഝാര്‍ഖണ്ഡ് children തീപിടുത്തം\nStory first published: Monday, March 9, 2009, 11:37 [IST]


റെയിൽവേ തീവണ്ടികൾ റദ്ദാക്കുന്നു; കാരണം ലോക്കോ പൈലറ്റുമാരില്ല!•ഇ വാർത്ത | evartha\nറെയിൽവേ തീവണ്ടികൾ റദ്ദാക്കുന്നു; കാരണം ലോക്കോ പൈലറ്റുമാരില്ല!\nevartha Desk September 3, 2018, 10:14 am September 3, 2018\nതിരുവനന്തപുരം: ലോക്കോ പൈലറ്റുമാരില്ലാത്തതു കാരണം തിരുവനന്തപുരം ഡിവിഷനിലെ പത്ത് പാസഞ്ചർ തീവണ്ടികൾ തിങ്കളാഴ്ച ഓടില്ല. ഗുരുവായൂർ-തൃശ്ശൂർ, പുനലൂർ-കൊല്ലം, ഗുരുവായൂർ-പുനലൂർ, എറണാകുളം-കായംകുളം സെഷനുകളിലെ പാസഞ്ചർ തീവണ്ടികളാണ് റദ്ദാക്കിയിട്ടുള്ളത്.\nതൃശ്ശൂർ-കോഴിക്കോട് പാസഞ്ചർ ഭാഗികമായി റദ്ദാക്കി ലോക്കോ പൈലറ്റുമാരുടെ തസ്തികകളിൽ ഏറെക്കാലമായി ഒഴിവുകളുണ്ട്. പ്രളയബാധിതപ്രദേശങ്ങളിൽ താമസിച്ചിരുന്ന 20ഓളം ലോക്കോ പൈലറ്റുമാർ ദുരിതാശ്വാസ ക്യാമ്പുകളിലാണ്. ഇതോടെ ലോക്കോപൈലറ്റുമാരുടെ ക്ഷാമം രൂക്ഷമായി.\nതിരുവനന്തപുരം ഡിവിഷനിൽ 525 ലോക്കോ പൈലറ്റുമാരുടെ തസ്തികകളാണുള്ളത്. ഇതിൽ 420 പേർ മാത്രമാണുള്ളത്. പത്തുപേർ സ്വയംവിരമിക്കലിനുള്ള അപേക്ഷ നൽകിയിട്ടുണ്ട്. അതിരൂക്ഷമായ ആൾക്ഷാമത്തിനിടെ പ്രളയം കാരണം ജീവനക്കാർ അവധിയിൽ പോകുകയും ചെയ്തതോടെ തീവണ്ടികൾ റദ്ദാക്കാൻ അധികൃതർ നിർബന്ധിതരാകുകയായിരുന്നു.


സര്‍ക്കാര് ഭൂരിപക്ഷ സമുദായത്തെ വിഡ്ഡികളാക്കുന്നു - kerala league minister nss flays udf govt 102425 - Oneindia Malayalam Thought for the day\nവണ്‍ഇന്ത്യ » മലയാളം » വാര്‍ത്ത » കേരളവാര്‍ത്തസര്‍ക്കാര് ഭൂരിപക്ഷ സമുദായത്തെ വിഡ്ഡികളാക്കുന്നു Posted by: Ajith Babu\nPublished: Friday, June 22, 2012, 10:19 [IST]\nകോട്ടയം: യുഡിഎഫ് സര്‍ക്കാര് ഭൂരിപക്ഷ സമുദായങ്ങളെ വിഡ്ഡികളാക്കുകയാണെന്ന് എന്‍എസ്എസ് ജനറല് സെക്രട്ടറി ജി.സുകുമാരന് നായര്. മുന്നാക്ക വിഭാഗങ്ങളിലെ സാമ്പത്തിക സംവരണം നടപ്പാക്കുന്നതില് സര്‍ക്കാരുകള് ക്രൂരമായ അനാസ്ഥ തുടരുകയാണെന്നു പ്രമേയത്തില് കുറ്റപ്പെടുത്തുന്നു. 2012-13 വര്‍ഷത്തെ ബജറ്റിന്റെ മുന്നോടിയായിട്ടാണു പ്രമേയം അവതരിപ്പിച്ചത്.\nമുന്നാക്ക വിഭാഗങ്ങളിലെ സാമ്പത്തികമായി പിന്നാക്കം നില്‍ക്കുന്നവര്‍ക്കു സംവരണം നല്‍കണമെന്ന് എന്‍എസ്എസ് ആവശ്യപ്പെടാന് തുടങ്ങിയിട്ട് അരനൂറ്റാണ്ടില് കൂടുതലായി. ഭൂരിപക്ഷ സമുദായത്തെ വെറും വിഡ്ഢികളാക്കുകയാണ്. ന്യൂനപക്ഷ സമ്മര്‍ദങ്ങള്‍ക്കു സര്‍ക്കാര് വഴങ്ങി. ഭരണഘടന അനുവദിക്കുന്നില്ലെന്ന മുടന്തന് ന്യായമാണ് കേന്ദ്ര, സംസ്ഥാന സര്‍ക്കാരുകള് ഉയര്‍ത്തുന്നത്.\nഅധ്യാപക ബാങ്ക് നടപ്പാക്കുന്ന കാര്യത്തിലും പ്രമേയത്തില് വിമര്‍ശനമുണ്ട്. നിയമവിരുദ്ധ നിയമനങ്ങളിലൂടെ ജോലിയില് പ്രവേശിച്ചവരും ഇതില് ഉള്‍പ്പെടുന്നു. നിയമവിരുദ്ധ നിയമനങ്ങള് എന്‍എസ്എസ് നടത്തിയിട്ടില്ല. ഇത്തരക്കാരെ ക്രമീകരിക്കുന്നതിനു വേണ്ടി ഒരു സ്‌കൂളിന് ഒരു തസ്തിക എന്ന ക്രമത്തില് അധ്യാപക ബാങ്കിനു നല്‍കാനുള്ള ബാധ്യത എന്‍എസ്എസ് മാനെജ്‌മെന്റിനില്ല. നിയമവിരുദ്ധമായ വ്യവസ്ഥകള് ഉള്‍പ്പെടുന്ന സംവിധാനം റദ്ദാക്കണമെന്നും പ്രമേയത്തില് ആവശ്യപ്പെടുന്നു.\nജനറല് സെക്രട്ടറി ജി. സുകുമാരന് നായര് തന്റെ പ്രഥമ ബജറ്റ് അവതരിപ്പിച്ചു. ഭൂരിപക്ഷ വിഭാഗങ്ങളെ വിഡ്ഢികളാക്കി ന്യൂനപക്ഷ രാഷ്ട്രീയ സമ്മര്‍ദത്തിനു കീഴടങ്ങിയെന്നു ബജറ്റ് അവലോകന പ്രസംഗത്തില് അദ്ദേഹം വിമര്‍ശിച്ചു. നെയ്യാറ്റിന്‍കരയില് മതേതര ജനാധിപത്യമൂല്യങ്ങള് ഉയര്‍ത്തിപ്പിടിച്ചുകൊണ്ടുള്ള സമദൂര നയമാണ് എന്‍എസ്എസ് സ്വീകരിച്ചത്. സര്‍ക്കാര് നിലവിലെ സാമുദായിക സന്തുലിതാവസ്ഥ പരിഹരിക്കാതെയാണു മുസ് ലിം ലീഗിന് അഞ്ചാം മന്ത്രിസ്ഥാനം നല്‍കിയതെന്നും അദ്ദേഹം കുറ്റപ്പെടുത്തി.\nTopics: nss,\tudf,\tmuslim league,\tneyyattinkara by poll,\tഎന്‍എസ്എസ്,\tയുഡിഎഫ്,\tമുസ്ലീം ലീഗ്,\tനെയ്യാറ്റിന്‍കര ഉപതിരഞ്ഞെടുപ്പ്\nEnglish summaryNSS general secretary G Sukumarran Nair today lashed out at Government alleging that the government is surrendering before the minority pressure and are makingafool of the majority communities.\nRelated Articlesസുകുമാരന് നായരുടെ ഫോണ് ചോര്‍ത്തിയതാര്?എന്‍എസ്എസിന്റെ പരാതി പരിഹരിക്കുമെന്ന് ചെന്നിത്തലഎസ്എന്‍ഡിപിയും എന്‍എസ്എസും എന്തിനാണ് ?എന്‍എസ്എസിന്റെ കളി മുരളിയെ മന്ത്രിയാക്കാന്? June 22, 2012 ലെ വാര്‍ത്തകള്


വാഹന സര്‍വീസിനായി ഇന്ത്യന് ഓയില് ഇനി വീട്ടിലെത്തും - മീഡിയ മലയാളം (Media Malayalam)\nവാഹന സര്‍വീസിനായി ഇന്ത്യന് ഓയില് ഇനി വീട്ടിലെത്തും\nഇന്ത്യന് ഓയില് കോര്‍പ്പറേഷന് ഇനി വാഹന സര്‍വീസിനായി വീട്ടുപടിക്കലെത്തും. ഇതിനായി ഡല്‍ഹി ആസ്ഥാനമായുള്ള ഹോം മെക്കാനിക്കുമായി കമ്ബനി പങ്കാളിത്തം പ്രഖ്യാപിച്ചെന്നാണ് റിപ്പോര്‍ട്ട്. മെക്ക്-മൊബൈല് പ്രോജക്റ്റ് 2020 ഒക്ടോബര് 21 മുതല് ആരംഭിച്ചേക്കും.\n”ഞങ്ങളുടെ ഉപഭോക്താക്കള്‍ക്ക് ഈ വെല്ലുവിളി നിറഞ്ഞ സമയങ്ങളില് മികച്ച സേവനം നല്‍കാന് ഞങ്ങള് പ്രതിജ്ഞാബദ്ധരാണ്. ഉപഭോക്താക്കളുടെ സുരക്ഷയാണ് ഞങ്ങളുടെ ആത്യന്തിക മുന്‍ഗണനയെന്ന് ഇന്ത്യന് ഓയില്, ഡല്‍ഹി, ഹരിയാന സ്റ്റേറ്റ് ഓഫീസ് എക്‌സിക്യൂട്ടീവ് ഡയറക്ടര് ശ്യാം ബോഹ്ര പറഞ്ഞു. ഹോം മെക്കാനിക് ഐഎന്‍ഡി വാഹന ബ്രാന്‍ഡ്, മോഡല് എന്നിവ കണക്കിലെടുക്കാതെ 300 ഓളം കാര് റിപ്പയറിംഗും സേവനങ്ങളും ഉപഭോക്താവിന്റെ പടിവാതില്‍ക്കല് നല്‍കുമെന്നാണ് റിപ്പോര്‍ട്ട്.വാഹന തകര്‍ച്ച, ക്ലച്ച് അല്ലെങ്കില് ബ്രേക്ക് പ്രവര്‍ത്തന പ്രശ്‌നങ്ങള്, എഞ്ചിന് പ്രശ്നങ്ങള് എന്നിവ പോലുള്ള പ്രധാന പ്രശ്നങ്ങള് ഈ സേവനം വഴി ലഭിക്കും. ബാറ്ററി ചാര്‍ജിംഗ്, വെഹിക്കിള് വാഷിംഗ്, ടയര് പഞ്ചര്, മറ്റ് മൂല്യവര്‍ദ്ധിത സേവനങ്ങള് എന്നിവ പോലുള്ള ചെറിയ പ്രശ്‌നങ്ങള് പരിഹരിക്കുന്നതിനുള്ള സേവനങ്ങളും ഇത് വാഗ്ദാനം ചെയ്യുന്നുണ്ട്. വരും മാസങ്ങളില് പദ്ധതി കൂടുതല് നഗരങ്ങളിലേക്ക് വ്യാപിപ്പിക്കുമെന്നും റിപ്പോര്‍ട്ടില് സൂചിപ്പിക്കുന്നു. ഈ സേവനം അടുത്ത മാസം മുംബൈയിലേക്കും എത്തിയേക്കും.Indian Oil Corporation will now be on the doorstep for vehicle service. The company has announcedapartnership with Delhi-based Home Mechanics for this\nPrevious articleജിയോ ജിയോപേജസ് ബ്രൗസര് പുറത്തിറക്കി\nNext articleസംസ്ഥാനത്ത് അവയവ ദാന മാഫിയ പ്രവർത്തിക്കുന്നതായി ക്രൈംബ്രാഞ്ചിന്റെ കണ്ടെത്തൽ